
E rândul nostru acum... 


Toate curentele mari ale gândirii omenești 
moderne au pornit din apusul Europei și 
toate idealurile lor s'au înfăptuit prin popoarele 
acestui Apus. Reformaţiunea cu distrugerea 
intoleranței religioase, Revoluţia franceză cu 
sdrobirea servituții omeneşti, din Apus au 
venit. Noi, popoarele răsăritene, ne-am mul- 
tumit să primim numai rezultatele lor, fără 
să le plătim preţul cuvenit, fără să le vrem 
chiar, urmând numai spiritului de imitație 
inerent firii omenești. Pentru Luther noi nu 
ne-am bătut și Revoluţia franceză n'a în- 
semnat pentru noi nimic sau aproape nimic. 
N'am vărsat sângele nostru pentru aceste 
mari mișcări, pentrucă wam știut, din neno- 
rocire, să-l vărsăm. lată însă că acum ni se 
îmbie prilejul să jertfim și noi pe altarul 
propășirii umane. Mai este un colț de lume 

„veche pe care toate sforțările de până acum 
mau putut să-l şteargă din mentalitatea po- 
poarelor: Oprimarea naţională. E rândul 
nostru acum să desăvârșim ce a început Re- 
formațiunea și a continuat Revoluţia franceză 
în calea evoluției omenești. Problema liber- 
tăţii naţionale, adecă, problema închegării 
popoarelor între graniţe etnice, noi Răsări- 
tenii trebuie să o deslegăm. Soarta ne-a re- 
zervat acest rol de care trebuie să fim mândri. 

Nu e greu să constați adevărul acesta când 
ştii că aici la noi se dau cele mai multe și 
mai violente lupte naţionale și nu e greu să 
constați acest adevăr mai ales acum când 
răsboiul din Balcani se desfășoară în toată 
puterea lui. Acest răsboiu, fiindcă nu cuprinde 
încă în raza lui toate elementele pe cari ar tre- 
bui să le cuprindă, e adevărat că simbolizează 
numai marele răsboiu al Europei, răsboiul 


pe care îl vor da toate așa zisele naționalități 
împrăștiate prin diferitele imperii alcătuite 
de necesităţile diferitelor momente istorice. 
Să ne întoarcem însă urechea și peste hotare. 
Să nu ne gândim numai la cele patru state 
balcanice cari au intrat în foc, ci să privim 
și la alți vecini ai noștri. Polonii din Austria 
au început să se miște și ei, ne mai vorbind 
de frații lor din Rusia şi Germania. Zilele 
trecute clubul lor, care reprezintă cel mai 
menajat partid politic austriac, posesor alor 
trei scaune ministeriale, a adus o rezoluție 
prin care aminteşte opiniei publice despre 
visul lui Kosciusko. lar slavii din sud în 
tendința lor de emancipare de sub orice tu- 
telă, este știut, să apropie cu paşi repezi de 
realizarea „trialismului“ lor. Pentruce 
am mai vorbi apoi de milioanele de nemul- 
țumiți ai Rusiei, cari abiă așteaptă clipa când 
pot să răsufle și ei odată liber? Pentruce 
ne-am mai aminti şi pe noi? E destul dacă 
simțim și numai atmosfera încărcată a Eu- 
ropei. Ne vom convinge atunci și mai mult 
că aici trebuie să se petreacă ceva. Din 
alergările zăpăcite ale diplomaților, din criza 
generală financiară... din continuele înarmări 
ale statelor, ceteşte doar orice om vestea 
apropiatei sguduiri generale. 

Se naște acum întrebarea: Ce facem noi 
Românii în fața acestor împrejurări? Cum 
ne găsește pe noi acest ceas istoric ?... O în- 
trebare pe care trebuie să ne-o punem cu 
toată seriozitatea ce ne-o impune momentul, 
lăsând la o parte toate consideraţiile de ordin 
diplomatic, toate legăturile vremeinice de in- 
terese, cari și așa rămân în al doilea plan 
când curentele populare se ridică la supra- 

față. Să cercetăm numai interesul nostru ge- 
geral naţional, căci ce ne-ar folosi nouă 
acum combinaţiile asupra atitudinei Rusiei 
bunăoară sau ispitirea legăturilor noastre cu 
tripla alianță? Nimic. Orice alianță în mo- 
mente supreme se poate desface și orice 
combinații se risipesc neputincioase. Singur 
numai interesul colectiv al neamului nostru 
poate să hotărască, visul nostru al tuturora. 
de aici și de dincolo de Carpaţi. 

Ei bine, care este atitutidinea noastră în 
fața evenimentelor, cari se petrec şi vor 
urmă ?... E greu să răspunzi. Dacă nu ai şti 
despre o unitate de simţiri a tuturor Româ- 
nilor, ai spune, că nici una. N'avem nici o 
atitudine, pentrucă nicăiri nu se vorbeşte 
despre ea, nimeni nu o precizează, ne mai 
vorbind despre o mișcare generală căreia 
să zicem, că nu i-a venit încă vremea. Un 
om nu s'a ridicat să vorbească din inima 
neamului lămurind fără sfială de aliați și 
fără frică de dușmani, idealul nostru al tu- 
turor. Doar singur d-l N.lorga dacă a spus 
întrun articol din „Neamul românesc“, că 
răsboiul naţional al României nu se va purtă 
în Balcani. În colo tăcere completă, tăcere 
rușinoasă şi plină de semne rele. Presa 
noastră de aici se mulțumește să-și fixeze 
Simpatiile când faţă de Bulgari, când față 
de Turci, iar cea din Regat se îmbracă în 
haina pestriță a știrilor de pe câmpul de 
răsboiu, făcându-și cu multă sârguință datoria 
ei de presă de partid. Nici un accent de se- 
riozitate în toată această presă, nici o lică- 
rire a idealului național în ea. Parcă opinia 
noastră publică n'ar aveă cunoștință despre 
cele ce se pregătesc, par'că noi Românii am 
fi undeva în Hindustan, departe de această 
Europă, care fierbe astăzi toată. E o apa- 
tie în sufletele noastre, ori o inconștiență 
grozavă, care ne face să uităm, că aici pe 
crestele. Carpaţilor trăiește un singur popor 
menit să aibă o soartă mai bună. Și dacă 
ar trebui să producem noi o stare de lucruri 
ca cea de astăzi! Dar situația aceasta este 
dată de acțiunea aitor popoare, de dreptatea 
implacabilă a istoriei. Nouă nu ne rămâne 
decât să ne dăm seama de ce să petrece în 
jurul nostru, să ne strângem rândurile şi 

minţile în cap, ca să putem să avem și noi 
un rol măcar în aceste clipe istorice. 

Se vorbeşte despre importanța României 
în descurcarea ițelor balcanice. Aceasta este 
însă numai România oficială, regatul român, 
care își are legăturile lui cu tripla alianţă și 
dușmăniile lui particulare. Această Românie 
nu este însă și nu poate să fie neamul ro- 
mânesc întreg, oricât de mare razim ar alcătui 
ea pentru existenţa lui. Căci, să nu uităm nici- 
odată că soarta neamului nostru nu va puteă 
fi schimbată decât cu concursul tuturor fiilor 
acestui neam. România poate să fie un fiu 
mai mare și mai cuminte, niciodată însă în- 
treg neamul nostru. Da, România îşi va aveă 
rolul ei în actualele împrejurări, un rol frumos 
și impunător, când ne gândim la puternica 
ei armată; nu-l va aveă însă neamul româ- 
пеѕс, dacă nu пе vom îngriji noi toți să-l 
aibă. Din câștigul României, e adevărat, vom 
puteă profită şi noi, întrucât fraţii se îm- 
părțesc asupra avutului lor, însă un profit 
dintrun câștig împărțit. Și să ne gândim 
numai ce am puteă câștigă noi pe ur- 
mele unei acţiuni unitare, care ar ridică în 
fața Europei un singur popor cu o singură 
țintă 21... 

Nu este neam mai nenorocit decât cel 
condamnat să nu aibă nici un rol in istorie. 
Aceasta însemnează că acest neam nu trăiește 
organic acum şi nu va trăi de loc în viitor. 
Acest neam nu există pentru omenime decât 
sub raportul pur animalic. Oare un astfel de 
neam ne pregătim să fim noi? Evenimentele 
apropiate ne vor lămuri. 

* 

Se semnalează în acest scurt articol marile 
evenimente cari se pregătesc în Europa și s'a 
vorbit de acţiunea unitară ре: care trebuie 
să о desvoalte neamul nostru în fața acestor 
evenimente. Acum, că în ce fel să se facă 
această acțiune unitară, cum să se aducă 
într'o singură alvie întreg cursul politicei 
noastre naționale, nu e de căderea unui simplu 
cronicar anonim dintrun colț de revistă să 
o spună. Aici nu e vorba de propagandă, 
e vorba de fapte. Oamenii noștri condu- 
cători sunt singuri îndrituiți să-şi spună cu- 
vântu! sub acest raport. Ү. 


www.dacoromanica.ro 


Nru! 30, 1912. 


LUCEAFĂRUL 


611 


Cântece. 


lubirea mea, de-ai fi o floare 

Şi rouă-asupra-ți n'ar cădeă 

бї parte mai aveă de soare, 

Te-ai stânge ’ncet, iubirea mea, 
Şi te-aş svârii nepăsătoare. 
Atuncia nu mar mai dureă, 

Cum astăzi sufletul mă doare, 
№ав plânge-atunci când і-аѕ vedeă 
Pe toți călcându-te ?п picioare. 


П. 

Par'că noaptea asta iese din mormânt 
Fluturându-şi giulgiul mohorit şi mare 
Ce miroasă-a frunze moarte şa pământ — 

Parcă 'п noaptea asta viu dela 'ngropare 
Unde-am dus credinţe, visuri și avânt 
Şi privind mirată la mulțimea care 
Lăcrămează ?п juru-mi — eu încep şi cânt. 


Ш. 
Din visuri dulci, din bogăţie 
De gânduri risipite ?п van, 
Din nopţi cu lună argintie 
Si umbre negre de platan 
Ті-ат închegat o "mpărăţie, 
S'ai fost un împărat tiran. 


Ecaterina Pitiş. 


ЕЗ 


О icoană a vremii. 


Și mătușa Acsinia se mai uită odată în 
gol ca și cum ar fi vrut să-și cheme gân- 
durile şi începu: 

„Tătuca eră de felul lui dogar“... 

La asta noi băieţii Chitarcă, băieţii lui Vasiliu 
din fundul grădinei,a таїиѕеі loanei din vârful 
dealului, Nicu Lămășanului, strânserăm rân- 
durile în jurul mătușei, în vreme ce dânsa 
povesti: „Că vezi pădurile de brad erau dese: 
lasă că eră muntele tot împodobit, dar să 
întindeă până încoace spre povârnișurile dea- 
lurilor și șesurilor. Și în fiecare ап, tâtuca 
se duceă cu cofe și ciubere de Dumineca- 
Mare la târg, la leși. Se porneă pe la 
Ispas cu un car încărcat şi ajungeă la târg 
în Joia-Moşilor. 

Pe atunci, dragii mătușei, nu eră ca amu. 
Când se porneă omul la ип drum mai lung: 
Іа leşi, la Bârlad și chiar la Roman, ori 
toamna după poama-vie la Cotnari ori în 
Тага-де-јоѕ, își orânduiă așa treburile ca şi 
cum S'ar îi dus pe ceia lume: mereă la 
popa, se spovedeă, se precistuiă și se iertă 
cu toții ai casei 51 cu neamurile, cu prietinii 
51 eră petrecut și bocit de femeie, mamă, 


tată, copii până һа{ departe de sat. De 
acolo, se iertă iar cu dânşii şi o porneau tot 
fluturând căciulile şi năfrămile până nu se 
mai vedeau. 

Amu, eram de doisprece ai, ştiam a prăşi, 
a coase năfrămi, a face mâncare, a țese, că 
fata pe atunci nu eră ca azi, să şadă în 
școală până se mărită şi să steie de găteli 
și de oglindă. La treisprezece ai ştieă a ni- 
vidi, a ghili şi a pune în stative. La paispre- 
zece ai eră de măritat. Dacă treceă си doi 
ai peste vrâsta asta, o cleveteă satul câ e 
bătrână. Și tocmai anul cela tătuca s'o sfă- 
tuit cu mama să-mi cumpere o cațaveică си 
blană de hulpe și o ladă, că o fată aveă și 
nu aveă altă zestre. De пи aveă ladă și 
cațaveică nu se mărită. 

„Ştii ce, grăi tătuca aşa pe la Paşti, eu 
zic, таі femeie, să mai lăsăm cu lada şi ca- 
țaveica până la Dumineca-Mare. Atunci mă 
duc la leşi şi o iau şi pe dânsa, să și le 
aleagă cum a şti ea sâ i le cumpărăm de 
acolo. 

— Fie și așa“, a zis mama. Și а doua zi 
de Ispas am pornit opt cară încărcate си 

соѓе, ciubere şi cohite, au eșit din sat ur- 
mate de nevestele oamenilor, de copii, pă- 
rinți, prieteni; iar plânsetele și bocetele se 
auziau ca după mort. Și eră de ce, că dru- 
murile erau tot prin codrii și codrii erau plini 
de hoţi și când nu te așteptai îţi eșiau îna- 
inte să te întrebe de sănătate. 

La rateș la Preutești carele sau oprit; au 
băut oamenii rachiu, și cu mare greutate și 
jele s'au despărțit cărăușii de ai lor. Și că- 
răuşii luaseră unul un băiat mai răsărit; 
altul o fată să-i ţie de urit, aşa că aveam 
cu cine mă luă. Şi am mers tot scuturând 
năfrămile până am intrat în păduri și nu 
ne-am mai văzut, dar meream numai ziua, 
că noaptea nu eră chip, că mișună hoţii ca 
strigoii în noaptea de sfântul Andreiu; iar 
ziua de ne înțrebă cineva de unde venim și 
unde ne ducem, spuneam că venim dela satul 
prin care trecusem și mergem la cela care 
eră înaintea noastră, Nu de aita, da dacă ar 
fi auzit unde mergem, cine ști dacă nu s'ar 
fi găsit unul să ne iasă înainte la vreun han 
ori la vreo inimă de pădure și să ne facă o 
soție sau să deie de ştire Іа câţiva de ai 


lui să ne iasă în cale și să ne ciomăgeascăx 


bine. Și hai, hai, din sat în sat; seara am 
fost la Dolhasca și a doua zi sub seară la 
un rateș dela Ruginoasa. Și ce drumuri rele, 
cu hopuri, си suișuri și cu coborișuri, așa 
că să fi avut car de fier şi tot i se rupeă 
crucea. Și ce vreme frumoasă nu eră: mă 
rog ca la Dumineca-Mare. Unde te uitai nu- 
mai flori și lumină și miros de flori și iarbă. 
Dar trebuie să spun că tătuca cam sufereă 
de vătămătură și când îl apucă, să tăvăleă 
ca şerpele. Şi la Ruginoasa îl apucă vătă- 
mătura și „Valeu!“ „Valeu“! toată noaptea. 
Și așa de rău i-a fost atunci, că am crezut 
că se duce... A doua zi hangiul spuse tatei, 
că este în sat o babă care leagă vătămătura. 
Oamenii ceialalți au grăit: 

„Atunci dumneata rămâi că noi ne ducem 
înainte și te aşteptăm la hanul dintre Ru- 
ginoasa şi Sârca, că nu vrem să stăm pe 
cheltuială aici“. Și oamenii s'au dus; iar han- 
giul a trimes după o babă, care cum a venita 
spus să-i deie niște funingine și un pahar 
cu rachiu. Și a pus funinginea în pahar, l-a 
bătut bine și i-a dat să beie. După asta 1-а 


legat cu niște rășină și ce i-a mai bolmogit, ea, 
acolo, și ce i-a dires că să vedeți, i-a luat vătă- 
mătura ca şi cu mâna. Şi de atunci tătuca nu 
s'a mai văitat de meteahna asta. Și am pornit-o 
la drum, numai noi singuri. Și, hai, hai; haida- 
hai. Când a fost soarele la nămezi am dat 
într'o pădure. Când numai ce ne iasă înainte 
un român îmbrăcat cu bundiţă, cioareci, opinci, 
cu pălărie mare, uscat la față și cu ochi са 
sperieți și {іпеа în mână о biciușcă. 

„Bună, ziua“, grăi el cătră tata. 

„Mulţămim dumnitale“, a răspuns tătuca. 

„Bădică, a vorbit omul, nu te supără: am 
intrat cu carul într'un hop dela dâmbul cela 
în vale, și arată tatei șoseaua înapoia noa- 
stră, și nu-l pot scoate. Dacă ești bun şi 
nu-ţi e cu supărare, ia boii dumitale și hai de 
mi-ajută să-l scot“. 

Da mie, însă, cum îi jucau omului celuia 
ochii în cap; îmi veneă să-i zic: „la ascultă, 
bădică, ce umbli cu fleacuri ziua nameaza 
mare“. Dar iar m'am întors cu gândul: „De, 
poate să fie așa“. 

ȘI, tătuca, de, ca omul ce ştiă ce e năcazul, 
mai scărpinându-se în cap, întrebă pe om, 
că de unde unde е. Din Dolnești, răspunde el. 

„Din Dolneşti, făcù tătuca înseninat. Și 
unde te duci? 

— Mă duc și eu la leși cu niște ciubere, 
а răspuns omul, 

— Apoi, mergem amândoi, a glăsuit tătuca 
bucuros. Hai să-ţi ajut. Și să pornim în- 
caltea odată, că mai am niște cărăuși cu cofe, 
care mă așteaptă ei după dealul de dinaintea 
noastră. 

— Bun, a grăit românul, abiă nu ne-a fi 
urit“, 

Și luând tata boii, mă lăsă pe mine la car 
și o porni cu omul. S'au dus ei, sau dus, 
până ce au dat dincolo de dâmle, când numai 
ce aud glasul tatei: 

„Valeu! Hoţule! Valeu !“ 

Тїраї ce am tras. Am crezut că l-a omorît. 
Fuga eu până acolo. Când ce să vezi, tata se 
tăvăleă pe jos și se їгеса la ochi, văitându-se : 
„Ma chiorit. Valeu! Valeu!“ Mă uit eu, ochii 
lui plini de ardei, de cel roşu, pisat. Noroc, 
că cine s'a îndurat, că mai încolo la о mar- 
gine de drum eră o fântână cu tioc și cu 
prăjină la el. 

„Da boii, boii, unde-s tătucă? strig eu. 

— Boii unde-s, fată hăi! Hai, la fântână și 
mi-i turnă de spălat: „Valeu! Valeu! Boii 
теі! Ochii mei!“ se jeleă el. Şi am stat ca 
la trei ceasuri turnând tatei apă în pumni 
de s'a spălat la ochi, 
că aveă să chiorască, 
și oleac, oleac, doar 
s'a limpezit, dar ochii 
îi erau roșii ca sân- 
gele, și din durere tå- 
tuca o dădu în ofturi 
și în blesteme. 

„Da cum ţi i-a luat, 
tătucă? 

— Cum? Tâlharul 
ştii că a zis să-i ajut, și 
m'am dus cu el, când 
colo, nici car, nici 
nimic. 

— Poi, bine, zic 
atunci, pricepând și- 
retenia, da unde ţi-e 
carul? El nici una 
nici două, scoate o 
mână de ardei roşu 
din sân și svârle în 
ochi. — Oof! of! pă- 
catele mele, ce aveam 
să trag“ și sa pus 
să plângă ca copiii. 
Ce eră să facă, ега 
prăpădit. Se uită în 
sus, în jos. Prinde 
orbul, scoate-i ochii, 
codri în dreapta, codri 
în stânga. Când numai 
ce dă D-zeu și se vede 
venind cineva călare 
din partea unde mer- 
geam noi. Eră un 
popă, cu laibăr pe el, cu potcap. 

Tata se ridică, își scoate pălăria, şi popa 
mulțămeșşte şi se oprește în loc. 

„Da, ce ai ріні?“ îl întrebă el. 

Și tata a dat a povesti: iacă așa și așa; 
toată întâmplarea. 

„Ei, de amu nu mai ai boi, a spus popa; 
poate îs şi porniţi spre {ага nemțească. Da 
lasă, că nu eşti numai d-ta păţitul. Da, uite 


ce е, lasă“. Și descheiându-se la antereu a 
scos, o pungă de pânză din sân — atuncea 
am zărit niște cuțite și pistoale, la un brâu 
și a numărat din el ce a numărat numai gal- 
beni și a zis tatei întinzându-i mâna: 


O. Spaethe: Fragment din bustul lui Gheorghe Barițiu. 


„lacă douăzeci de galbeni, să te duci să-ţi 
iei alți boi dela Sârca, da mai 5141: să laşi 
pe cineva la car, că altfel ar fi să rămâi şi 
fără el“. 

Și băgând două degete în gură, așa a fâșcăit 
de a răsunat pădurea, și deodată numai ce 
auzim crengile trăznind şi doi oameni си 
puștile în mâni, eșiră în drum: se uitară şi 
la noi şi la el și grăiră: 

„La poruncă, căpitane! 

— Ce veste? a zis popa. 

— Bine căpitane. N'am văzut nimic. 

— Tu Buzdugane, a zis popa câtră unul 
din cei doi: un român mic și îndesat; să 
te duci cu omul ăsta până la rateşul dela 
marginea pădurei, la Boldești și să vezi n'a 
aveă orândariul, oricare-va, să-i vândă, ori 
să-i împrumute doi boi, că pe a lui i-a luat 
un nepricopsit; și să vii înapoi. lar tu Ispas, 
îi grâi cătră celalalt, un român mai uscățiv 
și mai înalt, să-i păzești caru şi pe саге l-ai 
vedeă că se apropie, un glonț, și în pădure“. 

Și am pornit eu cu tătuca și си omul. 
Pe drum tătuca 1-а întrebat: 

„Mă rog, da de unde e părintele?... 

— Ce, nu-l cunoşti? a zis omul. Ai auzit 
de Codreanu? 

— Codreanu? a 
binindu-se. 

— Ce ai? a zis omul. Apoi, n'ai auzit că 
haiducul Codreanu face numai dreptate în 
țară; ia dela bogat şi dă la sărac. Taci 
mulcom şi liniştește-te şi să nu spui la ni- 
menea cine fi-a dat banii, că uite, și omul, 
arată părul din cap, atâția dușmani are. Da 
D-zeu e bun, de câte ori vine potera, Co- 
dreanu îi răpune pe toți. Da, amu, de о bu- 
cată de vreme е scârbit: aveă o drăguță ісі 
la un гаѓеѕ la Moțca, şi а dat stăpânirea că 
acolo i-e culcușul și a venit la dânsa şi a 
canonit-o până a spus; iar el a aflat şi a 
venit și a omorit-o. Și amu fi pare râu; 
par'că e zăpăcit: Nici nu știe unde 1-с capul. 
Da i-a trece, că е tânăr încă și apoi, ce se 
face codrul fără el?“ 

La vestea asta m'am înfiorat şi par'că ve- 
deam o femeie omorită înaintea ochilor mei, 
şi par'că vedeam un rateș fioros La coada 
pădurei am dat de rateș drept їп marginea 
satului, la Boldești. Aicea tocmai ne așteptau 
oamenii cu carele, care cum au auzit s'au și 
grăbit doi să meargă să tragă саги; iar alții 
au şi pornit în sat să caute boi de cumpă- 
rătură. 

Da cu cât ne apropiam, cu atât vedeam mai 
lămurit, că, la car erau doi boi şi doi oameni. 
Când colo, boii înjugaţi şi de-o roată, legat 
cu mânile la spate chiar omul care chiorîse 
pe tata cu ardei și-i luase caru. 


răspuns tătuca, îngăl- 


Niul 30. 1912. 


„Măi, grăi tata, da asta-i minune!... De 
unde până unde boii mei la car“. 

Și omul care rămâsese la car, ne zise: 

„Aiştia vi-s бой? 

—  Aiştia. 

— Aista е cel ce ţi-a dat cu ardei în ochi? 

— Aista, am zis eu. 

— Parcă e aista, a zis tata; da, aista e. 

— Da cum l-ai prins? întrebă cel ce її 
ziceă Buzdugan. 

— Cum? a răspuns celce rămăsese la саг: 
Intreabă-l să-ţi spuie. 

— Măi, de ce ai luat, tu, boii omului? îl 
întrebă celce fusese cu noi. 

— Apoi, să nu mă mai сапопі{і, oameni 
buni, că vă spui totul: eu am avut, și eu, 
car си boi și mergeam la leşi cu ciubere. 
Când colo după dealul cela mi se înțepeneşte 
carul întrun hop. Ce să mă fac? Văd pe 
omul ista cu carul. Repede îl ajung și îl rog 
să vie cu boii să-l scoată pe al meu. Când 
mă întorc ia boi şi car dacă mai ai de unde: 
niște hoți mi-i luaseră. 

„Fire-ai de râs să fii“, zise Buzdugan, în 
vreme ce și celalalt grăi: 

„Par'că mie mi-ai spus altfel, că i-ai luat 
de sărăcie. 

— Da, boerilor, apoi, de sărăcie, da de ce, 
mă rog. Dacă mi-a luat unul boii şi carul 
meu, mintea mea m'a dus să-i iau și eu 
pe ai altuia. Așa m'a tăiat. capul, așa am 
făcut. 

- Da de се ţineai ardeiul în sân? îl în- 
trebă celce îl chemă Buzdugan. 

— Apoi să vezi, îl luasem de acasă ре drum 
într'o petică şi se vărsase în sân. 

— Şi asta e una, grăi Buzdugan. 

— Atunci, de ce a-i venit înapoi cu boii? 

— Să-i dau omului, că mă mustră gândul. 

— Atunci de ce i-ai înjugat la car iar? 

— Să mă duc după om să-l caut, că știam, 
că trebuie să se fi dus până la hanul dela 
Boldești. 

— Bine, bine, grăi omul ce rămăsese cu 
carul; până aici toate le-ai șurubărit, da 
rogu-te, de ce ai vrut să întorni carul spre 
partea de unde veniseși ? 

— Apoi, boii, pe semne, se trăgeau spre 
casă. 

— А! dracului пеат de om, îi dă hai- 

ducul; cu tine, mă, n'o mai scoate nimeni 
la cale. — la desleagă-l, grăi Buzdugan, şi 
să-i dăm câteva strate de pușcă peste partea 
cea mai fragedă. 

-- Valeu! Valeu! prinde el a se văită: 
Lăsaţi-mă! Ertaţi-mă! 

— Nu, găinarule; de ce ai vrut să furi boii 
omului, grăi celce fusese cu noi, că și el e 
sărac şi cu copii, şi de ce să-i iei munca 
lui. Ce ţi-a făcut? Ba încă să-l și chiorăști. 

— Valeu! Valeu! da nu-i adevărat, spune 
minciuni, a prins a da cu gura hoţul. 

— Așa bine! a zis haiducul și mi l-a des- 
legat şi când i-a cârpit Buzdugan, măi bade, 
o palmă ca aceea, de a dat peste tovarășul 
lui, da cela, când l-a primit în alta, i-au sărit 
dinţii din gură: — Ма, găinarule, i-au zis 
ei, de te-om mai prinde cu comedii de astea 
te jupchim. 

Și s'a dus cela ca împușcat, iar noi ne-am 
luat ziua bună dela dânșii și ne-am dus la 
rateș, cu boii și cu douăzeci galbeni dela 
Codreanu“. 

La asta, noi băeţii, am vrut să zicem ceva 
și să ne ridicăm crezând că cu asta sa is- 
prăvit povestea. Da băbuca ne zise: „Da, 
staţi, că nu s'a isprăvit încă“. 

La vorba asta ochii noștri fulgerară de 
mulțumire și ne frecarăm palmele, iar mă- 
tușa grăi: 

„Da mai întâi aduceţi-mi о lecuță de apă 
careva“. ` 

Eu, care cum am mai spus, eram de casa 
mătușei Acsinii și sării: 

„Mă duc eu, da nu începe până nu viu“, 

Și cât te-ai șterge la ochi şi fui cu apă; 
iar băbuca după ce o sorbi, scoase o basma 
din buzunarul сајамеісеі. se şterse la gură 
şi urmă: 

„Mergem noi la han, am spus la oameni 
toată pățărănia și am pornit. Am mai po- 
posit la nişte hanuri; la Târgu-Frumos, la 
Podul-lloaei şi a treia zi am fost la leşi. 
Acolo, până am vândut cofele, până una alta, 
ne-a apucat Dumineca-Mare; Și cum e azi 
Dumineca-Mare; cum e mâne, Luni, sf. Troiță; 
şi a doua zi Marţi, trebuiă să ne întoarcem. 
Când Marţi, dimineața, să înjuge oamenii boii, 
numai ce auzim trânghiţi şi tobe pe 
uliți și lume alergând, iar un dorobanț că- 

O. Spaethe: Cocoana Tilica, bronz. 


lare ceteă, nu ştiu ce pe o hârtie și lume 
de pe lume se adunase împrejurul lui și 
ne-am dus și noi şi spre minunea și zăpă- 
ceala noastră am aflat, că haiducul Codreanu 
a fost prins și judecat şi că după nămezi 
au să-l spânzure pe şesul Bahluiului. Și 
s'a făcut o zarvă în târg, o mișună de oa- 
meni pe uliți cum n'am mai văzut, și toți 
întrebau, dacă e adevărat și nu le veneă a 
crede după cele ce se auzise de isprăvile 
lui. lar ceice băteau din tobe şi celce ceteă, 
пи spuneă decât, că cine vrea sâ-l vadă, n'are 
decât să se ducă pe șesul Bahluiului, iar 
tata a zis, că stă să vadă, de ciudă, care 
Codreanu a fost prins, că lui nu-i vine a crede, 
că doar a vorbit cu el în pădurea dela 
Boldeșşti şi nici celorlalți oameni, după câte 
văzuse și auzise, nu le veneă a crede și au 
rămas cu toții. Și după amiaza lumea a 
început a curge în vale, spre Bahlui. Aici 
furci puse și un podeț înalt și în fața pode- 
{шиі alt pod mai sus, cu scări și cerdac са 
un fel de balcon, învelit cu ип țol și in el 
erau jilțuri, mese și scaune, și pe o masă о 
cruce; iar de jur împrejur erau ({агиѕі şi 
frânghie păzită de dorobanţi și arnăuţi, cum 
se face și aicea la părăzi, să nu treacă orice 
lume unde se adună boerii și meliţia. 
Odată, numai ce auzim trăgând clopotele 
pe la biserici; goarnele cântând şi tobele 

bătând; iar lume de pe lume strânsă de se 
omoră от ре om și mai să rupă, funia dela 
țăruși. Noi am avut noroc că am apucat un 
loc mai aproape. Și numai ce vedem că vine 
gloată dinspre târg, și trâmbițele tot mai 
apropiat cântând. Un rând de dorobanţi bă- 
teau cu bicele în oameni să facă loc; apoi 
droști încărcate de boeri; după dânșii un popă, 


„OSCAR SATHE” 80... 


О. Spaethe: Monumentul independenței al oraşului Giurgiu. 


în odăjdii; după popă osânditul: l-am cu- 
noscut după ochi și după umerii obrazului, 
da slab și tuns şi ras după ceafă, și cu gulerul 
сатеѕеі tăiat și legat cu mânile la spate, 
băgate în cătușe, și cu lanț ținut de un țigan 
fioros şi urit. Am auzit din oameni, că e 
ajutorul călăului. După el veneă агоѕса că- 
lăului şi în ea un sicriu şi în picioare călăul în 
strae roşii: un țigan gras, fioros și buzat, apoi, 
iar arnăuţii și lume de pe lume cât păr în 
cap. La vederea prohodului ăstuia femeile 
au dat a plânge; mulțimea să se burzuluiască 
si par'că te apucă fiorul. Boerii cum au ajuns, 

s'au și suit în cerdacul de scânduri și s'au 
așezat la masă. Arnăuții întăriră împrejmuirea 
de frânghie și ajutorul de călău îmbrânci ре 
osândit ре podeț. După asta călăul potrivi 
ochiul la o funie după un scripete, sus,.la 
grindei. 

Deodată un grămătic se scoală şi face cu 
mâna la lume să asculte. Și a dat a ceti 


v 


sintenția și a înșirat tot, tot ce a făcut 
hoțul: că în cutare timp a prădat pe cutare 
hangiu, că în cutare a călcat pe arândașul 
cutare, şi că e osândit la spânzurătoare. Apoi, 
tobele au prins să bată; iar popa a spus 
osânditului să îngenunche şi să se roage; 
și să-și ceară iertare dela lume. Da el a ri- 
dicat doar mânile la ceriu; și s'a închinat; 
iar ertare la oameni nu a vrut să-şi ceară, 
că a zis, că nu le-a greșit cu nimic. Lumea 
parcă пісі nu suflă; iar eu, mă alipii de 
tătuca strâns, strâns și inima parcă îmi eră 
cât un bob de linte și doar mă uitaiu ne- 

dumerită. Da, din toată lumea de boerime 
și de jupânese се eră acolo, una parcă nu 
aveă astâmpăr: o cucoană tânără, semănă 


ca două picături de apă cu fata boerului.; 


Hârtularu dela noi; de care vam spus că a 
făcut Codreanu s'o ieie nepotul lui Vodă cu 
trei mii de galbini în loc de cinci, și se uită 
când peste mulțime, când la osândit şi tare 
îngrijată. Da mie nu-mi eră de ea cât de 
osândit. Și-am văzut;cum călăul i-a potrivit 
capul în jos, după care luă ochiul și îl 
așeză după bărbie. Tobele iar au bătut; 
iar inima în mine amu tremură de mi se 
strângeau toate vinele ca niște gume și mi se 
muiaseră picioarele. Nişte femei dela spatele 
noastre au dat a boci tânguindu-l: „Să- 
racu! Săracu! Da ce rău a făcut el, că de 
omorît n'a omorît ре nimene. Ba unde vedea 
sărăcie și foame scoteă și da. Mânca-i-ar cre- 
menarii, grăi una, să-i mânânce și putrezi- 
le-ar oasele, să le putrezească, hunți-fuși; 
că tot l-au urmărit şi nu s'au lăsat până l-au 
prins“. Călăul și ajutorul au pus mâna pe 
frânghie să tragă, da atunci cunoana cea 
tânără a făcut си mâna: „Staţi!“ lar Іа spa- 
tele nostru auzirăm: „Opriţi! Opriţi!“ Şi 
un arnăut călare a întins domnilor o hârtie 
cu pecete în o prăjină. Grămăticul a făcut 
semn călăilor să steie, și cu cât ceteă cu 
atât se întunecă; iar fața cucoanei cu atâta 
să însenină. Deodată grămăticul se uită 
chiorîș la osândit, arată hârtia și altor boeri 
care și ei s'au posomorit și s'au uitat lung la 
osândit, și се au șoptit între dânșii, că unul, 
care samănă cu ginerele boerului dela noi, 
a grăit: „Oameni buni!... Mila domnească 
a hărăzuit ertare osânditului; dacă să lea- 
pădă de relele apucături și năravurile cele 
fără de lege, la care din ispita diavolească 
s'a dedat la ele, până azi, și dacă se așează 
întrun loc să trăiască ca un om cinstit și 
fără gând rău asupra aproapelui lui. Dacă 
primește așa, să i se iee funia“... 

Da pentru ce l-a ertat ma spus. 

„Osânditule, a zis ип alt boer, te lași de hoție 
şi de codru? Măria Sa te-a iertat, fiindcă 
asupra ta n'apasă, afară de răzmeriță си 
potera moarte de om. 

— Ba da, a grăit el, am omorit. La rateș, 
la Мојса eu am omorît ре hangiţă, fiindcă 

mi-a spus culcușul stăpânirei și pentru aceea 
trebuie să-mi iau osânda“. 

Aşa s'a făcut între oameni o zarvă ca de 
huet de ape; iar boerii ce au vorbit între 
dânșii, că tot aceia се 1-а întrebat i-a zis: 

„Asta nu scrie la cele ce ai făptuit. Te-a 


O. Spaeihe: Monumentul Putnenilor (1877—78). 


iertat domnitorul, ești bun iertat. Decât atâta 
dacă îți mai e de codru, rămâi unde ești“. 
Da, în vremea asta cucoana se ridică. Atunci 
o văzui mai bine Іа față, da tătuca а grăit: 
„Fă, Acsinie, asta nu e duduca noastră?“ 
Eră chiar ea, duduca Anghelica, fata boe- 
rului Hârtularu dela noi dela moșie, măritată 
după nepotul domnitorului, că a grăâit: 
„Omule, lasă-te de rele şi de codru şi 
dacă nu ai unde trăi, vină în ograda și casa 
noastră şi stai toată vieaţa, că noi te-om 

îngriji şi te-om comândă са pe o slugă bună 
și veche“; iar un boer cu barba albă a grăit: 
„Da poate să meargă şi la mine“. 

Da, Codreanu a zis: „Mă las de codru; mă 
las de hoţie“. Și a spus să-l deslege, apoi 
înturnându-se spre norod a grăit: 

„Oameni buni, iertarea nu-mi face nici o 
cinste, că nu mai am dragoste nici de codru 
nici de lumea asta. Am pierdut tot: mamă, 
tată, nevastă, așa că nu mai am ce pierde. 
Eu singur m'am cat prins și mam bucurat 
de osânda și de liniștea asta“. Şi a zis 
cucoanei şi boerului: „La dumneata, cin- 
stită jupâniță și Luminăţia ta, la ce să vin? 
Nu-i rușine de mine să șed ca un câne să 
rod mămăliga altuia? Rămâneţi cu bife, și 
oameni buni rugaţi-vă lui D-zeu pentru ier- 
tarea lui Codreanu, haiducul, care a murit 
pentru cei săraci și obijduiţi și ziceți: „D-zeu 
să-l ierte!“ Cât pentru mine, ca suflet, cum 
mă găsesc, nu purtați grijă că m'a lumină 
Cel de sus“. . 

Și cu asta se strecură printre lume și s'a 
tot dus spre târg... 

* 

„Și de atunci, nu s'a mai auzit de el, decât 
că unii spuneau că s'a văzut în un munte, 
în о hrubă, pustnic; altu că e hoț și că e în 
Тага ungurească, că fură dela Unguri şi are 
să vie să deie tot la creștini; alu că sa 
prăpădit. lar dela o vreme nu s'a mai vorbit 
nimic, ba îl şi uitase, că așa e firea omului: 
pe cel ce-ţi face rău îl ţii minte; dar pe cel 
ce-ţi face bine îl uiţi. 

Au trecut vreo doi ani. În vremea asta 
m'am măritat și eu, cu Bertea. El ега vechil 
la Hârtularu, boerul nostru. Și nu mult după 
nunta mea a murit și el şi să vedeţi cum“. 

Aicea, iarăș strânserăm rândurile în jurul 
babei, ghiontindu-ne, care mai de care să 
audă mai bine, în vreme ce ea tuși și urmă: 

„V'am mai spus, că boerul băteă oamenii 
de-i ologeă și le da câte un sorocovăț să 
se însdrevenească şi se lăudă că lui nu-i pasă 
decât de D-zeu și cu asta ajunsese de po- 
mină. Ba, acum băteă și oamenii streini de 
pe drum... 

— Се, eră nebun, mătuşă“, zise Chitarcă, 
plin de ciudă. 

„А, unde se pornește, staţi să vă spun: 

Făceă câte о mămăligă таге — ziceă, că 
face pomană şi da şi o strachină cu brânză de 
oaie — și aveă lipit pe stâlpul porţii o tablă, 
că, de e foame unui drumeț nare decât să 
intre și să mânânce pe degeaba. Omul mâncă, 
se sătură, făceă cruce, și când la urmă veneă 
boerul, se uită 1а cât mâncase omul și la el 
și nici una nici două porunceă butucul. 

— Da mă rog, întrebai eu, cum ега butucul, 
mătuşă ? 

—  Butucul, răspunse dânsa, eră un bu- 
tuc de stejar bărdăluit са o ladă ѕі des- 
picat în două și cu două găuri cât încap pi- 
cioarele. La un capăt despicăturile erau unite 
prin balamale și la celalalt capăt aveă bel- 
ciuge şi lacată. — Descuie dacă poți Bu- 
tucul greu. Cui îi puneă picioarele în butuc 
nu le mai puteă purtà. Şi сапа făceă cineva 
ceva descuiă butucul, îi puneă picioarele în 
găuri cu tălpile afară și îl inchideă iar cu 
lăcata... Doamne fereşte, măi băieți, numai 
când îl vedeai te îngrozeai. 

— Da, ce mai aveă, mătușă? o întrebă 


Chitarcă. 


— Erà plin de sânge, scurs dela picioarele 
celor: ce-i băteă. 

— Şi ce, îi băteă la tălpi? întrebai eu. 

— Pucum, făcu băbuța. 

- Şi pe urmă cu boerul, cum a mai fost, 
mătușă ? întrebai iar. 

— Da de Codreanu, s'a mai auzit? întrebă 
Chitarcă. 

— Apoi staţi о leacă, că mă prea grămă- 
аці cu întrebările. Se mântuesc cu una, răs- 
punse ea năcăjită. De unde am lăsat?... 
Ha-ha, dela când făceă pomană... A, da. 
Și cum am spus. Vestea, că boerul dă de 
mâncare și bate și îi dă pe urmă și un so- 
rocovăţ, se dusese са de popă tuns. Și dela о 
vreme nu prea veneă nimeni să mânânce 
din mămăliga lui“. 

Da un drumeţ, care se duceă la leși lao 
judecată, pe semne se porni fără merinde 
— ori poate le isprăvise atunci, și a înflă- 
mânzit tare. Știă şi el de obiceiul boerului 
și tocmai eră în drumul lui și ce şi-a zis 
omul: „Mă duc să mânânc, parcă numai eu 
am mâncat bătae“... Și intră în оргада, un 
om 1-а întrebat ce vrea și el a zis, că-ie 
foame. Da, ori veneă cineva ori nu veneă, 

mămăliga eră pe fund. Și a mâncat omul 
frumos, a tăiat cum se tae mămăliga cu о 
aţă, sfrământuri nu i-a scăpat pe jos și nici 
pe masă n'a lăsat și пісі în brânză, să-i vie 
greu altuia să mănânce. Și după ce sa să- 
turat s'a închinat şi a stat să-l bată. Când 
iată și boerul. Se uită el pe masă, 
se uită la om și îl întreabă: 

„Ce mai vrei, mă? 

— Sărut mâna boerule, am auzit, 
că dai de mâncare și baţi. Am mâncat, 
sărut mâna şi bogdaproste și amu 
stau să mă baţi. 

— Da unde te duci, tu? îl întrebă 
boerul. De unde eşti?“ 

Omul a spus, că e din cutare loc 
și că se duce la leşi la judecată. 

„Нат! a făcut boerul, pe tine nu 
te bat, că tu eşti om de treabă, creștin; 
ai milă de fața lui Hristos și de munca 
omului; tu ai mâncat frumos; nai 
lăsat frământuri pe masă. Na un 
sorocovăţ și du-te cu D-zeu. Eu nu 
bat că am obiceiul de a ustură omul, 
ci numai pe cei proști şi pe hoți, să 
se învețe minte cum să se poarte în 
lume“. 

Și omul s'a dus la leşi la jude- 
cată șia spus la unul și Іа altul pă- 
{апіа си Hârtularu și pe semne, dracu 
să știe, că a ajuns și la urechile 
celor mai mari de acolo și la dom- 
nitor. Da, trebuie să spun, că domni- 
torul, care eră neam cu ginerele lui se 
schimbase și venise altul din Тага 
turcească. Se vede că aista nu-l 
prea aveă la inimă ре boer unde 
poate că se lăudă, că nu-i pasă de 
el și are bani mulți, ori mai ştiu eu de 
ce, că nu mult după comedia asta 1-а chemat 
la domnie și l-a întrebat de-i adevărat de 
ce se laudă. Boerul a tăgăduit, da se vede, 
că a avut și şpioni şi dușmani, că пи l-a 
crezut. Și 1-а întrebat şi de stare și el a 
zis, că bani are să podească cu galbeni două 
odăi. 

Domnitorul a zis, că nu aşa, să-i podească 
două odăi cu galbeni puşi ре zimți, са 
în fâșic. 

Boerul a răspuns, că nu poate; iar Vodă 

i-a grăit, de ce se laudă atunci că are bani 
și că nu-i pasă. Și l-a dus în visterie şi i-a 
arătat o cameră plină numai cu fâșicuri de 
galbeni. 
Sumedenia asta de bani ne trezi inima, 
că Chitarcă zise: 


ait ai ri 


О. Spaethe: Monumentul iui Gheorghe Barițiu ridicat în Sibiiu. 


„Unde avem noi câte un fâşic?... 

— Câte un galben măcar, îi tăiè vorba 
Nicu Lămășanului. 

— Eu am avut, vorbi mătuşa Acsinia și 
galbeni roşii, şi irmilici și garboave. Erau 
mulţi bani odată. Mă rog, mă jucam în colbul 
dela crâșmă și găseam sorocoveţi. Da, să 
vedeţi că pe urmă, s'a auzit că nu erau gal- 
beni, ci bucăți de lemn tăet așa să pară fâ- 
șicuri, şi asta ca să amăgească ре cămătar 
să-i deie bani să poată petrece. 

— Auzi a dracului, făcu Dumitru mătușei 
Ioanei. 

— Aşa, așa, măi băieți, grăi mătușa și să 
nu-mi uit cuvântul: De acolo, l-a luat pe 
boer şi 1-а dus într'o casă unde să băteă cu 
buzduganul. 

— Cu buzduganul, mătușă, întrebai eu, și 
cum erâ? 

— Staţi să vedeţi, zice că eră о laiţă și 
deasupra de grindă un buzdugan de fier care 
cu două degete nu atingeă de laiţă. Și-l puneă 
pe creștin pe ea și-l legă cu funii și unu de 
colea, călăul luă buzduganul și se trăgeă 
câțiva pași înapoi şi un pârcălab, ziceă: 
Una, două, și la al treilea și da drumul buz- 
duganului. Apoi, când te atingeâ nu-ţi mai 
trebuiă nici zahăr. Bietului boer numai trei 
i-a repezit în piept și l-a și podidit sângele, 
și a venit acasă şi a gogit се а gogit şi 
într'o toamnă s'a și dus. 

— Da, de Codreanu, bunică? întrebă Nicu 
Lămăşanului. 

— Tocmai, răspunse dânsa. Cum e toamna 
a murit boerul, apoi, al doilea, primăvara, 
ne luăm noi: eu și bărbatu-meu, cu Bertea, 
să ne ducem pe la Ispas, la Mănăstirea 
Neamţului, la hram. Acolo, lume de pe lume, 
oamenii veniți din Bucovina, din târguri şi 
sate, și între alte eră și o îngropăciune; că- 
lugării petreceau pe cineva şi după ei lumea 
cea multă și am întrebat pe cine duc și ni 
s'a spus că ре un căpitan de hoți, Codreanu, 
că amu se pocăise și se pusnicise şi că ve- 


nise cam bolnav la mănăstire și s'a rugat: 


de un călugăr să-i dea sălaș până a trecut 
ziua asta mare. Noaptea, zice, că i-a venit 
rău și o chemat pe duhovnic să se spove- 

dească, și până la ziuă a și murit. M'am 
dus și eu să-l văd, când eră să-l co- 
boare în locașul de veci, da nu eră decât 
o umbră: cu barba şi părul lăi, ochii duși 
în fundul capului. Ceva, ceva, aduceă la frunte 
și la fălci, și încolo moaște“. 

Aici mătușa Acsinia îşi șterse ochii cu 
poala fustei după саге, răcorită, glăsui: „Am 
zis şi eu: D-zeu să-l ierte!“ şi am aprins о 
lumânare pentru el la Maica Domnului... 
Da, oricât bine ţi-ar face un om, da dacă 
nu-l mai vezi, nu știi ce s'a făcut си el, * 
mai cum să-ţi arăţi mulțumirea. „+ 

Și aşa, dragii mătușei, a fost cu bietul 
Codreanu și când mă gândesc, zău bietul 
Codreanu îmi vine să cred că eu nu-s decât 
о nălucire a minţii mele, și de aceea zic: 
„Doamne, de m'ar luă D-zeu să mă hodinesc, 
că tare nu ştiu cum îs trudită și tare mă dor 
toate cele“... 

La vorba asta numai ce auzirăm din casă 
glasul mătuşei Ruxandei, fata mătușşei ei: 

„Mamă! Mamă! Hai, şi-ţi реа ceaiul. 

— Hă-hă! сй băbuca, sprijinindu-se си 
mâna de cerdac. Indată, îndată, Ruxandră“. 
Și adunându-și puterile icni și se ridică, zi- 
când: 

„Na, zici să mai trăești“ ... 
îi ziserăm: 

„Mulţumim, mătuşă“. lar Chitarcă grăi: 

„ŞI, amu, băieţi, hai să ne jucăm și noi 
de-a haiducul Codreanu, cum a povestit bă- 
trânica“. 

Și pe dată ne-am și orânduit, fiecare după 
rostul ce ne aleserăm să-l plăsmuim ; iar po- 
vestea ca și altele am ţinut-o minte și am 
scris-o s'o cetiți și dumneavoastră... 

lon Dragoslav. 


Pe când noi 


== 

Fragment din „Critica rațiunei pure“. 


—  Tradusă де M. Eminescu. — 


D-l profesor universitar A. C. Cuza dela 
lași, împreună cu mai mulți tineri, printre 
cari am onoarea a mă numără și eu, a pre- 
gătit o ediție completă a scrierilor lui M. 
Eminescu, care va apare în toamna aceasta, 
în editura librarilor 1. V. lonescu și N. Geor- 
gescu din acelaş oraș. In această ediție de- 
săvârșită, un singur volum, vor intră nu numai 
ce s'a publicat, revăzut după manuscrisele 
poetului aflătoare la „Academia Română“, 
dar şi tot ce este publicabil din ineditele 
poetului nostru, care a intelectualizat versul 
românesc, făcând să dispară poezia senti- 
mental-patriotică din prima jumătate a vea- 
cului al XIX-lea. Opera lui M. Eminescu, 
va fi precedată de o întroducere minuțioasă 
din partea d-lui A. C. Cuza, de un studiu 
amănunţit asupra ei şi a personalităţii, care 
a creiat-o. Și în adevăr, d-sa este unul dintre 
cei în drept de a ne prezentă pe marele poet, 
în lumina lui desăvârșită, în această epocă 
de sentimentalism literar, de strategie literară. 
D-sa l-a cunoscut personal pe poet, a fost 
membru al „Junimei“, a făcut parte din ple- 
iada de poeți, supuși influenții етіпеѕсепіепе, 
și, mai târziu, a creiat o școală politico-literar 
prin scrierile d-sale economice și prin „Na- 
ționalitatea în artă.“ Dar se poate obiectă, 
la ce bun aceea, că biograful a cunoscut pe 
scriitorul de care vorbește! Și nu este așa! 
Nu cunoștința scriitorului ajută în a stabili 
adevărul asupra operei lui, ci cunoștința me- 
diului înconjurător în care еа a luat vieaţă, 
mediul şi epoca, care au determinat anumite 
credinţe politice, anumite urme de pesimism 
sau optimism. Gândiţi-vă la aceea, că Taine, 
pentru a face istorie literaturei engleze, stu- 
diază întâiu configurația geografică, istoria 
poporului englez, mentalitatea claselor lui. 
Căci mai mult ca orice, mediul căreia se 
adaptează scriitorul hotărește opera lui: pe- 
simistă, optimistă, socialistă sau naționa- 
listă. De aceea zic, îşi are importanţă faptul 
acela, că d-l A. C. Cuza, scriind un studiu 
asupra lui Eminescu, ușor îi va fi să se 


transpoarte în epoca lui, care l-a creiat, ca 
unul, care a trăit în aceea vreme. 

Printre scrierile inedite, pe cari le va cu- 
prinde ediţia dela lași, este și un fragment 
din marea operă a lui Kant: „Critica rațiunei 
pure.“ Prin publicarea ei, se va complectă 
un gol din biografia lui Eminescu, căci se 
va vedeă prin traducerea aceasta, de ce pro- 
bleme filozofice eră preocupată mintea lui, 
cari atât de des se întâlnesc în opera-i poe- 
tică! Căci, zice el în însemnările inedite: „Fi- 
lozofia este oarecum rezultatul şi formula 
generală a culturei unei epoci“!). Apoi, se 
mai vede încă ceva din traducerea operei 
germane. бе vede, deosebirea, oarecum re- 
acțiunea scriitorilor din jurul d-lui Maiorescu, 
contra direcției vechi, cari, în consolidarea 
și formarea culturei ei, alergă în apusul eu- 
ropean, putem spune numai în Franţa. Din 
acea operă, care şi ea făceă parte din aceeaș 
reacțiune, a „Junimei“, ale cărei forme de 
vieață le luă din Germania, — dăm cetito- 
rilor „Luceafărului“, un fragment, din frag- 
mentul acelei traduceri, care se tipărește la 
lași și anume, din „Estetica transcendentală“, 
care cuprinde în rezumat, rezultatele, meta- 
fizice, a întregei concepţii filozofice Kantiene. 


Despre timp.:) 


1. Timpul nu este o noțiune empirică, саге 
ar puteă fi abstrasă din vreo experienţă. 
Căci simultanietatea cât și consecutivitatea 
n'ar puteă fi percepute, dacă în fond nar sub- 
sistă a priori reprezentaţia timpului. Numai 
sub suppoziţia aceasta, ne putem reprezentă, 
unele ca fiind în unul și acelaș timp (5і- 
multan), alte în deosebiți timpi (după olaltă). 

2. Timpul este o reprezentație necesară, 
care subsistă în fond la toate intuiţiunile. 
În privirea fenomenelor în genere nu putem 
omite timpul deşi putem prea bine să luăm 


1) Mss. „Acad. Rom.“ cu n. 2258, pag. 184. 

з) Acelaş manuscris, pp. 66—69. Mss. е de format 
mare, din 8° pe hârtie groasă şi poartă în unele locuri 
data de 1874, 

fenomenele din timp. Deci timpul e dat a 
priori. Realitatea fenomenelor numai în el e 
cu putință. Aceste toate se pot omite, dar 
el însuș (ca condiţie generală a posibilită- 
ților) nu se poate aboli. 

3. Pe această necesitate a priori se înte- 
meiază și putinţa de principii apodictice а 
relaţiunilor de timp sau axiome despre timp 
în genere. El are numai o dimensiune: de- 
osebiți timpi nu sunt deodată, сі după olaltă 
(precum deosebiți spații nu sunt după olaltă, 
ci deodată). Aceste principii nu pot fi trase 
din experienţă, căci ea nu ne-ar da nici ge- 
neralitate strictă, nici siguranță apodictică. 
Am puteă spune numai: după cât percepţia 
comună ne învaţă... iar пи, că aşa trebuie 
(să) fie. Aceste principii sunt regule, cari 
singure fac cu putință o experiență şi ne 
dau învățături despre ea, nu prin ea. 

4. Timpul nu este o noțiune descursivă, 
sau cum se numește, generală, ci o formă 
pură а intuițiunei sensibile. Тітрі diferiţi 
Sunt părţi ale unui și aceluiaș timp. Reprezen- 
tația însă ce se poate da numai pentru un 
singur obiect, este intuițiune. Afară de aceea, 
teza, că timpi diferiţi mar puteă fi deodată, 
nu se poate deduce dintro noţiune generală. 
Teza е sintetică şi nu poate rezultă numai 
din noțiuni. Este dar cuprinsă imediat în 
intuițiunea și reprezentaţia timpului. 

5. lInfinirea timpului nu însemnează alt 
nimic, decât că orice mărime determinată 
de timp e cu putință numai prin restrângerea 
unuia și aceluiaș timp substituit la toate. 
De aceea reprezentația originară a timpului 
trebuie să fie dată fără margini. Un lucru 
însă, al cărui părţi și toată mărimea unui 
obiect se reprezintă a fi determinat numai 
prin restrângere (îngrădire), acolo reprezen- 
tația întreagă nu poate fi dată prin noțiuni, 
(cari conţin numai reprezentații-părticele) сі 
trebuie să se întemeieze pe intuițiune ne- 
mijlocită. 


Concluzii din aceste noţiuni. 


1. Timpul nu este ceva, ce ar subsistă de 
sine, sau ar adheră lucrurilor ca о determi- 
nație obiectivă a lor; care ar semănă prin 
urmare, chiar dacă am face abstracție dela 
condițiile subiective ale intuițiunei lui; căci 


în cazul întâiu ar fi ceva, care fără obiect 
real, ar fi real. Al doilea dacă ar fi o de- 
terminație sau o ordine adherentă lucrurilor 
însuşi, ca asemenea n'ar puteă premerge ob- 
iectelor ca condiţie a lor, nici ar puteă fi cu- 
noscut și iubit a priori prin teze sintetice. 
Aceasta din urmă însă poate efectuă, dacă 
timpul nu este decât condiţie subiectivă, sub 
care în noi au ființă toate intuițiunile. Căci 
aici şi astfel forma intuiţiunei interioare poate 
fi reprezentată înainte de obiecte, prin urmare 
a priori. 

2. Timpul nu-i alt nimic, decât forma sim- 
{шиї interior adecă a intuirei, de noi înșine 
și a stărei noastre interioare. Căci timpul nu 
poate fi o formă a fenomenelor exterioare; 
ea nu aparține nici figurei, nici situației, 
etc., ci determinează raportul reprezentațiilor 
înăuntrul stărei noastre interne. Și tocmai 
fiindcă această intuițiune internă nu dă figuri, 
căutăm a înlocui în această lipsă de analogii 
și reprezentăm timpul ca o linie prelungin- 
du-se în infinit, în care cele divine consti- 
tuesc un şir, care e numai de o dimensiune și 
concludem dela însușirile acestei linii la 
însușirile timpului, afară de una, că părțile 
celei dintâiu sunt toate deodată, iar a celui 
din urmă întotdeauna după olalaltă. Din- 
trasta-i evident, că reprezentaţia timpului 
însăș е intuițiune, fiindcă toate raporturile 
ei se pot exprimă asupra intuiţiunei exteri- 
oare (a liniei spațiului). 

3. Timpul e condiția formală apriorică a 
tuturor fenomenelor în genere. Spaţiul ca 
formă pură toată intuițiunea exterioară este 
restrânsă ca condiţie apriorică numai asupra 
fenomenelor exterioare. Pe de altă parte 
însă toate reprezentațiile, aibă de obiect lu- 
crurile exterioare sau nu, totuș în sine їпѕи$, 
ca determinaţii ale interiorului nostru, aparţin 
sufletului, această stare interioară din parte-i, 
fiind supusă condițiunei formale a toată in- 
tuițiunea interioară, de aceea timpul este 
condiţia apriorică a tuturor fenomenelor în 
genere și în faptă condiția nemijlocită a celor 
interioare (ale sufletelor noastre) şi prin asta 
mijlocită a fenomenelor exterioare. Dacă pot 
spune apriori: toate fenomenele exterioare 
sunt în spațiu și determinate apriori după 
raporturile spațiului, atuncea din principiul 

simțului interior pot spune cu totul general: 
toate obiectele simţurilor sunt în timp și 
stau neapărat în raporturi de timp. 

Dacă abstragem dela maniera noastră spe- 
cifică, de a ne intui interiorurile pe noi în- 
șine și de a cuprinde în puterea noastră re- 
prezentativă prin mediul acestei intuiţiuni, 
toate intuițiunile exterioare, și dacă luăm 
prin urmare obiectele astfel, cum ar fi fiind 
ele în sine înșile, atunci timpul este nimic. 
Timpul e numai de valoare obiectivă în pri- 
virea fenomenelor, pentrucă aceste sunt deja 
lucruri, pe cari noi le accepem, ca obiecte 
ale simţurilor noastre, dar el nu mai este ob- 
iectiv, dacă abstragem dela sensibilitatea in- 
tuițiunei noastre, prin urmare dela acel mod 
de a-și reprezentă, care ni-i propriu, și vorbim 
de lucruri în sine înșile. 

Timpul este aşadar numai o condiție sub- 
iectivă а intuițiunei noastre (omenești), care 
totdeauna e sensuală, adecă întru cât suntem 
afectați de cătră obiecte*și afară de subiect 
în sine înșile e nimic. Cu toate acestea 
el este cu necesitate obiectiv în privirea 
tuturor fenomenelor, prin urmare și a tuturor 
lucrurilor. Nu putem zice: toate lucrurile 
Sunt în timp, căci la conceputul lucrurilor 
în genere se abstrage dela ori și ce intui- 
țiune a lor, iar această condiție proprie, sub 
care timpul intră în reprezentația obiectelor. 
Dacă adăogăm condiţia la concept și spunem: 
toate lucrurile, ca fenomene (obiecte ale intui- 
țiunei sensuale) sunt în timp, atunci maxima e 
obiectiv-adevărată și de generalitate apriorică. 

Afirmările noastre пе 'mvaţă prin urmare 
realitatea empirică a timpului, adecă 
valoarea sa obiectivă față cu toate obiectele, 
cari sunt sau pot fi date vreodată simţurilor 
noastre. Și fiindcă intuiţiunea noastră е în 
orice vreme sensibilă, nici ne va puteă fi 
dat vreodată п experiență un obiect, care 
mar stă sub condiţia timpului. Dar îi con- 
testăm timpul(-ui) orice arogare de realitate 
absolută, adecă că ar fi inerent de-adreptul 
și absolumente lucrurilor, ће ca condiţie, fie 
ca însușire, chiar abstracțiune făcând dela 
forma intuițiunei noastre sensibile. Căci în- 
sușiri, сагі ar reveni lucrurilor în sine înşile, 
nici ne pot fi date vreodată prin simțurile 
noastre. Іпіг’'аѕіа consistă idealitatea 
transcedentală a trupului, drept care, 
dacă abstragem dela condiţiile subiective ale 
intuițiunei sensibile, timpul nu este nimic 
și nu poate fi atribuit obiectelor în sine în- 
şile (fără raportul lor саїга intuițiunea noastrà) 
nici ca subsistent nici ca inerent. Totuş 
această idealitate trebuie să fie pusă, tot 
aşa de puțin ca cea a spațiului, în paralelă 
cumva cu subcepțiuni a sensației, сасі s'ar 
presupune atunci despre fenomen, căruia 
aceste predicate-i inerează c'ar aveă о re- 
alitate obiectivă, care aici n'are loc de fel, 
esceptat cazul dacă această realitate se ia 
în sens empiric, adecă dacă obiectul însuş 
e privit ca fenomen: drept, care să se re- 
capituleze notița de mai sus a capitolului 
întâiu. 

Radu S. Dragnea. 


== 


Toamnă. 


n cca. 


Neguri o cuprind... 

Vântul crudei toamne și-a 'nceput cântarea, 
Și cu frunze moarte şi-a tivit cărarea... 
lar de păsări cârduri negre, călătoare 
Aripele тіпа 

Înghiţind văzduhul în spre țări cu soare... 


„„.Şi-am rămas de toate cârdurile 'n urmă!... 
lar un dor nebun 

Simt cum negrul suflet ne'ncetat mi-l scurmă 
Și mereu sporește-a visurilor turmă... 


Dau a mele gene lacrimilor frâuri, 
Pare-că Neptun 
A mutat în ele nesecate râuri... 


Umbrele 'mserării palide se cern, 
Îmbrăcând natura, 

Pe când peste suflet rânduri mi s'aştern 
Umbre de durere și de dor etern... 


... Vântului, ce plopii nemilos i 'ndoaie 

Nu-i mai tace gura... 

Și încep să cadă picuri reci de ploaie... 
Vasile Al. George. 


==, 

O protecţie. 


„...Bun băiat Costică Dumitriu, тап, bun 
băiat; îl iubesc ca pe un frate. Să fi văzut 
cu ce atenție mă ascultă când îi spuneam de 
păsurile mele, cu câtă dragoste mă îmbăr- 
bătă;... da, chiar mi-a promis că о să vor- 
bească cu șeful, pentru mine; și cine altul 
ar putea să miilocească pe lângă șef, decât 
Dumitriu?“ Ce i-am zis: „Frate Dumitriule, 
imi știi situația mea, familie număroasă: ne- 
vastă, patru copii, adecă cinci, — dar al cinci- 
lea, Dumnezeu să mă ierte, mai bine n'ar 
mai fi bietul de el, orb din naștere, — soacră- 
mea, mama, două sute de lei pe lună, iarnă 
grea, sărbătorile bat la ușe, lemnele s'au 
isprăvit, — се să mă fac?... M'am gândit 
la tine, tu ești un suflet mare, numai la tine 
mi-e scăparea, numai tu ai puteă să pui о 
vorbă bună pe lângă domnul șef!... Vezi tu, 
eu... се să zic,... sunt гиѕіпоѕ, е drept, nu 
am putut niciodată să vorbesc cu şeful fără 
să tremur și să trec prin emoţii grozave; nu 
mi-a plăcut, — că nici n'aș fi fost În stare, — 
să linguşesc pe cineva și să-l şterg pe haină, 
i-a plăcut munca mea, purtarea mea, dacă 
mi-a dat ori nu dreptui meu, eu am rămas 
acelaș, nu m'am dus să mă căciulesc. — E 
rău, e tare rău, dar dacă nu pot altfel!... 


Astfel cu sfiiciunea mea, mi-au trecut atâția - 


înainte, mulți cari poate nici nu se gândeau 
să ajungă vreodată într'o situație mai bună. 


— Tu îi ştii ca și mine. — lacă, peste o lună - 


pleacă Vasilescu, și-a dat dimisia; încă de- 
acum doi ani râvneam la atribuţia ce i se 
încredințase lui, asigurările; şeful mă price- 
puse, totuș a crezut că e mai bine să multu- 
mească prietenii, numind pe Vasilescu, pro- 
tejatul lui Staicovici; acum plecând el nici 
că sar puteă face un asemenea păcat, nu- 
mind vreunul străin, protejatul mai știu eu 
cui. Zău te rog, frate Dumitriule, tu, ca cel 
mai bine văzut și ascultat de domnul șef, 
pune о vorbă bună și pentru тіпе!... Casă 
grea, iarnă geroasă, lemne lipsă, mizeria nu 
e departe, gândește-te şi tu, nu mă 1454!“ 
Aşa i-am vorbit și nici nu se poate să mă 
lase. El e singurul în birou cu care se con- 
sultă şeful şi de multeori ascultă și de el. 


* 


...„Еч mă gândeam la bietul Ioanide... 

— Dar ce е de vorbit, domn/le șef, im- 
becilul ăla de Іоапіа!... ăla?... ăla ar în- 
curcă totul, nu știi ce gafe ne face?... Îi 
trimeți la foc şi el ţi-aduce busuioc. Îi ceri 
dosarul A și el ți-aduce condica de expediţie, 
îl întrebi ceva, stă un ceas până să-ţi dea 
răspunsul, e un... 

— Bine, даг,... totuș m'am gândit că destul 
am trecut acum doi ani peste el, haid' să-i 
fac și lui un bine, o fi având și el greutățile 
lui... 

— Ce greutăți, domnule șef, dar cine mare 
greutăți pe lumea asta? Pentru cât poate el 
munci e destul de plătit și nici nu ar putea 
luă altă lucrare; drept ţi-o spun, e ип inca- 
pabil. Toată ziua umblă dela unul 1а altul 
să ceară desluşiri și să se roage să-l des- 
curce, că totdeauna se încurcă, e un încurcă 
lume. Păcat de alții cari sunt capabili și nu 
au nici un loc, ре când d'alde Ioanid se în- 
cumetă să creadă că se poate numi și el 
funcționar“. 

Cam în felul acesta îl lăudă Dumitriu, în 
fața șefului,'pe bietul Ioanide, căci mai aproape 
e cămașa decât scurteica și Dumitriu, mai bine 
ar recomandă pe Cioculeţ, vărul neveste-=si, 
decât să-l susție pe celalalt. Dar cum să ajungă 
асі? Da, dacă șeful n'ar fi avut intenția să 
dea lui loanide locul celui dimisionat, ar fi 
putut mai ușor recomandă pe ruda sa, astfel 
însă... Dar, o ideie! 

„Ei, domn'le şef, începu Dumitriu, e o zi- 
cătoare: ,ferește-mă Doamne de prieteni că de 
„dușmani mă feresc singur, dumneata umbli 
cu mila după loanide și el pentru aceasta 
te laudă și te vorbește numai de bine, pe 
oriunde și când găsește ocazie. 

— Ce, ce! cum așa? explică-mi!... 

— Puțin crezi dumneata că s'a discutat, 
de doi ani încoace, despre numirea lui Va- 
silescu, în locul ce ziceă el, i se cuveneă 
lui? Саша să atragă ura colegilor asupra 
dumnitale: ba că șeful își are protejaţii săi, 
dela care nu se poate să nu umile bune pă- 
răluțe, ba că pe el totdeauna l-ai asuprit că 
nu te şterge pe haină, ca alţii, ba că una, ba 
că alta, încât tot de bine te vorbește și nu 

pierde пісі o ocazie să-ţi arunce epitetul de 
om саге nu știe să aprecieze, om fără inimă, 
omul banului şi al favorurilor, și dumneata, 
cu inima dumnitale bună, ai vrea să-l ridici. 
În loc de pomană zău, ai face un mare păcat... 

— Auzi, mizerabilul!... Dacă е-аѕа să știi 
că o să-l chiem aci și să-și dea seama de 
ura ce-mi poartă... 

— Foarte bine, așa trebuie, dar... vezi... 
te rog din suflet, scoate-mă din cauză; nu-i 
spune că eu ţi-am destăinuit. Te vei con- 
vinge de vinovăția lui dela primele întrebări“. 

* 

După două luni. 

„De, nene loanide, eu i-am tocat destule 
șefului, pentru dumneata, dar ce mai puteam 
face, când aveă, încă cu două luni înainte de 
dimisia lui Vasilescu, oferta lui Cioculeţ, pro- 
tejatul procurorului Georgescu... 

— Îți mulţumesc, frate Dumitriule, îți mul- 
țumesc; ştiu că te-ai cercat să-mi faci un 

bine, dar dacă au fost alţii mai cu trecere 
decât tine... D'apoi lasă că şi eu am fost 
totdeauna ghinionist. Ce mai pot face? Un 
lucru însă mai mă ţine de nu mi-au sburat 
creerii: faptul că nu m'a concediat, în urma 
anonimelor mincinoase ce s'au primit contra 
mea. Doamne, Dumnezeule, ce inimă or fi 
având unii oameni, să mintă fără frica lui 
Dumnezeu, care vede toate şi nu va lăsă pe 
lingușitori şi mincinoși până nu-și vor luă 
plata. Tot ce te-ași mai rugă acum, — mai 
fă-mi şi binele ăsta, — caută de-i scoate din 
cap șefului, minciunile ce i-au spus sau i-au 
scris dușmanii mei, căci deatunci nu mai am 
zi albă. Sunt și eu un от nevoiaș: casă 
grea, nevastă, cinci copii, — unul din ei orb, 
— soacră-mea, mama, vai de capul meu! Nu 
mă lăsă și spune-i că nu sunt vinovat și... 

— Las” pe mine, nene loanid, am eu grije 
de dumneata; fii pe pace, mă pricep eu“... 
Câmpina. C. N. Mihăilescu, 


= 


Invățătorimea română din Sălagiu. 


— Note critice, cu prilejul unei adunări invăţătoreşti. — 


Să trecem la analiza lucrării despre „Uni- 
formizarea activității reuniunilor“ a d-lui E. 
Pocola. Voi înșiră aici numai lucrurile fals 
concepute. 

1. D-i Pocola е aderentul devizei: „Prin 
noi înșine“. Dar ce rău o aplică! D-sa 
înțelege prin aceasta ca învățătorii să nu 
mai fie sub înrâurirea „popilor“, să fie „au- 
tonomi“; să fie conduși de „reprezentanți 
adevăraţi (!) ai învățătorimei“. Ce înţelege 
d-sa prin aceasta, o spune prin cuvintele: 
„Și numai când ат vedeă, că nici după 
această luptă nu ne putem ridică, atunci am 
aveă să căutăm sprijin la celce poate să 
ni-l dea mijlocit și la celce dispune de pu- 
tere în mod direct“. Cu alte cuvinte: „Prin 
noi înşine să ajungem ре mâna duș- 
manilor noștri, pe cari să-i servim 
pentru osul de ros“. 

2. „Să nu întreprindem nimic în 
contra curentelor vremii, care ne-a 
pus, în focarul atenției publice, пи 


atât de dragul nostru, cât mai mult 
din cauze „par excelence“ politice“ 
О greșală enormă! Învățătorimea să nu se 
opună nici decum curentelor vremii? Nici 
atunci când știe, că acele curente sunt pă- 
gubitoare? Atunci ce propovăduieşte învă- 
țătorimea ? Să vedem се fel de curente găsim 
azi în Sălagiu? Adause personale pentru 
învățătorii cari propun cu mare zel limba 
maghiară; neglijarea limbei române în şcoală; 
tendințe de supremație a statului asupra 
şcoalelor confesionale; tendința izolării ace- 
stora față de „popi“; vânarea graţiei inspec- 
torilor regeşti — și alte curente de acestea ale 
vremii. Şi învăţătorimea să nu întreprindă 
nimic în contra astorfel de curente ale vremii? 
Și încă din motivul invocat de d-l Pocola, 
că adecă, învăţătorimea a ajuns în focarul 
atenţiei publice din cauze „раг exțelențe“ 
politice (cum zice d-sa)? Nu! Învăţătorimea 
are misiunea sfântă de a sluji toate idealu- 
rile mari și de a se opune tuturor tendin- 

telor destructive. Pentru aceasta are și în- 
dreptățirea legală și datoria apostolică. 

3. „Contraversele ce există între 
ordinea de drept existentă și între 
propunerile reuniunii Sătmar-ugo- 
cene“. Ce vorbe mari cu cari se zăpăcește 
auditorul! Ce are a face „ordinea de drept 
existentă“ cu uniformizarea învățământului, cu 
crearea unui post de inspector diecezan еїс.? 

Să vedem cum stăm cu „aspiraţiile su- 
fletului nostru“? 

4. „Învățătorul și preotul să aibă 
pregătiri la acelaş nivou“, în care 
scop „să se înființeze seminarul pedagogic 
cu un număr de ani comuni, de unde voca- 
țiunea ar ieşi mai nesilită la iveală“. 

Oricine se va întrebă: cum ajunge d-l 
Pocola să ceară un astfel de lucru, care e 
în absolută contrazicere cu starea de astăzi 
a lucrurilor, cu organizarea actuală a școa- 
lelor şi cu desvoltarea lor istorică? Răspunsul 
la această întrebare e următorul: 4-1 Pocola 
vrea să zugrăvească cai verzi pe păreţi și 
să arate cât de tare e în planuri mari. Aceasta 
îi e cu atât mai ușor cu cât planul acesta 
îl găsește cuvânt de cuvânt în cartea d-lui 
S. Mehedinţi „Cătră noua generație“, la 
pag. 101. Іп adevăr d-l Mehedinţi cere cu- 
vânt de cuvânt ceeace găsim la d-l Pocola. 
Numai cât ceeace se poate cere în România 
întrun articol de revistă, nu poate formulă 
un conducător de reuniune învățătorească 
din Ungaria, unde lucrurile au cu totul 
altă înfăţişare. In România poate сеге 4-1 
Mehedinţi, care are și perspectiva de a ajunge 
ministru al instrucției publice, un lucru ca 
acesta, care acolo se și poate îndeplini, dar 
la noi așa ceva e absurd. D-l Pocola se 
vede, că nu știe cum se pregăteşte dincolo 
preoțimea şi învățătorimea, de aceea aplică 
tam-nesam lucrurile de-acolo la stările dela 
noi. Apoi, în România se intră atât în şcoala 
normală (preparandie), cât și în seminar cu 
cinci clase primare, câtă vreme la noi, după 
Organizarea actuală, care e în legătură cu 
desvoltarea.istorică a chestiunei, se intră în 
preparandie cu patru clase medii, iar în se- 
minar cu examenul de maturitate! 

Cum își închipuiește d-l Pocola seminarul 
acesta pedagogic cu un număr de ani co- 

muni? Așa ca preparanzii să fie maturizanţi 
sau teologii să aibă numai patru clase, sau 
apoi atât preparanzii cât 51 teologii să intre 
în seminar cu 6 clase primare? 

Și apoi încă ceva. Când cineva fixează as- 
pirațiile sufletești ale unei reuniuni, trebuie 
să arete: cum e decisă această reuniune să 
lupte pentru realizarea lor? L-aș întrebă ре 
d-l Pocola: cum vrea d-sa să lupte pentru 
realizarea acestui lucru? Altfel ce rost are să 
așterni pe hârtie lucruri, despre care ești con- 
vins dinainte că nu se vor realiză niciodată? 
De vorbe goale ne arde azi? 

Tot atât de absurd e d-l Pocola, când sub 
p. 4, cere ca preoții și învățătorii să aibă 
„acelaş salar, cu oficialii de stat“. 

De unde o fi luat d-sa ideea asta bizară, 
pe care nici nu o poți luă în serios? Aspi- 
гаі logice sunt acestea? 

Dar să vedem mai departe. 

5. „Autonomie, ca să fim lăsaţialu- 
сга liberi într'o singură direcție а 
viitorului neamului și patriei, cu 
probleme atât de grele“. Adecă cum? 
Autonomie în înțelesul ca învățătorul con- 
fesional să nu mai aibă nimic de a face 
cu protopopul și cu consistorul? Asta e ca 
şi când un băiat de 12 ani ar pretinde au- 
tonomie față de părinții săi, ca să poată fumà 
nejenat, și să poată face sub toate raportu- 
rile ce-i trăsnește prin cap. Aş mai fi înțeles 
ca d-l Pocola să fi cerut un astfel de lucru 
acum 10 ani, când în fruntea bisericii steteă 
Szab6, și când din partea guvernului pre- 
siunea eră cu mult mai neînsemnată decât 
azi. Dar să ceară o astiel de absurditate as- 
tăzi când dieceza e în pragul unei vieți noue 
prin venirea la cârmă a Il. Sale Dr. Vasile 
Hossu și când Ungurii пе martirizează pe 
teren cultural cum vor, — asta e ceva din cale 
afară de simptomatic. 

Și cum „să fie lăsaţi liberi să lucreze în- 
tro singură direcțiune a viitorului neamului 
și patriei“? Să zicem că învățătorimea din 
Sălagiu lucrează bine în această direcție. 
Doar nu-și vor închipui învățătorii că numai 
ei lucrează bine în această direcţie? Vor mai 
fi și preoţi și consistorialişti, va mai fi şi 
presa și „Asociaţiunea“, care lucrează bine. 
A cere în vremuri ca ale noastre, când se 

vorbește atât de mult despre unirea pu- 
terilor, despre cooperare, a cere, zic, о 
autonomie în înțelesul acela ca să fii lăsat 
să-ți faci de cap, e un lucru care nu poate 
încăpea în mintea unui om sănătos. 

Să explic însă cum ajunge d-l Pocola la 
„autonomie“. D-sa nu o ia din vreo necesi- 
tate curentă, ci o ia tot din cartea d-lui Mehe- 
dinți, unde ea are iarăș un înțeles cu totul 
deosebit. D-l Mehedinţi cere o „autonomie 
a corpului didactic“ față de „influenţa agita- 
țiunilor politice“, în înțelesul ca să nu mai 
ajungă inspectori etc. oameni cari au a face 
cu politica în prima linie, iar nu cu școala 
(pag. 104). — Ce plagiat neinteligent, d-le 
Pocola! 

6. „Înaintarea învățătorului la di- 
rectorat și revizorat cuonorarulre- 
cerut“. Sunt sigur că nici un singur învă- 
țător din Sălagiu nu înțelege ce se cuprinde 
în aceste cuvinte. Şi nu înţelege fiindcă nici 
nu se poate scoate vreun înțeles din ele. Ce 
fel de înaintare la directorat doreşte d-l Po- 
cola ? În școalele noastre confesionale director 
e preotul. Ei, cum să înainteze la direc- 
torat învățătorul în școalele noastre cari, a- 
proape toate, sunt și așa şcoale cu câte un 
singur învățător? Și la саге „revizorat“ să 
fie înaintat învățătorul? Căci 4-1 Pocola e 
în contra creierii unui post de revizor școlar 
diecezan, sub cuvânt că asupra acestei che- 
stiuni dispune guvernul țării „în mod dis- 
creționar“. Așadară nu e vorba de înaintarea 
învăţătorilor noștri la revizorat confesional 
сі la revizorat de stat! lată deci „aspiraţiu- 
nile“ noastre sufletești! 

51 iar se poate întrebă cineva: cum ajunge 
d-l Pocola la astfel de lucruri? Răspunsul e 
iarăş foarte lesne de dat. D-l Р. a deschis 
cartea d-lui Mehedinţi la pag. 104 și a luat 
de acolo lucruri cari sunt potrivite în Ro- 
mânia, unde directorul școalei nu e preotul, 
ci unul dintre învăţători, care însă trebuie 
să dea examen special pentru a puteă ajunge 
diriginte şi unde nu protopopii sunt revizori, 
ci învățătorii înaintați. lată cum cugetă d-l 
Pocola și cum aplică d-sa ceeace ia dela 
alții! 

Acesta este d-l Pocola, viceprezidentul şi 
conducătorul reuniunii învăţătorilor români 

sălăgeni, cel care afirmă că din „aspiraţiunile 
noastre sufletești nu lăsăm nici o iotă“, pen- 
truca, îndată după aceea, să aștearnă pe hârtie 
monstruositățile cuprinse în p.2 al „Moţiunii“ 
primite de adunarea generală. Acest punct 
constitue culmea greșelilor d-lui Pocola și a 
reuniunei întregi și el constitue o adevărată 
tradare a învățământului și a drepturilor bi- 
sericii ca susținătoare de școală. Câtă igno- 
гап{а trebuie pentruca să poţi vorbi despre 
lucrurile acestea într'o formă în care ar vorbi 
cel mai şuchjat subinspector! De unde o fi. 
învăţat d-l Pocola neadevărul, că „legea dela 
1907 dă în chestii didactice și disciplinare 
drept de dispunere, iar autoritățile noastre 
bisericeşti le aduce în această privință în 
raport de dependență față си autoritatea 
Supraveghetoare, care, în cazuri singuratice 
poate în mod direct să-și ducă voința la 
împlinire dacă ar simţi opunere“? O astfel 
de laşitate nu s'a mai pomenit nici la cel 
mai uitat de sine învăţător. 

Să vedem, în adevăr, cum stă lucrul acesta 
dela 1907 încoace. 

Bisericile, ca susținătoare de școală, au 
avut până la 1907 o autonomie foarte puţin 
limitată, ceeace și eră spre binele învățămân- 
tului în cea mai mare рагќе.: Сапа se discută 
în parlamentul țării proiectul lui Apponyi de- 
putații naționaliști i-au adus acestuia învinui- 
геа, că prin proiectul său пітісеѕќе auto- 
nomia bisericilor. Atunci spre justificare a 
spus contele Apponyi următoarele cuvinte, 
cari se găsesc în jurnalul dietei (Orszâggyiilâsi 
értesítő, 13 Aprilie 1907, pg. 12): „Hát most 
ті marad abból a пару auton6miaellenes, 
vâdb6l? A tanítás egész irânyitâsa,a 
tanítás jellegének meghatározása, 
a jellemképzés, a nevelés vezetése, 
a tanítónak alkalmazása, a tanító 
feletti fegyelmi hatalom négyötöd- 
részben; ez mind, szóval minden а 
mi az iskolának munkájához tarto- 
zik, marad az iskolafenntartó keze- 
ben; az állam kezében pedig csak annyi van, 
hogy az állami és nemzeti szempontok ér- 
vényesítését feltétlenűl biztosítsa, de ezekben 
is csak akkor járjon el saját közegei útján, 
ha az iskolafenntartó ezt a kötelességét el- 
hanyagolta“. 

2% 

În fața acestor cuvinte ale urzitorului legii 
dela 1907 ce valoare mai au bâiguielile de 
tradare ale nenorocitului domn Pocola? Ne- 
fericit adaos personal, multe ne mai aduci 
pe cap, multe minţi mai sluțeşti și multe ca- 
ractere mai corupi! Să poată ajunge condu- 
cătorul celor peste o sută de învăţători români 
din Sălagiu să afirme, că biserica noastră 
nu mai are пісі un drept asupra instrucției 
și educaţiei și că nu mai are nici măca 
dreptul de a pune un inspector confesional 
peste școalele sale! Cum se poate explică 
oare faptul, că d-l Pocola, care știe plagiă 
atât de fidel de prin cărţile din alte țări, nu 
știe că arhidieceza ortodoxă din Transilvania 
are deja de doi ani un post de inspector 
special al învățământului primar, că dieceza 
ortodoxă a Aradului a hotărît de un an de 
zile sistemizarea unui astfel de post pentru 
care a și publicat concurs și în care a şi 
ales în vara aceasta un „revizor școlar“, și 
că și celelalte dieceze, inclusiv arhidieceza 
Blajului, stau și ele în preajma sistemi- 
zării câte unui astfel de post? Numai un 
iresponsabil poate afirmă, că postul de in- 
spector confesional nu e absolut necesar 
şi că nu e posibil de creat, din cauza gu- 
vernului, care în acest punct mare пісі un 
drept de amestec. 

Ignoranța d-lui Pocola, unită cu cea mai 
patentă grandomanie se vede din aerele ce-și 
dă, când combate propunerile Sătmar-ugo- 
cenilor cu „pedagogia științifică“. N'am văzut 
o zăpăceală mai mare decât їп această com- 
batere, care ascunde în sine și o tradare destul 
„de transparentă a învățământului confesional 
românesc. Cetiţi, vă rog, încă odată punctul 
h) şi vă întrebaţi, dacă se poate găsi vreo 
deosebire între conducătorul învățătorimei 
române sălăgene și între un francmason de 
cea mai veritabilă specie? Așa n'a mai vorbit 
nici un învățător, care se pretinde român. Va 
să zică, atunci când se face constatarea, că 
dela 1907 încoace „învățătorii negligă limba 
română și vânează după merite“, d-ta, învă- 
țător român şi conducător de învățători ro- 
mâni, răspunzi fără nici o sinchisire, că 
„Şcoala nouă (probabil inaugurată de d-ta și 
de Ше și Boczân) are un ideal uman-moral“! 

Curat povestea cu „baba surdă“. 

Disertaţia a doua a d-lui Pocola despre 
„învățătorii şi preoții“, e aproape toată pla- 
giată, cuvânt de cuvânt, din cartea d-lui Spi- 
ridon Popescu, amintită mai sus (cf. pagi- 
nile 108—122) şi, în parte, și după cartea 
d-lui S. Mehedinți (pg. 101). 

Despre lucrarea aceasta se zice în procesul 
verbal al adunării: „Disertația a fost tractată 
în legătură strânsă cu învățământul (?) şi în 
vederea idealului comun: ridicarea culturală- 
economică-socială a neamului românesc, cu 
o pătrundere și lărgime de vederi filozofice- 
sociologice“ (!). 

E interesant că d-l Pocola a propus adunării 
spre premiare pentru anul viitor tema: „lubi- 
rea satului șia elevilor cătră învățător 
sunt temelia de ргорӣѕіге a satelor“, 
Şi tema aceasta e plagiată după Sp. Popescu, 
pg. 219. Ar aveă haz acum, ca d-l Pocola să 
înainteze lucrarea întreagă plagiată, și adu- 
narea generală din anul viitor să i-o mai și 
premieze!!) 

Dacă, după cele spuse până aici, vom vrea 
să stabilim o concluzie sumară asupra d-lui 
Pocola, ea nu poate fi decât foarte tristă, 
şi încă cu atât mai tristră cu cât acest om 
e şi conducătorul reuniunei. Dar acest fapt în 
sine încă mar fi din cale afară de trist, pen- 
trucă oameni confuși, hibrizi și grandomani 
au mai existat şi vor mai există. Mai trist 
e însă că majoritatea absolută a învăţătorilor 
sălăgeni sunt încântați de d-l Pocola. Aici 
e primejdia cea mai mare. Dacă însuș d-l 
Simion Oros, conştiinciosul secretar al 
reuniunii, scrie despre d-l Pocola, după adu- 
narea dela Giurtelec, că „a dovedit prin apti- 
tudinea (!) sa morală şi intelectuală desfă- 
șurate prin acte și lucrări apreciate atât de 
colegi şi reuniune, cât 51 de superiorii noştri 
naturali (2 poate că de inspectorii regești, 
cărora le face atâtea servicii! G. 0.) că 
pretutindeni și totdeauna a fost și este tipul 
conștiinței datoriei împlinite“, — apoi trebuie 
să regretăm această stare de lucruri cu atât 
mai mult, și aceasta trebuie să ne pună serios 
pe gânduri. 

1) Întrun articol publicat în „Foaia şcolastică“ din 
Blaj (Nr. 10, 1912) se găsesc părţi plagiate din cartea 


d-lui Dr. O. Ghibu: „Cercetări privitoare la situaţia 
învățământului nostru primar“, pg. 83. Sibiiu, 1911. 

Trec acum la alte momente în legătură cu 
adunarea generală dela Giurtelec. 

Un rol sgomotos a avut în cadrele acestei 
adunări și învățătorul din Cosniciul de sus 
Teodorllle.D-l Ше e un tipic reprezentant 
al învățătorului cu două limbi și cu două 
suflete, de cari se găsesc mulți în Sălagiu. 
D-sa a ţinut la banchet un toast unguresc 
pentru primpretorul cercului, începând cu 
„Tisztelt uraim és hölgyeim“ (erau de faţă şi 
vreo 3—4 preotese și dăscălițe!), iar în cursul 
ședinței prime strigă cu o totală lipsă de 
respect în contra d-lui vicar dela Șimleu, 
саге, în urma unor defecte bătrâneşti, făceă 
câte-o greșală oarecare. Acest domn е au- 
torul unei cărți bilingve de Istoria patriei 
și al uneia de Geografie, — cele mai impo- 
sibile cărți, de cari nici Ungurii nu ne-au dat 
până acum decât una singură. lată câteva spe- 
cimene din această carte. Pagina primă a Isto- 
riei se începe astfel: „lubita noastră patrie 
e Ungaria. Aceasta este o ţară așa de cultă, 
mare, frumoasă, avută și liberă, încât abiă 
are păreche în lume“. Într'alt loc găsim ace- 
stea: „După depunerea armelor la Világos 
s'a sfârșit libertatea ungurească, și cu toții: 
Unguri, Români, Slovaci, etc. au căzut în 
sclăvie. Guvernul din Viena a suspendat 
constituțiunea, iar limba ungurească a oprit-o 
chiar și în școale... Sub domnia lui Francisc 
losif I. ţara, în mod necugetat până aci se 
sporește în avuție și cultură și suferințele 
Ungurilor, Românilor, Slovacilor şi altor com- 
patrioți de limbi străine au încetat. Pentru 
aceasta să dăm mulțămită lui Dumnezeu“. 

Eroul nostru Horia se chiamă la d-l Ille, 
ca în orice manual unguresc „Hora“! 

Ce „patriotism“ ticălos, Doamne! Și ce 
păreri greșite în ce privește drepturile limbei 
maghiare în școalele confesionale româneşti! 
Dacă sar puteă calculă răul pe care l-au 
adus d-nii Ше și Boţan (саге pe pagina a 
3-a a cărţii se iscăleşte Boczân) învăţă- 
mântului românesc și, dacă ar fi să li se 
măsure după dreptate pentru acest rău, ar fi 
imposibil de găsit pentru dânșii alt atribut, 
decât acela de „cei mai fără scrupul dintre 
trădătorii noștri“. Рапѕіі acordă limbei ma- 
ghiare în şcoalele noaștre un rol îndoit mai 

mare, decum cere însași legea lui Apponyi. 0-1 
Ше d. e. propune scrisul şi cetitul maghiar 
în cl. |, după Abecedarul de Czukrâsz- 
Roza, deși legea cere ca acestea să se pro- 
рше numai începând cu clasa ПП, dupăce se 
învață mai întâi totul în românește. Și mai 
cer d-nii autori ai cărții „româno-ungare“(!), 
ca în școalele noastre, în afară de limba ma- 
ghiară, să se propuie în ungurește încă patru 
materii şi adecă: Istoria, Geografia, Constituţia 
patriei şi Aritmetica, ceeace е о greşală neier- 
tată. lată înseși cuvintele contelui Apponyi în 
această chestiune: „En nem tartanâm sze- 
rencsttlensegnek, hogyha ezek a tan- 
tárgyak csakugyan magyarul adat- 
папак elő, de а törvényjavaslatban 
ez nincs. Csak az van benne, hogy а 
miniszter âltal kiadott tanterv sze- 
rint ќапіќапабк, általa jóváhagyott 
tanterv szerint (Országgy. ért. 13 Aprilie 
1907, pag. 12). În ce priveşte rostul limbei 
maghiare peste tot în școalele noastre, fostul 
ministru cere deasemeni cu mult mai puţin 
decât alde Ше și Boczân. lată се ziceă con- 
tele Apponyi în acest punct: „Egyâlta- 
lában, t. képviselőház, a ki a tör- 
vényjavaslatot figyelmesen elolvasta 
és annak irányával tisztába jönni 
jóhiszemüleg iparkodott, lehetet- 
len hogy ne vette légyen észre, hogy 
az állami szempontokat védő intéz- 
kedéseknek fősúlya nem a nyelvtanu- 
láson, hanem az államellenes irány- 
zatok megfékezésén nyugszik. (Tot 
acolo, pg. 12). 

Între astfel de împrejurări te întrebi: cum 
de mau fost decapitate manualele ilegale ale 
numiților domni? Şi сит de aceştia mai au în- 
drăsnealade a-și apără crima săvârşităla adresa 
limbei românești? Cum de se mai găsesc în- 
vățători, cari mai ascultă de astfel de oameni, 
pentru cari e mai mult adaosul personal câş- 
tigat prin tradare, decât școala românească ? 

Întrebările acestea sunt cu atât mai justi- 
ficate, cu cât chestiunea propunerii limbii 
maghiare în şcoalele confesionale s'a des- 
bătut foarte viu și în presa noastră, unde 
manualele d-lor Ше și Boţan (Boczân), au fost 
condamnate (vezi în „Fioaia Școlastică“ 
din Blaj, Nr. 6, 1911, articolul „O lămurire 

binevenită“, pe care ar trebui să-l се- 
tească și să-l răscetească cu cea mai mare 
atențiune fiecare învățător român). Și unele 
consistorii au lămurit această chestiune pe 
deplin, așa d. e. cel din Sibiiu şi cel din 
Oradea- mare (vezi „Administraţia biseri- 
„cgască“ de loan Genţiu, 1912). A mai per- 
zistă şi azi în greșala în care perzistă domnii 
amintiţi, înseamnă o inconștienţă fără margini. 
Foarte caracteristic pentru ființa morală a 
d-lui Ше e și faptul, că d-sa, pe deoparte е 
colaborator la ziarele ungurești: „Magyar- 
ország“, „Budapest“ şi „Néptanítók Lapja“, pe 
de altă parte a scris în „Memorialul ju- 
bilar“ al „Reuniunii învăţătorilor români să- 
lăgeni“ (1910) următoarea maximă care, 
pusă față ’n față cu cele citate până aci, îi 
caracterisează toată duplicitatea sufletească: 
„Precum în уіеаќа popoarelor revoluțiile sân- 
geroase arată, înseamnă milurile — distanţiile, 
așa și în vieața spirituală a omenimei, numai 
revoluțiile aduc idei, păreri, opinii curate, ne- 
infectate, şi numai realizarea planurilor și 
intențiunilor îndrăznețe produc progresul și 
neîmprospătarea dorită“ (pg. 179). 
Îndrăsnețe planuri la 4-1 Ше, înainte mer- 
gătorul bilingvismului celui mai imoral, și 
frumoasă maximă! Tot așa de potrivită cu 
cine a spus-o ca și aceea a tovarășului 
d-sale Воќап саге a scris (pg. 178): „Prin- 
cipiis obsta!“, pentruca la cea mai apropiată 
ocazie să depuie armele, încă înainte de a 
îi fost somat de cătră cineva să o facă aceasta. 
E un document trist pentru reuniunea să- 
lăgiană, că oameni ca aceștia sunt lăsați să 
joace un rol de conducători şi să ocrotească (?) 
învățătorimea față de tendințele de distrugere 
din partea contrară. De vină la toate acestea e, 
în prima linie, consistorul, care nu şi-a dat nici 
o silință să îndrume învățământul în direcţie 
pedagogică și legală, apoi de vină e corpul di- 
dactic dela preparandia din Gherla, саге nare 
nici o legătură cu învățătorimea din Sălagiu — 
după cum n’are пісі си cea din jurul Gherlei, 
— de vină e inteligența română din Sălagiu, 
care, cu puţine excepțiuni (Dr. Aciu, Ог. Deleu, 
Dr. Meseşan, D. Vicaș, N. Munthiu, $. a.), 
nu se interesează de loc de învățătorime; 
de vină sunt conducătorii reuniunei, dintre 
cari unii în schimbul blidului de linte au 

dat tot — tot. 51 de vină е, la urmă, și în- 
vățătorimea, care n'a desvoltat nici o energie 
împotriva stărilor rele, cari au dat năvală 
asupra ei. Învăţătorii, ca oameni chemați 
să propage înșiși cultura, trebuiau să aibă 
atâta putere de rezistență încât să nu-și uite 
de misiunea lor sfântă, care e de a crește 
poporul pe bazele dreptății și ale moralității. 
E grozav de dureros şi de caracteristic, că 
oameni ca învățătorii Nicolae Pop, Alexandru 
Man, Teodor Mureșan, Dariu Pop şi încă vreo 
câțiva inşi cu sentimente cinstite şi cu un 
crez răspicat, nu găsesc răsunetul cuvenit! 


Despre tânărul secretar Simion Oros nu 
se pot spune lucruri rele, deși tovărășia 
dânsului cu Pocola, Ше, Boczân etc. poate 
să-i fie fatală, ceeace ar fi păcat. Dacă d-sa 
nu-i va ști aduce pe tovarășii rătăciți la lu- 
mina cea adevărată, sau apoi dacă nu se 
va lăpădă de ei, va ajunge întrun hal de 
plâns. l-aş dori mai multă energie, indepen- 
депа și mai multă cultură românească, dacă 
e ca d-sa să fie un om cu viitor frumos în 
cadrul reuniunii. - 


Lipsa parlamentarismului, а încrederei şi 
a înțelegerei, care s'a observat la adunările 
generale din Vârșolț (1906), Șimleu (1907) 
și Hidig (1908) s'a putut observă și în adu- 
narea dela Giurtelec. D-l Pocola are un tem- 
perament imposibil de conducător. Şedinţa 
de după amiazi, condusă de d-sa, a fost ceva 
îngrozitor, — mai rău ca într'o sinagogă ji- 
dovească sau ca într'un cort țigănesc! Lipsiă 
până și umbra unei ședințe demne de oameni 
culți și serioşi. 


Stările de lucruri din Sălagiu pe teren 
Școlar nu sunt, cum s'ar puteă presupune, 
un eflux al stăruințelor organelor guvernului, 
ci exclusiv al slăbiciunei oamenilor noștri. 
Inspectorul regesc al comitatului, d-l Nagy 
Sândor, e un om foarte corect și cu bună- 
voință; d-sa, după cât se știe, n'a procedat 
cu răutate față de școalele noastre, tot astfel 
și subinspectorul Zovânyi Lajos. În ce pri- 
vește învățământul limbei române însuș 4-1 
Zovânyi și-a arătat părerea, că el sufere, din 
cauza că se învaţă totul mai mult în mod 
mehanic, ungurește, prin ceeace sufere şi edu- 

caţia în mod simțitor, ba însuș a atras atenţia 
unor învăţători să ia lucrurile mai întâi româ- 
nește cât se poate de temeinic și, numai 
după aceea, întrucât se poate și ungurește. 

Nu atitudinea loială a ispectoratului e, prin 
urmare, cauza acestor stări, ci spinarea de 
cauciuc a unora, cari beneficiază de adaosuri 
personale şi cari, prin slugărnicie, vor să 
ajungă la vază în ochii străinilor şi — poate că 
chiar și la altecelea. 


V. 

Din cele ce s'au spus până aci se poate 
vedeă ce duh nesănătos domnește în majori- 
tatea învăţătorilor noştri din Sălagiu. Vina 
acestui duh nesănătos nu е în prima linie а 
învățătorimei, ci a conducătorilor. Și anume: 
Învățătorii, lăsaţi de capul lor prea s'au lăsat 
duşi de valurile întâmplării 51, acum iată unde 
au ajuns! Atâţia dintre ei sunt cu orizonturile 
cele mai strâmte !), în inimă fără пісі un curaj 

1} Mulţi învăţători s'au dus la adunarea din Giur- 
telec cu cărţile de joc în buzunar! Mulţi au jucat în 
şcoală toată noaptea cărţi pe bani, in faţa poporului! 
Se poate o mai mare uitare de sine și o mai urită 
coborire de ideal din partea unor învăţători? 


II e a 


și în suflet fără nici un fel de bucurie fru- 
moasă. 

Cu toate acestea încă nu e totul pierdut. 
Învățătorimea se mai poate reculege încă, 
dacă: 

1. își va da de aproape seama de halul în 
care se află, și-și va da toată silința să şe 
înarmeze sufletește cu o cultură națională 
și pedagogică la nivelul trebuinţelor de astăzi 
și cu o conștiință deamnă şi neșovăitoare; 

2. dacă învățătorimea va sili pe conducătorii 
reuniunii să se îndrepte sau să se retragă; 

3. dacă vor intră în reuniunea propusă de 
Sătmar- ugoceni, îndeplinind programul de 
muncă al acestora și 


4. dacă la Gherla se va înțelege — atât 
în consistor cât și la preparandie — că 
trebuie lucrat pe teren şcolar sistematic 
și efectiv. 


` Bunul Dumnezeu să le dea tuturora gândul 
cel bun şi puterea de voinţă trebuitoare pentru 
aceasta. Și în special să întărească pe noul 
arhipăstor cu toată puterea de care e lipsă 
pentru un lucru atât de mare. 

Dr. G. Oprean. , 


=] 


Spune-mi... 


Spune-mi, unde-i fericirea? 
Voiu luă toiagu m mână 
Să mă ducă pân’ la pragul 
Casii 'n care e stăpână. 


Ea, ce e de inimi plânsă 
Și de suflete visată.... 
Spune-mi, cum e fericirea? 
N'am văzut-o niciodată. 


Spune-mi ce e fericirea? 
E femeie ori cântare, 
E un vis, e o poveste 
Sau fior de sărutare? 


Aur, poate, ori lumină 
Din lumina învierii? 
Sau o clipă pe-o aripă 
A dorinței și-a părerii? 


E ca focul de ferbinte? 

E ca fulgul de curată? — 
— Știu acum, închide-ţi ochii 
Și te lasă 'mbrățișată! 


Maria Сипап. 


к=з 

Povestea unei vieți. 


Roman de |. Agârbiceanu. 


Cuvintele din urmă advocatul Chirca le 
ceti cu glasul stins şi întrerupt. Braţul lui 
Florea să cutremură cu putere sub braţul său. 

„Pentru Dumnezeu, dumneata ești chiar 
bolnav“, zise uimit bătrânul, oprindu-se şi 
privindu-l ре Ion Florea. In ochii acestuia 
clipeau semnele nebuniei. Indată ce advo- 
catul începi să cetească epistola aceea, el 
avi o ѕепѕа[іе care nu-l mai părăsiă. li păreă 
că lângă el e advocatul Grecu şi-i vorbeşte 
privindu-l neîndurător. Când auzi însă sute- 
rințele Mărioarei, simți că mintea i se rătă- 
ceşte, lar la vestea că cei doi vor veni peste 
câteva zile acasă, simţi o neînvinsă putere 
să fugă, să se ascundă. Numai pe lângă 
mari dureri fizice se putii stăpâni să rămână 
lângă bătrân. 

„Da, sunt bolnav, şueră lon Florea. De 
multeori cred că de durerea asta de cap am să 
înebunesc“. Eră palid ca un mort și tremură. 

Chirca îl privi cu băgare de seamă. Nici 
о urmă de bucurie пи zări pe fața lui. 

„Totuşi е de mirat că nu te bucură vestea 
asta!“ spuse el cu durere. 

„Eu cred că nu se va alege nimic din tot 
ce-am plănuit“, şueră din nou candidatul. 
Gândul că cei doi vor veni în curând nu-l 
mai părăseă. Cu mari sforțări se stăpâneă să 
nu i se bată dinţii în gură. Aveă friguri. 

„Durerea dumnitale de cap te face să vezi 
lumea întreagă în negru, zise cu mânie ad- 
vocatul. Asta nu-mi place. Un tânăr trebuie 
să aibă altă tărie de voință. Și, mă rog, pentru 
doamna Olimpia te temi? 

— Da. Dumneaei nu se va învoi niciodată. 
Asta mi-a spus-o mie de multeori“. Cuvintele 
din urmă le spuse rar și apăsat, cu un aer 
de atotștiutor. 

Domnul Chirca tăcù şi îl privi cu mirare 
multă vreme. Da, nu se înşelase. Tânărul 
acesta s'a schimbat foarte mult de când a 
eşit din cancelaria sa. Așa сит a rostit cu- 
vintele din urmă, c'un fel de răutate par'că, 
nu-l mai puteă cunoaște pe lon Florea. 

„Dumneata trebuie că ştii, începi el, că 
prietinul Vasile Grecu va trece peste voința 
nevestei când e vorba de fericirea singurului 
copil. 

— Va trece peste voința nevestei sale!“ 
repetă rar după advocat cuvintele acestea 
lon Florea. 

„Ei, dumneata mă uimeşti, dumneata se 
pare că ştii mai multe“, zise cu mânie ad- 
vocatul. 

„Eu te uimesc! Da, te uimesc!“ repetă în 


(Urmare.) 


neștire Ion Florea. El priveă țintă înainte си 
privirile tulburi. 

Domnul Chirca ceti pe faţa lui o suferință 
îngrozitoare. Se gândeă: Omul acesta nu 
mințește. E bolnav! Se prea poate, că dân- 
du-și prea multă silință cu conducerea acelei 
cancelarii uriaşe să se fi ales cu durerea de 
cap, de care spuneă. Cunoşteă și el astfel de 
dureri. li zise deci cu blândețe, întinzându-i 
mâna pentru despărțire. 

„Ar fi bine să te odihnești. Să te arăţi la 
un doctor. Vezi să-ţi treacă nesmintit în două 
trei zile“, adause zâmbind şi se depărtă. 

lon Florea nu-i zise nici un cuvânt. Dar 
îi zâmbi și prin zâmbetul acesta îi mulțumea 
că-l lasă singur. 

Se făcuse seară când a ajuns acasă. Dar 
abiă îşi puse pălăria, abiă luă condeiul să-i 
scrie o telegramă domnului Grecu, prin care 
voiă să-i aducă la cunoştinţă dimisia sa си 
ziua de azi din motive sanitare și pentru a 
se pregăti la censură, când ușa se deschise 
și întră o servitoare c'un plic dela doamna 
Olimpia. 

Doamna Olimpia îl pofteă să meargă nu- 
mai decât până la dânsa. 

El nu plecă îndată. Scrise telegrama, еі, 
о dădu la cel dintâi oficiu, apoi, foarte uşurat 
se duse la doamna Olimpia. 

„Dragă puiule, zise ea îmbrățișându-l, am 
să-ți spun o veste. Dar să nu te superi. Să-mi 
promiți că nu te vei supără. 

— Da, îţi promit“, gemù Топ Florea, strân- 
gând-o la piept cu desperare. Aveă sensația 
că va pierde-o și pe Olimpia. 

D-na Olimpia cufundându-se în dragostea 
asta, care parcă îi smulgeă vieața în fiecare 
clipă, ca să i-o redeă tot mai frumoasă, mai 
strălucitoare, nu se gândise niciodată la ur- 
mările acestei patimi. Nu se gândi ce va 
urmă, dupăce bărbatul și fata vor veni acasă. 
Ea deci, desfăcându-se din brațele lui Florea, 
îl privi înspăimântată și zise: 

„Ei vin acasă, drăgă puiule. Fata ar fi 
bolnavă, nu i-ar suferi aerul capitalei. 

— Ştiu“, răspunse lon Florea liniștit. 

„Ştii?“ întrebă d-na Olimpia îmbărbătată 
de liniștea lui Florea. 

„Da. Mi-a spus domnul Chirca“, răspunse 
candidatul cu aceeași liniște. 

„Dragă puiule, cât de mult te ador, cât 
trebuie să-ți fiu de recunoscătoare, zise 
doamna Olimpia, îmbrățişându-l. Aşa dar ţie 
nu-ți pasă, tu mă iubeşti! Vai, acum văd cât 
de mult mă iubeşti“. Și ea îi smulse un lung 

sărut de pe buzele palide ale tânărului. Ea 
adause îndată: „Totuși vreau să nu-ți fac 
nici o greutate. Tu îţi vei vedeă de cance- 
larie, te vei întâlni cu Maia şi încet-încet 
fata se va înstrăină de tine. In vremea asta 
eu îi voiu află un bărbat şi voiu căsători-o“. 

Топ Florea se făceă tot mai palid. Incepi 
să tremure ușor, dar doamna Olimpia nu 
observă nimic. Ea se plecă și-i șopti la 
ureche: „La tine, puiule, o să vin mereu. Ar 
fi înspăimântător să nu te văd o zi. Da? Юа?“ 
zise ea cu vocea aceea clară, care tremură 
în sufletul lui lon Florea. 

Candidatul o priviă acum. D-na Olimpia 
eră neliniștită, și în această stare sufletească 
el descopereă frumuseți noue, nebănuite. Simţi 
deodată o durere amară de-a o părăsi, simțiă 
par'că în suflet cum îi crește o nouă ticăloşie. 
Eră disperat că trimisese telegrama aceea. 
Lângă femeia aceasta el simţiă că vieața 
are încă preț nemărginit. El o ridică pe brațe, 
o purtă prin casă îi acoperi trupul cu săru- 
tări ferbinți. Niciodată noua lui conștiință, 
care cercă să-i justifice căderea, nu fù atât 
de biruitoare ca 'n seara aceasta. Avi, dela 
о vreme, sensația că пісі nu trimisese vreo 
telegramă, că el, dimineață, nu se pregăteă 
să meargă nicăiri. El rămase până în zori de 
zi la doamna Olimpia. 

Dimineaţa doamna Olimpia nu se mai în- 
dură să-l lase. Mereu îl înlănțuiă cu brațele 
goale, îl strângeă cu putere apăsându-i sânii 
grei pe piept. Ca și când ar fi voit să-i lase 
urme adânci. 

Ea plângeă și-l priveă cu spaimă, îl priveă 
apoi îndată cu nesfârșită dragoste. 

Din ușe, lon Florea se mai întoarse încă- 
odată și ridică încet mâneca largă dela brațul 
drept și sărută încheietura albă şi dulce. Apoi 
sânii şi umerii. Trupul d-nei Olimpia se 
sguduiă încet. Ea plângeă cu faţa la pieptul 
tânărului. Apoi plânsul ei deveni tot mai 
furtunos, îl înlănțui ре lon Florea din nou 
cu brațele goale. 

„Nu te las, nu te duce de lângă mine“ 
gemeă Olimpia. 

Sufletul lui Ion Florea eră copleşit de-o 
tristeță adâncă. El cercà să о îmbărbăteze. 
Dar cuvintele lui cădeau neputincioase. El 
însuşi aveă lipsă de îmbărbătare. 

Doamna Olimpia rămase plângând, ne- 
mângăiată. 

Coborând scările, trecând pe dinaintea can- 
celariei, auzindu-și paşii pe pardoseala curții, 
lui Ion Florea îi trecii într'o clipă prin minte 
tot trecutul ce-l legă de casa aceasta sură 
și rece. 

Oftând adânc eşi pe poartă. Ега de dimi- 
neață încă și puțini oameni treceau pe stradă. 
Dar înaintea lui mergeă un țăran cu gluga 


în spate, c'o bâtă ciobănească în mână. Omul 
mergeă domol, legănându-se. lon Florea îl 
priveă necontenit, și dela o vreme se po- 
meni că imitează şi el mersul ţăranului. Privi 
în jur de sine să vadă dacă nu-l observă 
cineva. Nu eră nime. El înaintă mereu după 
țăran, ţinându-se la câţiva pași numai în 
urma lui. Și se treziă iarăși și iarăși că imi- 
tează umbletui omului саге purtà în spate 
o glugă albă. La o cotitură țăranul dispării, 
şi pe câteva clipe lon Florea se opri locului. 
Păreă că nu mai știe umblă, sau că nu ştie 
încătrău să meargă. Apoi, porni deodată, ca 
și când nu Sar fi întâmplat nimic, ajunse 
acasă 51 începii să pacheteze. 


XIX. 


Jumătatea cea dintâi a lunei lui August 
căzură ploi multe. Ceriul erà mereu fumuriu, 
şi ațele de ploaie subțirele, alburii împânzeau 
văzduhul. Rar erà în vreo înainte de amiazi 
vreme bună. Păreà că ceriul se răsbună de 
seceta îndelungată din celea două luni de 
mai înainte. 

n casina română, în sala cea rezervată 
dela restaurant, societatea românească se 
grămădeă în fiecare după amiază, în fiecare 
seară.  Hotelierul, chelnerii se uimeau de 
această cercetare neobişnuită, dar se bucu- 
rau. Domni, doamne, intrau necurmat, nu 
mai încăpeau la mese. Fața fiecăruia păreă 
că ascunde o taină. Ei conversau încet, șop- 
teau. Din când în când unii își ridicau Cun 
aer de atotștiutori câte un deget, și priveau 
de sus la vecinul dela dreapta sau dela 
stânga, aplecându-se spre ei. Erau cari 
ascultau tăcuţi, păreau că cred tot ce li se 
șopteşte. Alții clătinau neîncrezători din cap. 

Depărtarea lui lon Florea din oraș, sosirea 
deputatului Grecu şi а domnişoarei, boala 
Mărioarei, deșteptase în grad extrem cu- 
riozitatea societății româneşti. În sala rezer- 
vată se puteau vedeă chipuri noue, cari până 
acum, din deosebite cauze, se ținură departe 
de întrunirile societăţii noastre. Curiozitatea 
îi făceă pe unii dintre aceștia să cheltuiască 
mai mult decât le iertau puterile, pe ації 
să-şi uite vechi dușmănii și pismuiri. 

Familia Grecu, cu tot ce se petreceă între 
păreții casei acelei sure, îi interesă pe toţi 
mai mult decât propriile lor familii, propriile 
lor griji. Se 'nţelege, ei trăiau din combinaţii. 
Poarta dela casa cu păreţii suri se deschideă 
pentru un singur om, de când se întoarsese 
advocatul Grecu. Acel om eră advocatul 
Chirca. Deputatul concedie în ziua sosirii 
pe toţi candidaţii, plătindu-le salarul pe două 
luni înainte. Se spuneă, că, deocamdată, îşi 
închide cancelaria. Ţăranii hurducau înzadar 

la poarta încuiată. Fiind vremea lucrului de 
câmp, drept că nu veniau prea mulți în 
această jumătate a lunei lui August. 

De prin zece ale lunei intră regulat de 
douăori pe zi în casa domnului Grecu un 
doctor neamţ, un om bătrân și gârbov. D-l 
Chirca mergeă însă în fiecare zi. 

Oamenii îl priveau cercetător de câteori 
mergeă la familia Grecu ori se întorceă. 
Omulețul părea mai gârbov, mai îmbătrânit, 
însă din fața lui nu puteă ceti nime, nimic. 
Totuș cei mai mulți credeau că descopere 
multe taine din fața bătrânului. Ы 

Părerea generală cu mici excepţii їп sânul 
societăţii eră, că doamna Olimpia i-a dat 
drumul lui lon Florea, îndată ce-i scrisese 
bărbatul că se va întoarce cu Mărioara. Că 
doamna Olimpia sa temut de continuarea 
relaţiilor între candidat şi fată-sa. Că ea nu 
s'a gândit niciodată să-i dee fata unui can- 
didat, care din titlu de doctor încolo n'are 
nimic. Nici familie, nici avere. 

Părerea aceasta eră generală, cu mici ex- 
серііі, poate din cauza că nime nu se puteă 
împăcă cu norocul ce eră să-l ajungă pe lon 
Florea. Toţi cei cari mâncară pânea amară 
a mizeriei începuturilor, îl pismuiau pe lon 
Florea, gândindu-se că el va ajunge deodată 
la o avere mare. Cei mai mulți din societate 
cunoşteau gustul acelei pâni. Ei, deci, își 
doriau această explicare, și o primeau cu 
satisfacție. 

Apoi doamna Olimpia eră pentru ei o fe- 
meie deosebită, cu gusturile ei, cu credințele 
ei, o femeie superbă căreia, cel puţin pe față, 
i se închinau cu toții bucuroşi. Ei nu-și pu- 
teau închipui ca d-na Olimpia să nu-și do- 
rească o poziție mai strălucită pentru fată-sa. 
Advocat eră bărbatul său, advocat fruntaș, 
eră şi deputat, cum să se pogoare la un 
fecior simplu dela țară? Drept că eră de- 
Ștept, însă totuş în ziua de azi c'o singură 
calitate nu te poți ferici. 

Prin pasul acesta, pe care credeau că l-a 
făcut doamna Olimpia, ea se ridică foarte 
mult în сопѕіаега{іа celor mai mulți din so- 
cietate. În rândul cel dintâi poate pentrucă 
le-a dat lor o satisfacţie, smulgând din braţele 
lui lon Florea norocul care se apropiă. Apoi 
pentrucă a deschis lupta pe față împotriva 
domnului Grecu. „Strașnică femeie!“ spuneau 
ei cu admiraţie. 

În casină, în sala rezervată dela restaurant, 
societatea românească cercă să ghicească ce 
se va întâmplă după toate acestea. Ei ştiau 
încă din iarnă, că lon Florea e în relaţii de 
dragoste си domnișoara Grecu. Știau că 
acesteia îi place tânărul acela cu ochii de 
vultur, care ţineă cu eleganță o conferință 
captivantă, patină strălucit şi care luptase 

atâta pentru izbânda domnului Grecu. Ştiă 
chiar că deputatul nu eră rece față de căsă- 
toria celor doi tineri. Cine va birui acum? 
Ei își spuneau părerile. Domnul Grecu va 
încercă întâi s'o convingă pe d-na Olimpia, 
cu blândeţe așa сит e firea lui. D-na Olimpia 
nu va lăsă nimic din punctul ei de vedere. 
Fata sufere, se bolnăveşte chiar. Dar pe urmă 
are să-i treacă. Doamna Olimpia va rămâneă 
biruitoare, și-l va aduce ре acel înalt dignitar 
dela tribunal. Înalt dignitar? Da, da, acela 
există, nici nu-i bătrân! Nu se știe cum se 
lăţise vestea aceasta. Dar acum erau oameni 
cari se încercau să-l și descrie pe acel om 
închipuit. 

n sânul societății românești erau câteva 
excepții cari bănuiau adevărul, îl spuneau, 
dar nu cutezau să-l creadă. Aceștia erau cari 
ridicau în răstimpuri câteun deget, șezând la 
mese, aplecându-se puţin la vecin. 

Candidaţii din cancelaria domnului Grecu 
bănuiau de mult relația dintre d-na Olimpia 
și lon Florea. Cameriera aceea care veniă 
aproape în fiecare zi şi-l chemă pe Florea, le 
agită sufletul în mod uimitor, și ei, dupăce 
Florea se îndepărtă îşi aruncau priviri bă- 
nuitoare. Dar cuvintele cu cari i-a lăsat d-l 
Grecu, nu-i lăsau să creadă nimic. „D-l Florea 
e șeful dumneavoastră. Rog să-l considerați ca 
pe unul ce aparține familiei mele“. Așa le 
vorbise deputatul la despărţire. Ei îşi ziceau 
deci: „ca fiitor ginere vor trebui să aranjeze 
multe lucruri“. Totuși bănuiala îi rodeă la 
inimă, îi intrigă, și ei multă vreme nu puteau 
lucră. Și învolburarea din suflet le plăceă 
foarte mult. 

Însă când lon Florea dispări, fără să-şi 
iee cel puțin rămas bun dela ei, sufletele lor 
se cutremurară și ochii lor se limpeziră. lar 
când domnul Grecu, sosind, îi concediè pe 
toți, ei ghiciră numai decât că aici lucrurile 
s'au schimbat spre rău. Dar, afară de unul, 
toți părăsiră încă а doua zi oraşul. Unii să-şi 
vadă de alte cancelarii, alţii să se pregă- 
tească la censură. Se depărtară nepăsători, 
liberi ca paserile ceriului. 

Însă unul dintre ei, simțind mulți bani în 
portofel, fiind mare chefliu, mai rămăsese 
câteva zile, până-şi tocă paralele. Și el, zâm- 
bind şiret, spuse multe lucruri ciudate. 

Acei cari bănuiau adevărul stătuseră la 
vreun pahar de vin cu tânărul acesta. Și ei 
îşi spuneau bănuelile lor și altora. Însă, cel 
puțin pe față, nime nu voiă să le dee cre- 
zământ. Numai când "vestea aceasta nouă 
ajunsese la urechile femeilor, ele deveniră 
nespus de nervoase. іп sufletele lor erau 
aplicate să creadă tot. Fantazia lor aprinsă 
lucră uimitor, și femeile cu fețele îmbujorate 
se treziau în peripeţiile unui întreg roman, 

Celea mai multe din femei se prinseră de 
vestea aceasta ca de-o punte de salvare. 
Simţeau că dacă s'ar adeveri ar cădeà tot 
nimbul de mărire din jurul acelei familii, pe 
care, neputând s'o ajungă, o invidiau și o 
urau. 

Astfel în jumătatea întâi a lui August se 
adeveri şi în sânul societății românești de 
aici eterna lașitate și prostie omenească de-a 
cercà să trăești, să-ți faci bucurii și dureri, 
să te înalți ori să te umileșşti, din vieața altora 
nu din vieaţa proprie. 

Dar între păreţii casei aceleia ei nu puteau 
şti ce se întâmplă. 

Advocatul Grecu sosi încă їп 2 August, 
seara. Dela gară veni cu Mărioara în trăsură 
închisă. Fata, dela primirea telegramei lui 
lon Florea, sufere cumplit, și fierbințelile 
nu o mai părăseau. Domnul Grecu stabilise 
ziua plecării numai pe 6 August, dar telegrama 
aceea îl îngrozi. Ca şi Mărioara, el bănuiă o 
nenorocire. Plecară deci în dimineaţa urmă- 
toare. Drumul fù nespus de lung și de chi- 
nuitor. El se aplecă mereu spre Mărioara, o 
mângăiă. „Аге să fie bine, dragă, îi zicea 
mereu, are să fie bine. Mamă-ta, desigur а 
făcut o prostie. Dar el e om cuminte. Să-l 
fi ofensat cât de mult, pentru tine va ști să 
ierte“, 

Mărioara îl ascultă cu ochii măriţi de su- 
ferință. Erà palidă, şi, din când în când, trupul 
ei se înfioră. Sbuciumul săptămânilor din 
urmă o slăbise. Trupul ei eră înfrânt par'că 
de o povară nevăzută. Vasile Grecu o învă- 
luiă mereu să nu răcească, o îmbiă cu mân- 
care, cu o băuturică. Dar fata clătină din cap. 
Nu-i trebuiă nimic. 

Când s'au coborit la gară eră așa de fără 
putere, încât trebui să se razime de brațul 
tatălui său. Ajungând pe peron la locul unde 
se despărţise de Топ Florea, ochii ei se ume- 
ziră. Apoi sufletul i-l umpli spaima. Se temeă 
să meargă acasă. Ridică privirile rugătoare 
spre bătrânul, dar acela o târă înainte. Oftând 
adânc se aşeză în trăsură, apoi inima ei se 
strânse, se adună, îi păreă că se făcuse nu- 
mai cât o nucă, şi că încetă să mai bată. 
Dela sosirea acelei telegrame ea simţi că 
tot viitorul ei е prăpădit. Nu ştiă prin се 
anume, nu cuteză să se gândească să creadă 
că [on Florea n'ar mai iubi-o. Nu credeă că 
împotrivirea doamnei Olimpia ar puteă să 
zădărnicească fericirea еі. Totuş, dela pri- 
mirea acelei telegrame inima-i spunea că 
fericirea ei e întunecată pentru totdeauna. 
Ca din izbiturile unui ciocan de oţel căzură 
cuvintele acelei telegrame în sufletul ei. Se 
simțeă nenorocită. Dar, pentru ce? Apropiin- 
du-se de casă simțeă că se apropie de des- 
legarea acestui „pentru се?“ Și simțeă о 


spaimă mai mare, decât în clipa când se 
convinsese de nenorocirea sa. 

Pe scări trebui s'o ajute cameriera. Domni- 
ѕоага Grecu păreă că nu mai ştie umblă pe 
picioarele sale. 

„Ah, doamnă, сосопі{а e bolnavă rău“, zise 
cameriera înspăimântată, trecând în camera 
doamnei Olimpia. 

Doamna Olimpia nu auzi duruitul trăsurii, 
nu auzise cum s'au deschis pe rând ușile din 
casă. Doamna Olimpia şedeă nemișcată în- 
trun fotoliu. Faţa ei ега albă са păretele şi 
echii ei erau sticloși. lon Florea de două zile 
nu mai eră în oraș. li lăsase un bilețel în 
cară îi scriă că el se duce în T. M. să-și 
ia censura, că-l avizase despre aceasta pe 
domnul Grecu. Nu cercă printr'un singur cu- 
vânt să facă înțeleasă plecarea lui. Nici nu 
se scuză că pe Olimpia n'o avizase despre 
hotărîrea lui. „Pe mine oricând mă vei putea 
înlănțui cu braţele tale dulci“ sfârşiă el. D-na 
Olimpia cetise cu mintea rătăcită de nenu- 
mărateori plicul acesta. Și se opriă mereu 
la cuvintele din urmă. Numai acestea îi lu- 
minau în întunerecul ce-o înfășură ca o manta 
groasă. Da, ea-l va puteă oricând robi! Asta 
o simțeă d-na Olimpia. Insă când se gândiă 
că el nu-i acum aici, acum să-l poată îm- 
brățişă, să-l poată sărută, ca о volbură îi 
treceă desnădejdea prin suflet. lăsându-i în 
urmă o mânie cumplită. Muşcându-și buzele 
îl întrebă mereu, ca şi când ar fi de faţă: 
„Pentru ce te-ai dus? Pentru ce ai fugit? Ţi-a 
fost frică? Ти o iubeşti încă pe Mărioara?“ 
In clipele acestea îl ură de moarte, Să-i fi 


intrat în casă, când îl întrebă astfel, l-ar fi 


luat de spate şi l-ar fi aruncat pe scări. 
Dar, trecând prin micul prânzitor, intrând 


în camera ei de dormit, plăcerile gustate îi 


înviau, copleșindu-i sufletul. Îl vedeă pe lon 


-Florea puternic, strălucitor de tinereţă са un 


zeu, își simțeă mijlocul strâns, o ardeau pe 
trup sărutările lui, și ochii ei se umpleau de 
lacrimi. 151 ziceă, înduioșată, în astfel de 
clipe: „Poate e mai bine așa. O să frâng mai 
în grabă piedecile ce se pun în calea fericirei 


noastre“. Şi simțeă atunci o putere de ne- 
învins într'ânsa. 
Alteori însă chiar acestea amintiri îi de- 


şteptau mânia în suflet.-Ea se apropiă, pipăiă, 
mirosiă perna pe care se odihnise capul tå- 
nărului, nările ei se dilatau, dar văzând că 
nare pe cine îmbrăţişă, îi venià să plece acum 
în urma lui, să-l afle — chiar dacă ar fi la 
capătul lumei. Pasiunea ei trezită îi biciuiă 
cu furie sângele, îi aprindeă ochii verzi, şi 
ea umblă pemând, ca o fiară rănită, prin 
casă. 

Apoi deodată sângele-i ingheță în vine. In 
mintea ei se limpeziă un şir de litere distincte, 

ca şi când ar fi tipărite, mari, pe-o foaie albă 
de hârtie. Și еа ceteă înghețată de spaimă. 

„El vrea să te părăsească“. 

Atunci se lăsă pe cel dintâi scaun, şi ră- 
mâneă nemişcată multă vreme. Târziu se 
ridică râzând, săltând prin casă: „Sunt ne- 
bună! El nu mă poate părăsi“. 

Deschideă dulapul în care păstră ea ca pe-o 
moaște paltonul, care, cu o aripă înfășurase 
atunci seara, în bătaia vântului, genunchii 
lui lon Florea. îl mângăiă, îl sărută, îl strângeă 
în brațe. Și repede îi veniau în minte, îi 
cântau în suflet, toate mângăerile lui Ion 
Florea. 

„Am să isprăvesc repede cu aceştia, ziceă, 
și el va veni în brațele mele“. De câteori își 
spuneă cuvintele acestea, ea gemeă încet, 
gustând de-acum plăcerile revederii. 

Chinurile ei însă erau cumplite. Somnul 
nu se mai apropiă de căpătâiul patului ei. 

D-na Olimpia auzise cuvintele camerierei, 
înțelese că bărbatul său și fata au sosit, dar 
un restimp rămase liniștită. Sfârșitul frazei 
„Сосопіќа e bolnavă rău“ i se repetă mereu 
în minte, şi când îi pricepi înțelesul, o bu- 
curie adâncă îi umplu sufletul. Se ridică 
numai decât și intră la Mărioara. 

Fata ședeă pe divan, cu fața înmormântată 
în palme. Olimpia se apropie, о îmbrățișază 
ușor ș'o sărută pe frunte. 

„Dragă Maio, cât îm pare de bine c'ai 
venit“, zise ea. Vocea doamnei Olimpia eră 
caldă, și fata avi o tresărire de bucurie. Eră 

vocea doamnei Olimpia din zilele când la еі 
„eră sărbătoare în casă“. Ea își luă mânile, 
şi-i arătă mamei sale o față foarte palidă, 
cu umbre ușoare de ofilire. Sub ochii ei 
albaştri erau semicercuri adânci, viorii. 

„Da, mamă, am venit“ răspunse ea ridi- 
cându-se şi voind s'o îmbrățişeze. Dar se 
lăsă în grabă pe divan. Picioarele n'o ajutau. 

„Vai, drăguță, tu ești chiar bolnavă“, în- 
серй Olimpia, voind s'o compătimească. Dar 
toată infăţişarea fetei îi umplea sufletul с’о 
bucurie nemărginită. Ea nu puteă să-și as- 
cundă bucuria. Și vocea ei eră plină, cati- 
felată. 

Doamna Olimpia șezii lângă ea, și începi 
îndată s'o întrebe o mulțime de nimicuri, 
despre conservator, despre profesori, despre 
succesele ei. 

Fata abiă răspundeă din când în când, cu 
„da“, sau cu „nu“. Apropierea d-nei Olimpia 
nu-i făceă bine. În femeia care-l oprise pe 
lon Florea să-i mai scrie, simțeă un dușman 
ascuns. Simţeă cum înghiață lângă mamă-sa. 

„Tu suferi, dragă, trebuie să te odihneşti“, 
zise în urmă doamna Olimpia ridicându-se. 

„Da, mamă, aş vrea să mă odihnesc“, zise, 
aruncându-i o privire de mulțumită Mărioara. 

Intră cameriera și doamna Olimpia eşi. In 
camera ei o aşteptă domnul Vasile Grecu. 
Când deschise ușa și-l zări, sufletul ei se 
umpli de greață. li pării că zărește un vierme. 
Ah! cât i se părù de respingător omul acesta! 

(Va urmă). 


==] 


Dări de seamă. 


Marele lexicon Révai. 


Acestui articol i-aş fi putut da și titlul: bani 
românești dafi pentru minciuni, calomnii, ignoranță 
şi prostire a Românilor. Căci ziarele noastre au 
arătat, cu amănunțite socoteli exacte cari aruncă о 
lumină intristătoare asupra lipsei noastre de con- 
ştiinţă şi demnitate naţională, că intelectualii români 
dintr'o singură parte a Ardealului aruncă câteva sute 
de mii de coroane pentru „marele lexicon Révai“, 
pornit cu aşa de asurzitoare larmă și cu atât de bine 
chibzuit plan de desfacere a cărţii. S'au tras toate 
concluziile dureroase, câte se cuprind intr'o faptă ca 
aceasta. S'a constatat încă odată neîncrederea — lip- 
sită de orice justificare — faţă de cultura noastră, şi 
inclinarea spre ună dintre cele mai puţin unitare şi 
temeinice culturi, care este cea ungurească. In sfârşit 
s'a adeverit de nou că echilibrul nostru moral nu s'a 
fixat încă, ci oscilăm primejdios, aproape fatal de in- 
conștient. 


Dar ceeace nu ştiu să se fi scos la iveală este va- 
loarea părții care tratează despre noi, în lexiconul lui 
Révai. Pe când, dupăce vor fi cunoscute lipsurile, gre- 
șelile, tendinţa răutăcioasă și de a bagateliză ce avem 
noi, rălăcirea celor сагі sprijinesc şi primesc їп casa 
lor o operă aiât de delestabilă — se va înfieră си 
îndoită asprime. Incerc, prin urmare, să fac eu bilanţul 
acestei părţi, observând că scriu numai despre 
cele dintâi trei litere ale alfabetului. 

Incep cu lista — necompletă! — a celor cari lip- 
sesc din lexicon. Criteriu de a judecă importanţa 
scriitorilor am luat — pe cei cari se află în volumele 
de până acum ale publicaţiei (d. e. I. Ciocan, născut 
în 19 Februarie 1850). Aşadar nu fac parte din scrii- 
torii şi figurile culturale și din istoria română: mitro- 
poliţii Sava Brancovici şi Atanasiu, episcopul Ada- 
movici, familiile de voevozi Basarab şi Cantemir, apoi 
Florian Aaron, |. Agârbiceanu, 1. Adam, Gh. Adamescu, 
Adamachi, Aricescu, Aristia, D. Anghel, І. Al. Brătescu 
Voineşti, |. A. Basarabescu, Gh. Baronzi, Bibicescu, 

С. Bălăcescu, Bălăceanu, N. Baţaria, S. L. Bodnărescu, 
N. Beldiceanu, V. Braniște, Z. Boiu, V. Gr. Borgovanu, 
P. Cosma, Gh. Creţianu, Câmpineanu, Cloşca, Dimitrie 
Cantemir, |. Ciocârlan. Al. Ciura, O. Carp. P. Cerna, 
Candrea, 1. Catina, A. С. Cuza, Carada şi alţii. La 
întimpinarea, că unii dintre scriitorii înşiraţi aici ar 
fi prea tineri, răspund că dintre autorii unguri aflăm 
nu numai pe Ady Endre, ci și pe —- Balázs Bela! 

Dar apoi cei de cari se face amintire in lexiconul 
Révai! Înşir una după alta numai câteva exemple, 
ca să se vadă limpede conştienţiozitatea şi orientarea 
colaboratorului „român“, precum și mentalitatea lui 
viciată de concepţiile bolnave despre naţionalitate, la 
modă azi in Ungaria. 

D-na Agata Bârsescu-Radovici este — „o 
tragediană germană, româncă după naştere“. 

Nicolae Bălcescu, ale cărui opere nu sunt 
apreciate, şi care a scris că pentru Români salvarea 
este numai „unirea intr'o singură nație, unire la care 
(Românii) sunt meniţi prin naţionalitate, prin асееаѕ 
limbă, religie, obiceiuri, sentimente, prin poziţia geo- 
grafică, prin trecutul lor şi, în sfârșit, prin nevoia de 
a se păstră şi de a se mântul“, — acest Bălcescu, 
prototipul iubirii de neam şi de patrie, apare după 
lexiconul Révai ca un moderat de astăzi, a cărui 
grijă şi ţintă supremă ar fi fost realizarea înfrăţirii ro- 
mâno-maghiare! Mă mir cum a scăpat de ponosul acesta 
bietul Cezar Boliac, care a fost cu mult mai sgomotos 
în exprimarea simpatiei faţă de Unguri, simpatie саге 
a durat până când s'au dat pe faţă adevăratele sce- 
puri ale insurgenților unguri din 48. Boliac încalte îi 
da înainte (în „Espatriatul“) cu „eroii fraţi maghiari, 
pătrunşi de dulcele ѕітјатапі al libertăţii“, cu „ge- 
neroşii fraţi“, al căror Bem este „marele geniu al rez- 
belului, apărător а! dreptăţii şi al fericirii omeneşti, 
— arhanghelul libertăţii!“ Păcat că asupra lui Bo- 
liac nu se va revărsă larg râul recunoştinţii compa- 
trioților noştri... 

Celebra poesie „anul 1840“ al lui Alexandrescu, 
din care ştiu și elevii din gimnazii de rost măcar 
strofa primă: 


Să stăpânim durerea, care pe om supune, 
Să aşteptăm în pace al soartei ajutor, 
Căci cine ştie oare, şi cine îmi va spune, 
Ce-o să aducă ziua şi апи! viitor?.., 


sau pe aceste trei versuri amare: 


Ce-i pasă bietei turme, în veci nenorocită, 
Să ştie de ce mână va îi măcelărită, 
Și dacă are unul sau mulți apăsători?.., 


poezia aceasta cunoscută de toţi cărturarii români cu 
pretenţii culturale cât de modeste, ci-că ar fi — „piesă 
de teatru“. 

„Propăşirea“, revista care a descoperit talen- 
tele iui Bălcescu, lon Ghica și 1. lonescu — econo- 
mistui — este „Progresul“. 1084591 infiinţarea publicaţiei 
este arătată fals. 

Simion Bărnuţiu a fost „profesor şi agitator“, 
(„tanár és izgató“. Nu putem admite greşală de 

tipar pentru „igazgató“, de vreme ce Bărnuţiu n'a 
fost director niciodată, şi deoarece «ste dată nota 
caracteristică a Lexiconului faţă de noi). Chiar şi fai- 
mosul discurs de pe „Câmpia Libertăţii“, rostit in 
3/15 Maiu 1848, este pus la 16 Septemvrie! Privitor 
la data nașterii şi a morţii lui Bărnuţiu, 4-1 N. lorga 
ne dă: 21 lulie (Lexiconul: 1 Aug.) 1808—1865 (Lexi- 
conul: 1864). 

Despre Gheorghe Barițiu ni se spune, că şi-ar 
fi urmat studiile şi la Brașov, pe când de fapt el în 
Brașov a fost dascăl. lar cea dintâi foaie a ardele- 
nilor n'a fost „Gazeta de Transilvania“ (1838), сі 
„Foaia Duminecii“ (1837). — „Foaia pentru minte, 
inimă şi literatură“ de mai târziu. 

Vasile Conta, filozoful care şi-a infipt numele 
în şirul marilor cugelători din Apus, s'ar fi distins 
prin stăruința de a se tipări manualele de şcoală „nu 
numai cu litere cirilice“! 

Despre T. Cipariu se dau 15 şire de colonetă, 
scandalos de goale de orice cuprins. Nu i se înşiră 
— cum se face de obiceiu — nici măcar operele mai 
insemnate, ci doar se constată, că eruditul filolog a 
publicat mai cu seamă in — „anuarele“ gimnaziului 
din Blaj şi în „Foaia pentru minte“!... 

Ce să zicem însă despre greșelile cari privesc pe 
V. Alecsandri? Las’ că după informaţiile mai re- 
cente — dar destul de vechi ca să se fi putut utiliză 
de istoricul literar român al Lexiconului, — poetul dela 
Mircești s'a născut їп 14 lunie 1819, nu 1821. Urmă- 
toarea propoziţie însă este greșită іп fiecare aserţiune 
a ei: „În laşi, Alecsandri a intemeiat, cu T. L. Maio- 
rescu şi Negruzzi (care ?), în 1864, societatea „Junimea“ 
şi foaia ei „Convorbiri Literare“, їп 1867 au înfiinţat 
„Academia de ştiinţe din București“. (Şi, totuș, Lexi- 
conul însuşi spune în vol. l, p. 231, că „Academia 
khomână“ există din 1866. Despre această importantă 
instituţie a noastră se scriu — șapte rânduri scurte!). 

Gh. Coşbuc e arătat — in nouă din cele unspre- 
zece şire despre el — ca traducător din feliurite limbi 
străine, a cărui operă originală o pot insă cunoaşte 
și Ungurii din volumul de traducere ai lui Révai (altul, 
nu editorul Lexiconului!) și din prefața lui — Alexics. 

Puternica personalitate a lui I. L. Caragiale, „cel 
mai talentat scriitor român de comedii“, este desfi- 
gurată in câteva frăzuţe stoarse, din сагі aflăm că 
„Făclia de Paști“ a tradus-o în ungureşte Dr. Jancsó 
Benedek, iar „Năpasta“ s'a jucat, sub numele de „Anca“, 
la teatrul popular din Pesta, іп traducerea lui — Alexics. 

Cine să fie domnu! ăsta, care se îmbulzeşte în — 
călcâiul marilor noștri scriitori? Deschid vol. |. al Le- 
xiconului, р. 335, col. Il., și cetesc: „Alexics (Alexi) 
Gyărgy, filolog maghiar-român. docent privat la Uni- 
versitate, profesorul Academiei comerciale orientale 
din Budapesta, născut in 14 Septemvrie 1864 în Атай... 
A scris numeroase articole... Operele lui indepen- 
dente sunt... Redacteazâ ziarul „Poperul“... Cola- 
boratorul acestui Lexicon“... 

Întorc repede filele, şi caut în indicele colaborato- 
rilor să mai aflu vr'un scriitor „maghiar-român“? Nime! 
Prin urmare d-l Alexics este fecundul părinte al mor- 


www.dacoromanica.ro 


638 


manului de greşeli, de interpretări falşe ale rostului 
vieţii și activităţii atâtor scriitori români, precum și 
desfidătoarea mărime culturală, care îşi poate permite 
să ipnoreze pe un A. C. Cuza, Brătescu-Voineşti şi 
D. Anghel. Mărturisesc că їп faţa d-lui Alexics suntem 
desarmaţi, şi abiă indrăznim să-i întregim şirul ope- 
relor „de sine stătătoare“ cu una pe care a uitat-o 
(sau, din modestie, ca să nu aibă și d-sa tocmai cinci- 
sprezece şire, ca celalalt filolog mare, care a fost nu- 
mai „român“, T. Cipariu, a retăcut-o): Scrisoare lui 
Björnson. 

Prin urmare caut alte domenii științifice, căci ale 
„limbii şi literaturii române“ sunt — după cât s'a 
văzut până aici — prea ingrate. Poate geografia. lată: 
Bucureştii, capitala României, așezat pe malurile 
Dâmboviţei „care seacă vara“. Аге şi bulevarde „lu- 
minate cu electricitate“. În București locuiesc 30.000 de 
Unguri, şi, între alte aşezăminte, sunt şcoli ungurești 
cu 2000 de elevi şi o asociaţie maghiară. Capitala 
română a serbat jubileul de 40 ani de domnie a Regelui 
Carol, aranjând o expoziţie!... (Despre Bucureşti este 
o coloană şi câteva rânduri, despre Belgradul Serbiei 
aproape cinci coloane). 

Scârbit, vreau să aflu ce se scrie despre fraţii noștri 
din Macedonia, despre Armâni. Pe lângă interesul 
umoristic are şi un interes de actualitate. Ei Armânii 
— sunt cu Sava Brancovici și cu Ghedeon Nichitici: 
lipsesc din Lexiconul Révai. 

Trec la istoria românească: în Ardeal ar fi ceva 
— în volumele de până acum — despre Sever Axente, 
— „unul dintre conducătorii mişcărilor naţionaliste 
valahe ale anilor 1848/9, născut la 1820 în Frâua, mort 
în 13 August 1906 їп Brașov... În April 1848 este 
oratorul cel mai incendiar (legveresebbszâji) al adu- 
nării naţionale valahe... Adunătura valahă aţâţată о 
numeă legiunea sa... Cu honvezii nu a îndrăznit să 
se ciocnească în luptă fățiș, dar a fost cu atât mai 
neindurat cu Ungurii neapăraţi şi fără arme, risipiţi 
prin oraşe și prin sate... Hoardele lui Axente“... 

Din istoria principatelor române, domniile lui Aron 
Vodă și ale Dăneștilor se amintesc numai întru 
cât au avut vreo relaţie cu Ungurii, cu Ardealul, şi se 
dau numai bibliografii străine. Vieaţa lui Alexandru 
loan |. Cuza este istorisită „după săritura calului“, 
iar caracteristica lui ar fi fost „aplicările absolutiste“... 

Să nu mai pomenesc şi amănuntele de sine înţelese, 
că în loc de Cuza se scrie la Lexicon Cusa, că Neamţu 
e Neamcu, că u dela finea numelor Cogălniceanu și 
Dulfu de multeori lipsește, și alte nimicuri de soiul 
acesta, — căci batjocorirea numelor şi a ortografiei 
noastre este efluxul natural al neştiinţei şi al spiritului 
şoven, care prezidează la redactarea acestui Lexicon. 

Aceasta este cartea, din саге o seamă de cărturari 
români voesc să-și câștige cunoștințele enciclopedice: 
plină, in partea ei care se refereşte la noi, de erori 
ce пи se pot iertă, pemând de insulte la adresa tre- 

cutului şi prezentului românesc, cu lacune provenind 
din cea mai vinovată nepăsare sau din ірпогапја сеа 
mai desăvârşită, şi — în sfârşit — îmbibată de expresa 
tendinţă continuă de a cuceri suflete noi pentru cul- 
tura ungurească. Cine poate să garanteze că celelalte 
articolaşe ale Lexiconului Révai, nu sunt tot atât de 
superficiale şi de păcătoase, dat fiind caracterul de 
speculă și de şovinism al publicaţiei? Astfel că, după 
pagubele bănești, ne vom trezi odată cu pierderile 
morale, пеаѕетапаі mai mari, dacă nu уот izgoni 
din casele noastre opera aceasta destructivă. 
x Dan Spătaru. 


N. Bănescu, Un poème grec vulgaire relatif а 
Pierre le Briteux de Valachie. Bucarest, Е. Göbl fils. 
1912, 1 broșură їп 8° de 29 pag. 

În veacul al XVI-lea, un poet grec, George Sto- 
lianul, care treceă drept cel mai bun poet al vremii 
sale — #изтор тэт — părere de altmintrelea ne- 
indreptățită, a scris un poem în onoarea vestitului 
Șaitanoglu, Mihail Cantacuzino. 

În el se vorbeşte mult de Petru Schiopul, fiul lui 
Mircea Ciobanul (1545—1554 şi 1558—1559) şi al 
Chiajnei, fiica lui Petru Rareș. 

Poemul acesta, deşi cunoscut de mult, rămăsese 
tutuş nepublicat. După o copie a originalului, A. N. 
Bănescu il editează pentru întâiaoară, publicându-l în 
întregime şi însoţindu-l de o amănunţită introducere, 
unde ni se arată atât importanţa lui istorică pentru 
Români cât şi cea filologică. Din poemul grecului, 
d-l Bânescu crede a descoperi, pe tatăl Șaitanoglului, 
în Dimitrie şi nu în Mihai! Cantacuzino, cum s'a crezut 
până acum. Mai mult, d-sa саша a identificà pe — 
acest străbun al Caiitacuzinilor cu Dimitrie Canta- 
cuzino mort în Italia şi ingropat în Pisa. Întrucât 
părerea sa e sau nu intemeiată nu putem afirmă. 

Deşi publicaţia e făcută după toate regulile obiş- 
nuite іп astfel de împrejurări, sunt totuş de făcut şi 
următoarele observaţiuni: 

Mai întâiu, odată publicat textul, trebuiă însoţit de 
o traducere: 

Cu toate, că editarea poemului se adresează numai 
specialiștilor, o carte e cu atât mai bună cu cât o 
poate folosi un număr cât mai mare de cetitori. 

O reproducere litogratică, măcar a unei pagini din 
manuscris mar fi stricat, atât ca curiozitate, cât şi 
pentru a se vedea greutăţile descifrărei. 

Pentru Mircea Ciobanul eră bine să se dea anii de 
domnie. Nu mai puţin, un Român eră de dorit să nu 
întrebuinţeze cuvântul de Valachia, căci ce se in- 
păduie, uşor de înţeles unui străin, e bine să înlăture 
un Român. Ţările ca şi popoarele se numesc cu nu- 
mele pe care şi le dau ele şi nu cu acelea cu care le 
numesc străinii. 

Negreşit aceste sunt mici scăpări din vedere, cari 
sub nici un motiv, nu micşorează valoarea cărţii. 


V. Mihăilescu, 


=> 

Cronici. 


Politică. 


Răsboiul din Balcani. 


În momentul când scriem aceste rânduri soarta 
răsboiului din Balcani nu e încă hotărită. Oricare ar 
fi, însă, sfârşitul lui, pentru noi Românii este de o 
importanţă istorică şi trebuie să ne dăm bine seama 
de urmările ce le poate aveă în viitorul apropiat. O 
atitudine a poporului românesc faţă de deslegarea 
chestiunii orientale şi a perturbaţiei teritoriale din 
Balcani nu poate fi indiferentă la conferinţa «pute- 
rilor europene, chemate să ratifice condiţiile păcii. 
Vorbim de o atitudine a poporului românesc, 
deoarece interesele neamului nostru întreg sunt 
aceleași în Orient, deşi suntem impărţiţi sub diferite 
stăpâniri politice. Acţiunea noastră va trebui să fie 
determinată de conştiinţa unităţii noastre etnice, care 
ne impune o singură voinţă și ne îndrumă spre асееа$ 
țintă. De bună voie nu putem fi unealta oarbă їп 
mâna nici unei puteri și nu ne putem da consimţă- 
inântul la nici о soluţie adusă fără ştirea şi voința 
noastră. Chemarea de a impune, la timp, voinţa noastră 
pentru o deslegare favorabilă nouă a chestiunii balcanice 
o are România. Rolul nostru e numai să o sprijinim în 
toate. Tot еа va purtà şi răspunderea, dacă va lăsă 
să ne cutropească valurile de interese ale altor nea- 
muri, сагі veghiază cu mai multă însuflețire şi cu mai 
mare trezvie la întruparea idealurilor lor naţionale. 

Ca să putem judecă liniștit şi real desfășurarea 
evenimentelor, trebuie să cunoaştem exact conflictele 
de interese ale puterilor europene în jurul chestiunii 
Orientului şi să fim în clar cu probabilitățile eventua- 
lelor soluţii. Cunoscându-le pe acestea, vom puteă află 
mai uşor calea faptelor. 

Chestiunea Orientului e discutată și frământată de 
veacuri de cătră politica internaţională a statelor euro- 
репе. Ea este una dintre problemele cele mai încurcate 
ale diplomaţiei și cu greu se va rezolvă pe placul 
tuturora. Întrebarea e: cine să stăpânească cele două 
peninsule, cari sunt puntea de trecere între Europa 
şi Asia și pe cari le încopcie cetatea Constantinopol, 
atât de importantă din punct de vedere economic şi 
strategic? Care dintre statele bătrânei Europe să fie 
moștenitoarea Bizanțului? lată problema cea grea! 

Cea mai veche și cea mai îndărătnică pretendentă 
la scaunul împăraţilor bizantini e Rusia. Ea şi-a mă- 
surat mai de multeori puterile cu Turcii, fiii ei au 
vărsat, în vremea din urmă, cel mai mult sânge pentru 
infrângerea și alungarea barbarei Semiluni din Eu- 
ropa. Rusia a știut întrumseţă aceste tendinţi de cu- 
cerire a Cornului de aur cu lozince ademenitoare; 
ea pretindeă, că luptă їп numele creştinismului, că 
vrea să înfigă din nou crucea pe turnurile sfintei Sofii. 
În realitate Cornul de aur pentru ea inseamnă un 
Corn al belşugului, întrucât prin Dardanele e sin- 


gura cale pe unde Rusia poate ieşi la largul mării. 
Prin Dardanele duce drumul spre Marea-mediterană 
şi spre Orient şi deci spre inflorirea economică a 
Rusiei. Și dacă пи aveă în faţă ре Anglia, marea 
ei rivală, poate că de mult şi-ar fi realizat acest vis. 
Au fost momente, când tendinţa de expansiune a co- 
losului moscovit s'a îndreptat și spre alte părţi. Cea 
mai nouă incercare a Rușilor a fost să iasă în Oceanul 
Pacific prin Mandjuria, unde îşi întemeiaseră portul 
Vladivostoc, ceeace înseamnă stăpânitoarea Ostului. 
Dar Japonezii le-au tăiat calea. În timpul din urmă 
şi-au îndreptat atenţia spre golful persic. Au căutat 
să-şi câştige o influință asupra Persiei, luând (la 1900) 
garanţie pentru un imprumut de 22'/, milioane ruble, 
în schimbul cărora Rusia incassà taxele vamale ale 
Persiei, asigurând mărfurilor ruseşti scutirea de vamă. 
Aici a întimpinat iarăş opoziţia Angliei, care a silit-o 
să încheie (Іа 1907) un tratat prin care Persia se im- 
рага în trei zone. Dintre aceste numai zona nor- 
dică a fost cedată influenţei rusești. Rușii, in tot 
timpul acestor sforțări de a ieşi la mare — marea 
baltică înghiaţă iarna şi десі nu e aptă pentru о cir- 
culaţie permanentă — mau uitat Dardanelele. Au 
lucrat cu о stăruință de admirat pentru a câştigă pe 
partea lor măruntele state balcanice, сагі au fost 
anume create de diplomaţia europeană, ca să le taie 
drumul spre Marea-mediterană. Numai România s'a 
apropiat de duşmanii ei. Nici nu puteă face altfel, 
fiindcă, după cum vom vedeă, primejdia cea mai mare 
pentru existența ei e pravoslavnica cnută. Rusia este 
cu certitudine şi autoarea actualului răsboiu, care 
oricum S'ar sfârși pentru ea inseamnă un succes, în- 
trucât a reușit să inşghebeze alianţa de arme а sta- 
telor balcanice. În caz de învingere a acestora, Rusia 
desigur îşi va şti asigură libera trecere prin Dardanele, 
poate chiar și cu armele. Și e intrebare, dacă şi 
după înțelegerea recentă a Rusiei cu Anglia dela 
Balmoral, ii va mai face Anglia greutăţi. Anglia 
până acum a avut mai mult interese negative pentru 
susținerea dominaţiunii turceşti іп Europa. Ea а 
sprijinit pe Turci de câte ori le-au sunat ceasul 
morţii, dar nu i-a ajutat niciodată să trăiască. După 
răsboiul din Crimea, ea a impus Rusiei prin pacea 
dela Paris, 1856, să nu mai ţină flotă în Marea-me- 
diterană. De acestea cătușe Rusia a scăpat numai în 
cursul răsboiului franco-german, fără a-şi puteă do- 
бапа ieșirea din Marea-neagră. Anglia s'a amestecat 
și in răsboiul din 1877/78, cerând revizuirea păcii 
preliminare dela San-Stefano; iar când Ruşii, învingători 
cu ajutorul armatei româneşti, amenințau cucerirea 
Turciei europene, flota engleză a apărut in Marea- 
egeică, mântuind din nou pe „omul bolnav“. Dar ce 
interese are Anglia să apere Turcia? Răspunsul cere 
o reprivire istorică mai lungă, pe care nu o putem face. 
Vom spune, însă, esenţa acestor interese: e domina- 
țiunea comerţului pe Marea-mediterană și spre Orient, 

Angliei nu-i place să aibă concurenţi și intrucât а 
putut întotdeauna i-a înfrânt. A reuşit să stăpânească 
comerţul lumii pe Oceanul-Atlantic; când s'a deschis: 
de cătră Francezi (1869) canalul de Suez, împotriva 
căruia a luptat stâpâna mării aşa de mult, a căutat 
să-şi asigure dominaţiunea şi aici, prefăcând Marea- 
mediterană într'un lac anglo-francez. Interesele ei din 
Indii îi dictau această procedură. Şi dacă nu a putut 
pune måna ca pe Constantinopol, cheia Orientului, 
nu a permis nici altei puteri, mai ales Rusiei, care o 
ameninţă cu o concurenţă straşnică. în Orient atât ре 
mare cât și pe uscat. In timpul din urmă dominaţiunea 
Angliei a slăbit simţitor, dovadă că îşi calcă pe inimă 
şi incepe să se împace și ea cu ideia alianțelor. În 
vremea din urmă S'au întărit și alte state: Franţa, 
Italia, Austro-Ungaria şi mai ales Germania. Toate 
încep să-i facă concurenţă. Mai ales cu cea din 
urmă s'a înduşmănit la cuțite, fiind cea mai se- 
rioasă rivală. Prin linia ferată a Bagdadului, făcută 
cu ajutorul capitalului german, Germania ţinteşte să 
facă drum comerţului din Orient spre Europa centrală, 
contrabalansând comerţul prin canalul de Suez. Ger- 
mania a știut să-şi asigure nu numai о puternică in- 
fluință economică în Turcia, ci a reuşit să câştige şi 
încrederea ei. Ofițerii germani, în frunte cu generalui 
de Goltz, au modernizat armata turcească atât de 
mult lăudată. Germania a reuşit să înlăture din 
Turcia şi ре duşmana ei Franţa, care într'o vreme a 
dat mare sprijin guvernelor otomane pentru a întări 
imperiul economiceşte și culturaliceşte. Franţa a in- 
fiinţat şcoale, biserici, spitale şi а isbutit să răspân- 
dească cunoștința limbei franceze intre Turci. Chiar 
şi reformarea armatei turceşti s'a inceput mai în- 
tâiu după modelul celei franceze. Astăzi Franţa are 
numai legături economice cu Inalta Poartă, întrucât 
capitaliştii republicei au patru miliarde plasate la 
Turci. Asta explică indeajuns şi intervenţia stăruitoare 
a Franţei pentru menţinerea aşa numitului status-quo. 
Deşi Franţa, în vremea din urmă, se ocupă serios cu 
Maroccul, totuşi, іп cazul unei deslegări a chestiunii 
orientale, va căută să secere roadele muncii sale. — 
Italia incă s'a sbătut să-și întărească poziţia de putere 
maritimă. Înţelegerile Angliei cu Franţa în ce priveşte 
stăpânirea Mării-mediterane au silit-o să intre in 
alianţă cu Germania și cu Austro-Ungaria, evitând, 
insă, în totdeauna un conflict făţiş cu Anglia, de care 
191 temea coastele descoperite. Alianţa nu ега, insă, 
firească, deoarece avea o mulţime de conflicte de in- 
terese cu Austria în Marea-Adriatică şi aveă şi re- 
vendicări teritoriale. Nu puteă uită Trientul şi visà la 
Triest. A rămas în tripla alianță, dar cât a putut 
a impiedecat operaţiunile de cucerire ale Austriei în 
Balcani. — Austro-Ungaria. care ne interesează pe noi 
deaproape, n'a abzis de ambiția ei de mare putere 
cucerițoare nici după Königgrätz (1866), unde a în- 
genunchiat-o Prusia. Cu ocazia răsbaiului franco- 
german, poate ar mai îi avut posibilitatea de a-şi 
menţineă poziţia de prima putere іп Europa centrală, 
dar n'a îndrăznit să-şi ridice armele impotriva Prusiei. 
Sfârşitul acestui răsboiu i-a inchis pentru totdeauna 

expansiunea spre Apus. Contele Andrássy a şi incheiat 
alianța cu Germania lui Bismarck. vâzând limpede 
că viitorul Austriei e în Orient, în Balcani. Şi e me- 
ritul lui Andrássy că a ştiut cârmui cu atâta isteţime 
politica monarchiei în Balcani, incât prinţul Gorciacov 
a găsit de cuviinţă să cadă de acord cu dânsul în 
ce priveşte eventuala împărţire a Turciei. Atunci şi-a 
formulat monarchia habsburgică dreptul de posesiune 
asupra Bosniei şi Herţogovinei,cari ii intăreau stăpânirea 
asupra Dalmației. În pacea dela San-Ștefano, Ruşii însă 
таи mai vrut să ştie de înţelegerea făcută cu Austria. 
De aceea Andrássy a protestat impotriva păcii şi a spri- 
jinit pe Anglia ca să o supună revizuirii congresului din 
Berlin. În acest congres Austria a primit mandatul de 
a ocupă Bosnia şi Herţegovina. Acesta a fost primul 
pas а! Habsburgilor spre Balcani, ţintind cucerirea 
Salonicului şi prin urmare dobândirea unui nou port 
în Магеа-ереіса. Politica Austriei în Orient sprijinită 
de Germania a şi avut succese: A anexat Bosnia și 
Herţegovina și a obţinut dela Turcia permisiunea de 
а clădi o cale ferată prin sandjacul Novibazar, care 
e menită să lege Saraievo de Salonic peste Mitro- 
viţa. Nici Anglia, nici Franţa, de Rusia şi de statele 
balcanice пісі nu mai vorbim, п'ап văzut cu ochi 
buni tendinţele de expansiune ale Austriei. Cu toate 
aceste importanţa şi autoritatea ei în Balcani a fost 
întotdeauna recunoscută. Lupta cea mai mare a 
avut-o, cu Rusia, dar mai mult pe ascuns, decât pe faţă. 
Diplomaţia europeană pentru a împiedecă pe Ruşi 
de a ajunge stăpânii Bosforului, i-au pus în cale mai 
multe state mărunte. Mai întâiu pe România, apoi 
pe Serbia şi Bulgaria. România, îndată după răpirea 
Basarabiei, a fost іп clar 1а ce se poate așteptă dela 
Ruși şi unde trebuie să-şi caute aliaţii. Bulgaria şi 
Serbia de asemenea au stat la început sub influința 
Austriei. Și Rusia prin agenţii ei a trebuit să recurgă 
la crime politice, ca să o înfrângă. În Bulgaria а 
trebuit să cadă şi să moară Stambulov, dușmanul 
Rușilor. Îndată după asasinarea іш, Таги Rusiei a 
fost nașul. nou născutului prinţ bulgar. În Serbia par- 
tidul filorusesc a asasinat pe regele Alexandru şi 
pe soţia acestuia Draga Maşina, stârpind influința 
austriacă. Ca să nu rămână nici urmă de această 
influință, acum de curând, cetăţenii, cari prăznuiau 
invingerile armatei sârbeşti pe câmpul de luptă au 
dărâmat şi casa în care a locuit prințul Eugen de 
Savoya in Belgrad. Мопіепертіпіі s'au ataşat și mai 
mult de Ruşi. 

Diplomaţia rusească a triumfat deci nu numai asupra 
celei austriace ci asupra întregei diplomații europene, 
intervenind şi un nou factor de cea mai mare importanţă. 
Popoarele balcanice, cari erau sub tutela puterilor 
mari, din figuri moarte de şah s'au transformat, ca 
prin minune, în popoare conştii de sine, cari astăzi 
işi au idealurile lor naţionale. Prin vitejia lor au 
uimit pe toţi şi dacă zeul Marte le va protejă până 
la sfârşit, vor şi izbuti să se întărească şi să-și în- 
trupeze idealurile, zădărnicind toate pianurile diplo- 
maţilor. Întărirea lor înseamnă, însă, şi întărirea Ru- 
siei іп Balcani, pe саге ele s'au sprijinit şi se vor 

sprijini şi іп viitor. Nu numai interesele, ci şi mi- 
rajul panslavismului şi pravoslavnica ortodoxie le 
va apropiă de atotputernicul Таг. 

Dar chestiunea Orientului, care în fond, după 
cum vedem, nu e decât o problemă economică, 
sa complicat în cursul timpului cu muite altele. Pe 
lângă ideia naţională, care dă atâta putere morală 
armatelor aliate, cea mai importantă şi mai largă e 
lupta de rasse. Răsboiul din Balcani e numai un 
preludiu, o fază a luptei dintre rassa germană cu cea 
slavă sau, dacă vreţi termini mai mondiali, a luptei 
dintre Apus și Răsărit, dintre progres şi reacțiune, 
dintre civilizaţie şi barbarie. 

Іп acest râsboiu de rasse Rusia duce ofensiva cu 
mulţi sorţi de izbândă. Visul еі de a întruni pe toţi 
Slavii intro singură împărăție trezeşte echouri de 
simpatie chiar şi în Monarchia noastră. Slăbirea 
Turciei sau eventuala ei moarte pentru imperiul habs- 
burgic e o prevestire dintre cele mai triste. Când Rusia 
se va simți destul de tare în Balcani, nu se va 5 
să urmeze prorocirea generalului rus Fadeiev, care 
spuneă că drumul Ruşilor spre Constantinopol! trece 
prin Viena. Și Muscalii au răbdare şi ştiu cum au 
să-şi întrupeze visurile. 

Spectrul unirii tuturor Slavilor, în mijlocul cărora 
destinul istoriei a aruncat două popoare, pe Români 
şi pe Unguri, cari sunt amenințate să fie cutropite, 
a creat dubla-alianță dintre monarchia Habsburgică 
şi Germania, precum și vestitul Drang nach Osten. 
Aceste puteri sunt singurile cari stau în calea aspi- 
raţiunilor ruseşti; în primul rând Austro-Ungaria. 

E clar pentru oricine că existenţa mo- 
narchiei habsburgice e deci o chestiune 
de vieaţă şi pentru neamul nostru. Acest pe- 
ricol al Slavismului explică pe deplin şi ataşarea 
României de Tripla-Alianţă, precum şi tradiția po- 
liticei noastre de a {їпей тогі la Viena, împotriva 
tuturor nedreptăţilor ce ne-a făcut, aruncându-ne pradă 
Ungurilor în epoca dualismului. Dar păcatul Austriei 
nu e numai acesta, ci sunt multe altele. Diplomaţia 
еі trufaşă şi cam mediocră n'a ştiut să câştige po- 
poarele din Balcani. Le-a jicnit mereu, sămănând 
ură în loc de dragoste. Nu le-a știut menajă şi nu 
le-a ştiut legă de sfera ei de interese. Aceste greșeli 
se răsbună acum şi, fără să fim ргоѓејі, ne temem 
că întrun viitor, pe care poate nu-l vom ajunge noi, 
se vor răzbună și mai amar, dacă monarchia nu va 
fi în stare să opună Іа vreme destulă forță şi dacă 
nu-și va schimbă politica faţă de popoarele balcanice. 

Și acum putem să tragem concluziile. 

Oricum sar sfârși răsboiul din Balcani, fie cu în- 
vingerea Turcilor, fie invers, chestiunea Orientului nu 
mai poate fi ferecată în cătuşele așa numitului status- 
quo. În caz, când vor învinge Turcii, ceeace după știrile 
de până acum nu e tocmai probabil, chestiunea se va 
rezolvă mai ușor, întrucât puterile mari vor aveă mai 
multă libertate de a se înțelege cum să impartă Turcia. 
Căci ea chiar când ar învinpe, nu mai poate da nici 
o garanţie că va reuşi să facă ordine în Balcani. Că 
împărțirea se va puteă face fără conflicte de arme, e 

о întrebare la саге e greu а da un răspuns hotărit. 
În acest prim caz, însă, e cert că slavismul va suferi, 
iar monarchiei noastre i se va da un rol și mai im- 
portant în Balcani. 

Dacă vor invinge popoarele aliate, atunci o rezol- 
vare a chestiunii Orientului fără un răsboiu european 
sau, în cazul cel mai bun, fără o luptă între Rusia şi 
Austria, e aproape cu neputinţă. Dacă Austria se va 
învoi ca statele din Balcani să împartă Turcia, fie şi 
până la Adrianopol, făcându-se stâpâne pe ţărmul 
Mării-egeice şi pe Salonic, atunci işi va inchide sin- 
gură şi poate pentru totdeauna drumul spre Orient, 
inaugurat de politica lui Andrâssy. Căderea şi dă- 
răburirea falnicei Austrii va fi pe urmă 
numai o chestiune de timp. Consecințele acestei 
distrămări pentru neamul nostru e de prisos să le mai 
accentuăm. Vom fi încunjuraţi de о mare slavică de 
sute de milioane; un picur de apă intrun Ocean. Și 
nu ne poate mângăiă nici ademenitoarea promisiune 
a Rusiei, că ființa noastră etnică va alcătui o singură 
țară, fiindcă cunoaştem omenia rusească. Nu ne in- 
cântă nici prorociile celor ce speră că nu mai poate 
întârziă nici іп Rusia căderea autocrației şi triumful 
ideilor de libertate, din cari va răsări şi in colosul ru- 
sesc conștiința naţională a popoarelor се о alcătuesc. 

Atitudinea României faţă de răsboiul din Balcani 
nu poate fi deci alta, decât cea de a impiedecă cu 
orice preţ intărirca slavismului. Actualul prim-ministru, 
d-i Titu Maiorescu, încă în 1876 scriă in „Deutsche 
Revue“ un articol, in care spuneă că principatele ro- 
mâne nu se pot aliă cu Rusia, ci cu acele puteri eu- 
ropene a căror interese permit desvoltarea şi întărirea 
poporuiui românesc la gurile Dunării. Acele puteri nu 
erau altele decât Germania şi Austria. Profundul cu- 
getător de origine ardeleană a prevăzut din tinereţe 
că soarta neamului nostru e legată de statele ce stau 
în calea Slavilor. Acum la bătrâneţe, ca sfetnic al în- 
țeleptului Rege Carol, a ajuns să cârmuiască destinele 
României tocmai in aceste momente istorice. Şi avem 
deplină încredere în mintea lui luminată şi bopată în 
experienţe. Suntem convinşi, că va şti apără viitorul 
Românismului. 

Noi, aici sub stăpânirea habsburgică, va trebui să 
sprijinim cu trupurile şi sufletele noastre, cu jertfe 
de sânge şi de bani, lupta României împotriva sia- 
vismului. Vedem, că Slavii din monarchie au şi început 
să deie semne de vieață. Nu putem stă пісі noi cu 
mânile în sân. Trebuie să arătăm şi nai, că suntem 
aici. Somnolenţa şi desinteresarea noastră e un semn 
de inconştienţă și de lipsă de energie. Trebuie să-i 
dovedim Vienei, că autonomia noastră naţională in 
cadrele monarchiei este o necesitate pentru іпѕаѕ exi- 
stenţa ei. Guvernele ungurești vor recunoaşte şi ele, 
de voie de nevoie, că interesele Românilor și Ungu- 
rilor sunt aceleaşi și că existența amândouor popoare 
e amenințată de aceeaş primejdie. De aceea în loc 
să пе asuprească prin politica lor перћіоаба, vor 
trebui să ne dea libertatea spre o înaintare şi întă- 
rire naţională. Și vor fi siliţi să o facă! 

Ca să fim, insă, Іа postul datoriei, Іа саге ne chiamă 

însaş уіеа(а fiinţei noastre etnice, se cere să fim conștii 
de faptele ce trebuie să le săvârşim. 
Să nădăjduim, că şi indrumătorii politicei noastre 
işi vor face la vreme datoria. 
Sibiiu, 29 Octomvrie n. 1912. 


[=] 


lon Brad. 


Istorie. 


Tractatul de pace dintre Italia și Turcia. 


Prin tractatul de pace, încheiat între Italia și Turcia, 
in 18 Octomvrie a. c. la Lausanne, imperiul ottoman 
pierde Tripolitania şi Cyrenaica, două provincii din 
nordul Africei, ambele de o deosebită importanţă 
pentru comerţul mării mediterane, pe care până acum 
îl stăpâneau Franţa și Anglia. Prin aceste două pro- 
vincii, Italia intră in şirul ţărilor cu colonii şi işi în- 
tărește situaţia în cârmuirea politicei europene. Această 
cucerire noi nu o putem privi decât cu bucurie, deoarece, 
pe lângă simpatia legăturii de sânge, interesele Italiei 
coincid cu ale noastre. Ca signatară а triplei alianţe, 
întărirea ei inseamnă о slăbire a Rusiei și Angliei, 
cele două mari rivale din Orient, de a cărui soartă e 
legată şi a noastră. Se știe că ltalia a intrat în tripla 
alianţă, când Anglia a ocupat militărește Egipetul, iar 
Franţa Tunisul (1882). Bismarck, întemeietorul _triplei 
alianţe, a primit-o cu bucurie, dar i-a atras atenţia 
că drumul din Roma la Berlin trece prin Viena. Deşi 
există un conflict de interese în Marea-Adriatică și în 
Balcani între ltalia şi Austro-Ungaria, totuş, cu oare- 
cari sforțări, sa menţinut alianţa. Duşmanii Germaniei, 
mai ales Franţa, a făcut, insă, tot posibilul ca să o 
rupă de tripla alianţă și să o câştige pe partea lor. 
La 1900, Franţa a încheiat cu ltalia un tractat (care s'a 
comunicat Germaniei și Austriei numai în 1902) prin care 
îşi sprijineau reciproc interesele, ale Franţei in Ma- 
rocco, iar ale Italiei în Tripolitania. Prin tractatul din 
8 Aprilie 1904, încheiat între Anglia şi Franţa, aceste 
două puteri, cari considerau Marea-mediterană ca un 
lac anglo-francez, s'au înțeles ca Egipetul să fie al 
Angliei, iar Marocco al Franţei, şi ca să nu supere inte- 
resele ltaliei ii puneau din nou în vedere Tripolitania. 
Revoluţia din Turcia şi anexarea Bosniei au încordat 
şi mai mult relaţiile dintre Italia şi Austria. In 
toamna anului 1911, Italia se şi hotăreşte, fără a se 
înţelege prealabil cu aliatele, să înceapă răsboiul си 
Turcia pentru Tripolitania. Credinţa că tripla alianţă 
s'a sfârșit eră generală. Dar în cursul răsboiului alia- 
tele, mai ales Austria, — dupăce a dobândit şi asi- 
gurarea din partea Italiei că nu ţinteşte Іа cuceriri de 
teritorii în Balcani, — s'au nizuit să localizeze răs- 
boiul, netulburându-o în străduinţele ei de a-și creà 
o situaţie independentă în Marea-mediterană. Nu a 
făcut tot așa Franţa şi Anglia. Spre marea surprindere 
a Italiei, Anglia a cerut Turciei învoirea ca să anexeze 
Egipetului provincia Cyrenaica cu importantul port 
Solum, iar Franţa s'a grăbit să ocupe şi să anexeze 
Tunisului teritorii învecinate. Italia în cursul acestui 

răsboiu a avut deci un bun prilej, ca să se convingă 
cari puteri îi sunt adevăratele prietine. De aceea, în- 
dată după încheierea tractatului dela Lausanne, a pri- 
mit cu multă prietinie pe ministrul de externe al Au- 
striei, pe contele Berchthold şi s'a invoit să reînoiască 
tractatul triplei alianţe, care expiră în 1913. Pacea 
dintre ltalia şi Turcia a fost determinată de izbucnirea 
răsboiului din Balcani. Prin acest răsboiu tripla alianţă 
e pusă la o nouă incercare. Desfăşurarea evenimen- 
telor va hotări dacă această alianţă se va menținea 
şi consolidà şi in faţa situaţiei de o importanţă isto- 
rică din Balcani. Italia a secerat roadele acestei si- 
tuații. E întrebare, dacă se va mulţumi cu pacea dela 
Lausanne. Textul tractatului de pace e următorul: 

Însufleţiți de aceeaș dorinţă pentru a pune capăt 
stărei de răsboiu, ce există între amândouă împără- 
(іе, Majestatea Sa regele Italiei şi Majestatea Sa 
impăratul Otomanilor au numit plenipotenţiari ai lor: 

Majestatea Sa regele Italiei: Pietro Bertolini, Mare- 
Cruce al ordinului Coroana Italiei, Mare oficer al or- 
dinului San Mauricio şi Lazar, deputat în parlament; 
Guido Fusinato, Mare-Cruce al ordinului Coroana 
Italiei, Mare oficer al ordinului San Mauricio şi Lazar, 
deputat în parlament şi consilier de stat; Giuseppe 
Volpi, comandor al ordinului San Mauricio şi Lazar 
şi al Coroanei Italiei; 

Majestatea Sa împăratul Otomanilor: Exelenţa Sa 
Mehemed Nabi-Bei, Marele cordon al ordinului Os- 
manie, trimis extraordinar şi ministru- plenipotenţiar; 
Exelenţa Sa Rumbeioglu Faredin-Bei, Mare oficer al 
ordinului Medjidie, comandor al ordinului Osmanie, 
trimis extraordinar şi ministru plenipotenţiar, 

cari schimbând plenipotenţele lor şi aflându-le în 
regulă, au convenit asupra următoarelor articole: 

Articolul 1. Îndată după semnarea acestui tractat gu- 
vernele ambelor părţi se obligă a luă dispoziţiunile 
necesare pentru suspendarea momentană a ostilităţilor 
din amândouă părţile. Vor fi trimişi la faţa locului 
comisari speciali pentru a duce în indeplinire dispo- 
ziţiunile amintite. 

Articolul 2. Amândouă guvernele se obligă a da, în- 
dată după semnarea tractatului de faţă, ordinul de 
revocare oficerilor și trupelor lor, precum şi funcţio- 
narilor lor civili, respective guvernului insulelor ocu- 
pate din Marea-egeică. Deşertarea faptică a insulelor 
amintite de oficerii, de trupele, de funcţionarii civili 
italieni va urmă îndată ce din Tripolitania şi Cyrenaica 
vor fi eşit oficerii, trupele şi funcţionarii civili otomani. 

Articolul 3. Prisonierii şi garanţii se vor schimbă în 
cel mai scurt timp posibil. 

Articolul 4. Amândouă guvernele se obligă a da am- 
nestie completă şi adecă guvernul гера! locuitorilor 
din Tripolitania şi Cyrenaica, şi guvernul imperial lo- 
cuitorilor insulelor din Marea-egeică, cari sunt supuşi 
suveranităţii otomane, încât ei au luat parte la ostili- 
tăţi sau s'au făcut vinovaţi cu acest prilej de vreun 
delict, afară de criminalii ordinari. Prin urmare nimeni, 
de orice clasă sau profesiune ar aparține, ware să fie 
urmărit, sau în exercitarea drepturilor sale pentru 
fapte politice sau militare sau pentru vorbe rostite în 


www.dacoromanica.ro 


Мга 30, 1912. 


timpul ostilităţilor. Cei reţinuţi sau deportaţi pentru 
o asemenea faptă au să fie puși numai decât în libertate. 

Articolul 5. Toate tractatele, convenţiunile și învo- 
ielile de orice fel și de orice natură, cari au fost in- 
cheiate de înalții contrahenţi înainte de declararea 
răsboiului sau erau în vigoare se pun imediat iarăş 
în vigoare şi amândouă guvernele precum şi supuşii 
lor se vor află reciproc în aceeaș situațiune, în care 
se aflau înainte de începerea ostilităţilor. 

Articolul 6. Italia se obligă a încheiă pe temeiul 
dreptului public european о convenţiune comercială 
cu Turcia atunci când ea iși va reinoi cu celelalte 
Puteri tractatele sale comerciale, ceeace va să zică, 
Italia consimte a concede Turciei independenţa de- 
plină economică, dreptul de a procedă în toate afa- 
cerile comerciale şi vamale după modelul celorlalte 
state europene, fără a fi legată prin capitulaţiuni sau 


alte acte asemenea. Este de sine înțeles, că amintita 


convenţiune comercială va intră numai atunci în vi- 
goare când vor fi realizate de Poartă şi convenţiunile 
comerciale încheiate cu celelalte Puteri ре aceeaş bază. 
Afară de aceste Italia consimte la urcarea tarifelor 
vamale turcești dela unsprezece 1а cincisprezece pro- 
cente, precum și la întroducerea monopolurilor sau a 
dărilor de consum pentru următoarele cinci articole: 
petrol, hârtie de țigarete, chibrite, spirt şi cărţi de joc. 
Toate aceste sub condiţiunea, ca în acelaş timp im- 
portul celorlalte {ёгі să fie supus fără deosebire ace- 
luiaş tractament. Relativ la importul de articole, cari 
sunt obiectul unui monopol, administraţia monopolului 
este obligată a cumpără, în proporţia stabilită pe te- 
meiu! importului anual al acestor articole, articole de 
provenienţă italiană, bine inţeles, când preţul cores- 
punde situaţiunei pieţei în momentul cumpărărei şi în 
raport cu calitatea mărfei şi cu media stabilită din 
preţurile plătite pentru această calitate în cei din urmă 
trei апі de înainte de declarațiunea răsboiului. Este 
de asemenea de sine înţeles, că їп caz când Turcia 
Sar rezolvi a supune aceste cinci articole amintite 
dărei de consum, în loc să le prefacă monopoluri, 
dările aceste vor fi aplicate la articolele de prove- 
niență italiană іп aceeaş măsură ca şi la acele ale 
oricărui alt stat. 

Articolul 7. Guvernul italian se obligă a suprimă la 
aceeaş dată oficiile poştale italiane, cari funcţionează 
în imperiul otoman când celelalte state, ce au în Turcia 
oficii poştale, vor suprimă pe ale lor. 

Articolul 8. Intenţionând Poarta а іпі(іа în o confe- 
rență curopeană sau în alt mod negocieri cu Puterile 
mari interesate pentruca regimul capitulaţiunilor în 
Turcia să fie înlocuit prin dreptul internaţional, Italia, 
recunoscând îndreptăţirea acestui procedeu, declară 
de pe acum, că-i va da sprijinul său deplin şi sincer 
in această direcţiune. 

Articolul 9. Vrând a da expresiune mulţumirei sale 
pentru bunele și loialele servicii се supuşii italieni 
aplicaţi in felurite administraţiuni au prestat, pe сагі 
in timpul oştilităţilor eră silit a-i demisionă, guvernul 
otoman se declară gata a-i confirmă din nou în po- 
ziţiunile lor. Pentru lunile trecute, în cari nu erau іп 

aplicaţiune, 15 se va plăti salarul deplin şi incât şi-au 
câștigat drepturi de pensiune, nu li se va socoti în 
defavorul lor această intrerupere. Afară de aceasta 
guvernul turcesc se obligă a interveni pe lângă in- 
stitute, cu care el întreţine raporturi (Dette publique, 
căi ferate, bănci etc.), pentruca să se urmeze acelaş 
procedeu și faţă cu amploiaţii italieni ai lor ca față 
cu cei ai statului. 

Articolul 10. Guvernul italian se obligă a plăti la 
casieria Datoriei publice otomane în socoteala guver- 
nului imperial pe fiecare an o sumă, care corespunde 
cu media sume, ce au intrat la Datoria publică în 
fiecare an din cei trei, cari au premers declaraţiunei 
de răsboiu ca venite din cele două provincii. Suma 
anuităţii amintite se va stabili în bună înţelegere prin 
două comisiuni, din cari una va fi numită de guvernul 
regal, şi cealaltă de guvernul imperial. În cazul când 
comisiuniie war puteă сайса de acord, hotărirea se 
va relevă unui tribunal de arbitrii, care va consistă 
din doi comisari și a unui arbitru superior numit їп 
conţelegere cu amândouă părţile. Dacă această con- 
țelegere n'ar puteă fi realizată fiecare parte desem- 
nează o mare Putere şi alegerea arbitrului superior 
se va face prin о învoire între Puterile desemnate. 
Guvernul regal şi întocmai — prin mijlocirea guver- 
nului imperial — administraţiunea Datoriei publice 
otomane vor aveă putinţa a pretinde înlocuirea plăţii 
anuităţilor amintite prin prestaţiunea unei sume саге 
corespunde anuităţii capitalizate си patru procente. 
Guvernul regal declară incă de acum, că anuitatea nu 
poate fi mai mică ca două milioane Lire italiene și 
este gata îndată ce s'ar face o astfel de cerere a plăti 
suma capitalizată corespunzătoare administraţiunei Da- 
toriei publice. 

Articolul 11. Tractatui de faţă intră іп vigoare in 
ziua semnărei sale. 

Spre dovadă plenipotenţiaţii au iscâălit tractatul de 
față şi au pus şi peceţile lor. 

Lausanne, 18 Octomvrie 1912. 

(Semnat:) Pietro Bertoidini, Guido Fusinato, Giuseppe 
Volpi, Mehemed Nabi, Rumbeioglu Faredin. 


1. B. 
[m] 


Literatură. 


Despre gustul literar în Franța. 


În vieața literară franceză, ca şi in cea politică, 
se vădesc toate simptomele unei regenerări. Gustul 
literar, care stăpânește astăzi іп această (ага, este 
aşa departe de acela, care a domnit acum douăzeci, 
acum zece ani. Naturalismul cu nesănătoasa lui ата- 
nunţire a tot се e sumbru şi necurat în vieaţă, a făcut 
loc unei formule, nehotărite incă, din care se poate 
însă discerne cu limpezime mai mult optimism, mai 
multă plăcere de a trăi, un suflu proaspăt şi înviorător. 

Literatura franceză de azi — în afară de maeştrii 
mai bătrâni, deja clasaţi — nu ne-ar putea încă dă 

o idee lămuriţă de tendinţele ei. Tinerii poeţi şi pro- 
zatori nu prezintă, pentru moment — suntem siliţi s'o 
constatăm — nici о notă sincer originală. Îi vom 
vedeă la lucru mai târziu. Cu toate acestea o evo- 
luţiune a gustului literar se afirmă си hotărire; şi 
lucrul acesta se deslușeşte nu din feliul cum se scrie, 
ci din acela cum se celește. Adecă, nu la scriitori să 


căutăm o schimbare clară de formulă literară, ci la: 


publicul francez din zilele noastre. 

Am pomenit acum câtva timp în această revistă 
de o convorbire pe care am avut-o prin luna Febru- 
arie, cu d-l Marcel Prevost, într'un salon din Ver- 
sailles. Am reprodus, tot aici, o frază a eminentului 
academician, prin care constată, cu oarecare melan- 
colie, că romanul se neglijează în Franța pentru arta 
dramatică şi critica literară. „Cât despre scriitorii 
noştri tineri — a adăugat d-l Marcel Prèvost — n'aș 
aveă mult de spus asupra lor. Până acum nici unul 
nu mi за impus prin vreo concepţie nouă, ргіпіго 
contemplare originală a vieţii. Un lucru văd la toţi, 
că scriu foarte bine. Dar tocmai acest fapt mă ne- 
linişteşte. Avem în Franţa sute de scriitori, care de 
romane, care de nuvele, şi stilul tuturora prezintă o 
identicitate, саге mă pune pe gânduri. Cu toţii iși 
cunosc bine limba — și atâta tot. Pagina unuia dintre ci 
s'ar puteă intercală în operile tuturor, fără зо poţi 
deosebi de ele. Cum numești d-ta acest lucru? Eu 
îl definesc pur şi simplu, lipsă de originalitate“. 

Alăturea de mine, la măsuţa de ceai, şedeă un tânăr 
poet de mult talent. Academicianul francez, de sigur 
pentru а atenuă oarecum, melancolicele constatări 
pe cari le făcuse in prezenţa noastră, încheie cu vioi- 
ciune: 

„Dar noi francezii n'avem dreptul să desperăm 
niciodată. Franţa, în trecut, a lipsit adesea de pre- 
vedere, dar artişti şi scriitori mari nu i-au lipsit în 
nici o epocă. În frumoasa noastră armată ne putem 
aşteptă oricând să descoperim vreun strategian de 
geniu, capabil să uimească lumea. lvească-se numai 
împrejurarea în care să se poată distinge, şi-l veţi 
vedea. Deasemenea şi în literatură. Cine poate spune 
ce ne va aduce ziua de mâne? Scriitorii noştri ti- 
neri sunt intocmai ca şi soldaţii: obscur şi ignorat 
astăzi, un om de geniu poate să strălucească mâne 
în apoteoza gloriei. Ar fi de ajuns un eveniment mai 
important în уіеаја noastră sufletească și socială, 
care să ne scuture, care să пе dea emoţiuni vigu- 
roase. Şi atunci, nimic să nu ne surprindă“. 

Celebrul scriitor, adaugă cu un zâmbet fin. 

„Cine ştie?... Poate că unul din d-voastră, poate 
chiar amândoi, aveţi înscrisă pe frunte o menire su- 
blimă.“ 

Și la sincerile noastre protestări, d-l Marcel Prè- 
vost, care se depărtase de noi, păşind spre centrul 
salonului, se intoarse și oprindu-se o clipă pe loc, 
rosti cu o ironică gravitate: 

„În Franța, am ajuns la concluzia, că din partea 
femeilor şi a scriitorilor, când femeile au trecut de 
treizeci și cinci de ani și când scriitorii mau ajuns 
incă la această vârstă — ne putem aşteptă la orice...“ 


Nrul 30, 1912. 


Dar să ne urmăm vorba începută cu acest articol: 
gustul literar francez a evoluat. Și deoarece ат 
văzut, că din scrierile tinerilor prozatori — căci ne 
ocupăm mai ales de roman şi de nuvelă — nu ne 
putem face o idee lămurită asupra acestei evoluţiuni, 
să trecem la public, să vedem preferințele lui. 

Preferinţele acestea, пе e foarte ușor să le con- 
tralăm şi controlându-le, ajungem 1а rezultatul, că fran- 
cezii, azi, nu cetesc, ci ei recetesc. Să privim un mo- 
ment prospectele marilor editori parisiani: vom vedeă, 
că romancierii clasici: Balzac, Flaubert, Maupassant, 
Daudet, etc. se tipăresc în zeci de mii de exemplare 
in fiecare an, şi nu numai atât, ci în câte cinci şi şase 
ediţiuni deosebite, cari tind din ce în ce mai mult la 
modestia formatului, adecă la ieftinirea preţului pe 
exemplar. 

Și aceasta este după mine cea mai bună măsură 


„a popularității. În fiecare an, se tipăresc sute de ro- 


mane noi în Franţa, şi cu toate acestea, publicul nu 
е mulţumit. EL revine la marii scriitori răposaţi. Dela 
intelectuali şi până la omul din popor, tendinţa aceasta 
creşte іп fiecare zi. Francezii, azi, nu mai găsesc іп 
romantici expresia lor sufletească: prea sunt departe 
de adevăr. Naturalismul posomorit al lui Zola, iarăş 
le displace; e prea mâhnitor şi conţine note false. 
Atunci... ei recurg la marii maeştrii ca Balzac, Flau- 
bert, Maupassant. Cum însă, nici aceştia nu mulţu- 
mesc sentimentul vag dar puternic de optimism, care 
înfloreşte azi in sufletul francez şi cum scriitorii ti- 
neri, nu reuşesc să exprime acest sentiment, ei caută, 
tot în trecut, printre scriitorii uitaţi sau nedreptăţiţi, 
şi când au găsit unul, şi-l trec din mână în mână ca 
pe о comoară. Apoi uitând, că dacă le-a rămas ne- 
cunoscut până acum vina nu a fost a lui, ei işi în- 
chipue, că au dat de un contimporan şi vorbesc de 
el ca de un scriitor scos de curând la iveală. 

Acesta este cazul romanului „Mon Oncle Benjamin“ 
al lui Claude Tillier, un pur capod'operă, până acum 
neglijat de francezi, şi căruia îi voi consacră în „Lu- 
ceafărul“ un studiu special. 


E uimitoare şi imbucurătoare pentru public, lupta 
ce se dă, la Paris, între editori, pentru a ajunge să 
pună la dispoziţia pungelor celor mai modeste, capo- 
d'operile romanului francez şi străin. Se reeditează 
mai cu seamă scrierile autorilor căzuți în domeniul 
public, precum şi cărţile cele mai celebre. ale celor 
mai iluştri scriitori contemporani. 

Îmi închipuesc, că recordul lumei în această pri- 
уіп{а îl deţine societatea anonimă a aşa zisei „Fe- 
uille litterare“. Şi, intr'adevăr cu greu s'ar puteă bate 
acest record. Casa de editură de care ne ocupăm, 
a găsit mijlocul să imprime sub formă de jurnal şi 
să vândă cu surprinzătorul preţ де zece bani, capo- 
d'operile complete ale romanului francez și strein. 

Să vă dau o idee asupra operilor complete şi 
foarte frumos tipărite, ce se pot cumpără în Franţa, 
cu о modestă monedă de aramă. 

Găsim, bunăoară, printre multe altele: Eugenie 
Grandet de Balzac; Nuvelele lui Musset; Mon Oncle 

Benjamin de Tillier; Cazacii de Tolstoi; Faust de 
Goethe; Visuri înstelate de Camille Fiammarion; Va- 
gabonzii de Gorki; Barbierul din Sevila de Beau- 
marchais; Stello de Alfred de Vigny; Messieurs les 
Ronds-de-cuir de Georges Courteline — şi câte două- 
trei piese de Ibsen, piese de Victor Hugo, basmele 
complecte ale lui Perrault, etc. etc. 

Mărturisiţi, că faptul nu e banal. Cea mai bună 
soluțiune pentru răspândirea capod'operilor literaturei 
în popor, e în sfârşit găsită. 

$ de când apare această extraordinară publicaţiune, 
bibliotecile municipale se răresc. Aceasta nu e o 
floare de retorică, ci un fapt. Prin grădini, parcuri 
și Squaruri. sub copacii umbroşi, in vreme ce soarele 
strălucește caid pe cerul albastru, întâlnesc în fiecare 
zi parisienii, oameni din popor, cu ziare desfăşurate 
în mâni. Dar când te apropii, de poți сей titlul foaiei 
pe care ai luat-o de departe drept un jurnal, vezi, 
că ea nu este altceva decât vreo scriere, ilustră în 
omenire, nemuritoare în literatură, la a cărei lectură 
ѕагтапи! uvrier, delicata și palida midinettă, își ino- 
bilează sufletul, îşi înalță mintea și își uită câtva timp 
de nevoi şi de dureri. 

Acela căruia i-a venit Pentru întâia oară în gând 
să realizeze în mod aşa de simplu, un mare vis al 
civilizaţiunei moderne, ar merită o statue. Căci, gån- 
diţi-vă, feliul acesta de răspândire va trece azi-mâne 
dela literatură la ştiinţă, dela ştiinţă la cărţile de 
școală. Și fiecare cetăţean, oricât de sărac ar fi, 
îşi va puteă formă, întrun an de zile, o bibliotecă 
admirabilă şi folositoare, care în alt chip.ar trebui 
să-l coste mii de franci. 

Foaia literară apare odată la cincisprezece zile. 


Paris. Adrian Corbul. 


Pedagogie. 


Gazeta învăţătorilor. 


În Şimleui-Silvaniei a inceput să apară o „Gazetă 
a învăţătorilor“, organ didactic-politic al învăţăto- 
rilor români din Ungaria. 

De câţiva ani încoace s'a accentuat іп vieaţa noa- 
stră publică de mai multeori necesitatea unui organ 
politic-didactic, care să poată trată toate chestiunile 
şcolare din toate punctele de vedere, Aceasta cu 
atât mai vârtos, că in revistele pedagogice de azi, 
acest Incru, în lipsa de cauţiune, nu se poate face, 
deşi e foarte necesar. Chestiunea școlară la noi, — 
are, în adevăr, mai ales de câţiva ani încoace, nu 
numai о lature pedagogică, ci graţie sistemului greșit 
al guvernelor, şi О lature politică foarte pronunţată, 
și în acelaş timp şi antipedagogică. Pentru а com- 
bate pe toată linia acest sistem se simţiă necesitatea 
unui organ cu o astfel de menire. 

lată că acum acest organ apare, la Șimleui-Silvaniei. 

Ce să zicem despre el altceva, acum, după apariţia 

primului număr, decât că: ne bucurăm, că a apărut, 
deşi, trebuie să spunem şi aceea, că locul unde apare 
el, e un loc care nu ne dă destule garanții, că gazeta 
va puteă există şi că va puteă lucră în condiţiile, 
cari se aşteaptă dela ea. Sălagiul e un comitat іп 
care partea covârşitoare а invăţătorimei române e ре 
căi greşite şi dispune de foarte puţine forţe, de cari 
să putem legă speranţe cât de cât serioase. „Gazeta 
învăţătorilor“ numai aşa are rost dacă va aveà o di- 
recţie hotărită, neșovăitoare, în cele naţionale şi pe- 
dagogice; orice duplicitate e un semn de moarte si- 
gură. Dacă gazeta nu va aveă o atitudine sigură, ci 
se va mulțumi numai să „cârpească cerul cu stele“ 
şi să „mânjească marea cu valuri“; dacă ea va da 
mai multe curiozităţi şi variaţii, iar nu o,luptă bazată 
pe principii, са nu va însemnă nimic în vieaţa noastră 
naţională. 

În numărul prim al gazetei nu găsim nici lucruri 
destul de bune, incât bucuria noastră întreagă să fie 
justificată, nici lucruri destul de rele, incât să o com- 
balem. Excepţie face anunţul cu cărțile de şcoală 
ale „Victoriei“ (Tipografia în care se tipăreşte ga- 
zeta, al cărei redactor responsabil е şi proprietarul 
tipografiei), care recomandă în stil comercial antipe- 
dagogicele şi antilegalele cărţi de Geografie şi de 
Istorie ale d-lor T. lile şi V. Boţan (Boczân). Ne 
cuprinde mirarea, că după ce timp de doi ani de zile 
presa noastră a combătut cu toată temeinicia aceste 
cărţi, în primul număr al „Gazetei învăţătorilor“ mai 
putem ceti cuvinte ca acestea: „Trecutul a dovedit, 
că cărţile acestea sunt cele mai practice şi bine con- 
ducătoare la scop, cruțând timpul invățătorului şi me- 
moria salarului. Învăţătorii, cari au folosit aceste 
cărți știu să ne povestească multe bune(!) despre 
bonitatea lor(!) etc.“ Nu laude merită aceste cărţi, 
cari пе maghiarizează învăţământul contrar legii, сі 
fierul roşu, care să le ardă! 

Vom vedeă cum se va afirmă noua „Gazetă a în- 
văţătorilor“ de aici incolo. Deocamdată îi dorim de- 
plină izbândă, căci cauza pentru саге е chemată să 
lupte, e o cauză sfântă. Dr. G. Oprean. 


[=] 


Insemnări. 


Congresul național-bisericesc ai mitropoliei ro- 
mâne-ortodoxe din Ungaria. La 1/14 Octomvrit а. 
с. a fost convocat, їп Sibiiu, congresul, cel mai înalt 
for al bisericii româneşti-ortudoxe din patria noastră. 
A fost o coincidenţă voită, că tot atunci s'a ţinut şi 
adunarea generală a „Asociaţiunii“. Astfel Sibiiul a putut 
strânge şi de astădată, — pe lângă mulţime de țărani 
din imprejurimile sale, — pe cei mai de seamă bârbaţi 
ai vieţii noastre publice din Ardeal și Тага ungurească. 
Ei áu fost chemaţi să-și spună cuvântul în chestiunile 
mari cari preocupă neamul nostru şi să găsească 
mijloacele potrivite pentru realizarea chestiunilor dis- 
cutate. În speciai congresul naţional sa manifestat 

şi acum, са la 1909, drept un corp matur, conştient 
de poziţia sa însemnată in conducerea bisericii-orto- 
doxe. Ne aducem aminte de atitudinea categorică şi 
demnă се a luat-o la 1909 іп chestia limbii de cate- 
chizare, care a intrunit pe deoparte aprobări generale, 
determinând și Blajul ta luarea aceleiaşi hotăriri, ре 
de altă parte însă a atras fulgerele contelui Apponyi. 
Sesiunea din anul acesta are deasemenea o impor- 
(апа deosebită prin problemele discutate și hotăririle 
ce a adus. S'a constatat, că vieaţa religioasă a cre- 
dincioşilor ortodoxi este bântuită pe unete locuri (Вапа!) 
de molima concubinajului şi de invăţăturile primej- 
dioase ale adventiștilor şi anabaptiştilor. Congresul 
a luat măsuri serioase, votând un поп regulament 
relativ la prucedura judecătorească їп cauzele matri- 
moniale şi stâruind ca viitorilor preoţi să li se pro- 
pună în seminar şi studiul ereziilor moderne. 

S'a discutat amănunțit şi chestiunea dotaţiei ce о 
primește biserica ortodoxă dela stat. În vremea din 
urmă guvernul distribuiă ajutorul nu diferitelor eparhii, 
ci deadreptu! la persoane, ceeace constituiă o violare 
a autonomiei acestei biserici. Astfel s'a întâmplat, 
că unor bărbaţi — a căror conduită politică nu con- 
veneă guvernului (d. p. păr. Ciorogariu dela Arad) 
li s'a detras dotaţia dela stat. Congresul а hotărit 
ca episcopatul, impreună cu 6 membrii mireni, să se 
prezinte la guvern, cerând sistarea acestui procedeu 
şi urcarea dotaţiei anuale. Deputaţiunea s'a şi pre- 
zentat îndată după inchiderea congresului, şi ni se 
spune, că i Sa dat făgăduinţi mulțumitoare. În bud- 
getul statului pe 1913 se vor luă încă 320.000 cor. 
pentru biserica ortodoxă română. Suma aceasta se 
va folosi pentru trebuinţele consistorului şi a insti- 
tutelor teologice şi pedagogice. Deputaţia a obţinut 
promisiuni liniştitoare relativ la congrua preoţimei, 
care deasemenea e dintre chestiunile cele mai ardente. 
Guvernul va trebui să purceadă in mod echitabil {ага 
а neindreptăţi clerul cu pregătire mai inferioară. 

Unul dintre punctele cele ma; importante ale congre- 
Sului a fost chestiunea şcolară. Sa агаа! le- 
meinic situaţia şcoalelor din intreaga mitropolie creată 
in urma legii lui Apponyi. S'a arătat pe deoparte 
insufleţirea poporului nostru pentru apărarea şcoalelor, 
iar ре de altă parte goana de nimicire îndreptată im- 
potriva lor şi efectele dezastroase ale acestei legi. 
Poporul a dovedit un spirit de jertfă aproape nebă- 
nuit. Dela 1907 până azi sa dat cu circa 3 milioane 
de coroane mai mult la salare şi edificii şcolare, 
Aceasta е о sumă uriaşă. 

Relativ la organizarea învățământului şi inten- 
sifiarea lui s'au luat multe măsuri şi s'au făcut 
multe imbunătăţiri, cu toate acestea mersul normal а 
fost cu desăvârşire tulburat prin dispoziţiile nouii legi 
şcolare. Congresul incă a avut prilej să se convingă 
de aceasta — prin expunerile clare şi bogate ale păr. 
Lazar Triteanu. Ce eră mai firesc decât ca con- 
gresul să ia următoarea hotărire: Prin o reprezen- 
taţie temeinică să se ceară abrogarea legii lui Apponyi 
şi inlocuirea ei cu o lege pedagogică şi culturală, În 
acest act s'a manifestat din nou sentimentul superior 

de demnitate și conştiinţă naţională al deputaţilor 
congresuali, cari în clipe grele au ştiut da chemării 
lor totdeuna o interpretare corectă. Publicul a aplaudat 
cu іпѕићејіге această hotărire justificată. Singur ne- 
norocitul călugăr deia Oradea-mare, a avut tupeul 
să sfideze sentimentele româneşti ale congresului, 
ridicând excepţii. Imediat, poetul Goga, — revoltat 
de cinismul fără margini al acestei ехіѕќепје alcoo- 
lice, — a ţinut o filipică fulgerătoare, înfierând cu o 
asprime morală sdrobitoare accesul de nouă incon- 
ştienţă al trădătorului vicar. Un uragan de aplauze 
a acoperit cuvântarea lui Goga. Astfel l-a ajuns pe 
Mangra şi osânda nemiloasă a celui mai inalt areopag 
bisericesc. Aceasta e mai crudă și mai sdrobitoare, 
decât decapitarea morală ce i s'a făcut de ziaristica 
naţională şi publicul românesc in 1910. 

lată un cleric,pe care biserica sa 1-а condamnat. 

Congresul a mai votat şi un regulament privitor la 
examenul de cvalificare al invățătorilor, şi a luat mă- 
suri pentru asigurarea numărului necesar de puteri 
didactice. Asemenea a ingrijit, ca să se dea o indru- 
mare unitară învățământului primar. 

Іп chestia limbei de catechizare, congresul stă ре 
acelaș punct de vedere expus la 1909. 

Congresul a mai discutat şi alte chestiuni de interes 
pentru biserică şi școală, căutând pretutindeni soluţiile 
cele mai multumitoare. 

8 

Teatrul Național din Craiova. D-! Em. Gârleanu 
nu e numai un scriitor de talent, ci şi un priceput 
director de teatru. De când a luat d-sa conducerea 
Teatrului Naţional din Craiova, acesta a luat un avânt 
imbucurător, trezind in public interesul faţă de miş- 
carea dramatică din ţară şi din străinătate. 0-1 Gârleanu 
a perfecţionat technica scenei, a inzestrat teatrul cu deco- 
ruri nouă şi i-a ridicat nivelul intelectual şi moral. Dra- 
maturgii tineri din România au în teatrul craiovean 
un nou sprijinitor, un nou prietin. Am avut norocul 
să asist la deschiderea stagiunii din acest an, şi trebuie 
să mărturisesc că am rămas încântat atât de interesul 
publicului, care umpiuse toate locurile, cât şi de presta- 
ипе artiştilor. Spectacolul s'a inceput си „1 Aprilie“, 
monolog de I. L. Caragiale, zis de 4-1 Al. Dem.. Dan, 
cu un remarcabil talent. Tânărul și popularul scriitor, 
d-l Victor Eftimiu, a caracterizat în câteva cuvinte pe 
Caragiale ca om și ca scriitor, iar directorul teatrului, 
4-1 Em. Gârleanu, а cetit, cu măiestria-i cunoscută, una 
dintre schiţele lui Caragiale. Pe urmă am avut plă- 
cerea să văd o nouă piesă a d-lui Eftimiu, intitulată 
„Ariciul și Sobolul“, comedie întrun act. E o 
piesă spirituală, în care sc zugrăvește o scenă din 
vieaţa artiştilor. Un pictor bohem se căsătoreşte си 
o femeie frumoasă și naivă. Un vechiu coleg şi prietin 
bun vine şi-i face o vizită la Câmpulung, unde eră 
profesor de desemn şi caligrafie. Prietinul se instalează 
са la е! acasă şi caută să-i seducă drăgălaşa con- 
soartă. Soţul prinde de veste, ii spune fabula cu 
Ariciul şi Sobolui şi-l dă afară. La sfârşit s'a jucat 
„Năpasta“ lui Caragiale cu concursul maie- 
Strului Brezeanu dela Teatrul Naţional din Bu- 

cureşti. A fost o reprezentaţie pe deplin reuşită. 
Decorul neintrecut. Am ieşit dela teatru cu о mare 
mulțumire sufletească, având convingerea că 4-1 Gâr- 
leanu ştie să ridice scena olteană la o treaptă cul- 
turală vrednică de un centru cum e Craiova. În re- 
pertoriul acestei stagiuni văd că s'au luat mai multe 
piese originale, între cari e şi „Se face ziuă“ de 
7. Bârsan, apărută numai în „Luceafărul“. Doresc din 
inimă d-lui Gârleanu izbândă deplină. (C.) 
ЕЯ 

Confraţii din Regat. Е inspăimântătoare înfâţi- 
şarea ziarelor din Regat mai ales acum când ştirile 
de pe câmpul de răsboiu servesc о mare abundență 
de material sensaţional. Nici o rânduială іп ele, пісі 
o selecţie, nici un gând serios. Numai ştiri şi iarăşi 
știri aruncate pe hârtie fără nici un rost, pare că pazeta 
ar trebui să fie cutare caleidoscop plin de lucruri 
urâte. 

Să luăm în mână de pildă „Minerva“, cel mai 
românesc ziar. Pe o coloană, deasupra, e vorba despre 
о grozavă nenorocire cu nişte râmători, mai in jos 
despre intervenţia arhiereilor ardeleni la guvernul un- 
guresc, şi tot pe aceeaş coloană se vorbește cu epal 
interes despre răsboiu şi despre „romantica“ fugă a 
unei fete din Brăila, ni se pare. Și să nu creadă nimeni 
că celelalte ziare ar fi mai bune. 

Oare nici acum să nu se găsească un prilej de 
gândire serioasă? Publicul din Regat mar puteà cere 
nici acum, când existenţa ţării е în joc, ca ziarele lui 
să fie cel puţin mai echilibrate? Ori ce zic confrații 
noştri ?... Р 


Un anumit... Bizony László а scos de curând 
o carte în ungurește despre primejdia românească 
aici la hotarele răsăritene ale ţării: „A keleti ha- 
tárról“. Cartea d-lui Bizony 1.45210 е indreptată 
mai ales împotriva institutelor noastie financiare. Ea 
reuşeşte să nu spună nimic nou. E interesantă doar 
fiindcă adună întrun mănunchiu părerile mai multor 
oameni politici şi financiari unguri asupra situaţiei 
noastre în luptă cu maghiarizarea. Se ’'пјеіере, după 
d-l Bizony, -noi suntem grozavi de tot, distrugem în 
câteva decenii pe toți Ungurii din Ardeal... dacă nu 
va interveni statul cu puterile lui să ne oprească în 
calea noastră de cucerire. Cine vrea să cetească și 
ceva ieșit din condeiul lui Burdea, poate să-și cum- 
pere această carte. D-l Dr.(!) Burdia Szilárd dă şi el 
cu părerea, că noi am fi primejdioşi, nu de altceva 
dar fraţii noștri din Regat se interesează prea mult 
şi prea „intensiv“ de noi. Tot aici se publică şi 
broşura contelui Bethlen István, „Magyar birtok 
politika“, care merită să fie cetită. 

g 

Pentru „Cultura creștină“. Unul dintre cronicarii 
acestei reviste relevase în numărul trecut spiritul în- 
gust al domnilor dela „Cultura creștină“ їп chestiunea 
episcopiei maghiare. Domnii teologi cari redactează 
revista din Blaj, nu vreau să recunoască pericolul 
național al episcopiei maghiare şi nu vreau să 
înţeleagă, că împotriva acestei lovituri a statului nu 
există decât o singură apărare: părâsirea unirii. 

Am dori să ne răspundă odată concret domnii in- 
dignaţi din Blaj. cum au de gând să apere bise- 
rica unită de maghiarizare? Ori aşteaptă vreo mi- 
nune a lui Dumnezeu, ori nu înţeleg primejdia ce ne 
ameninţă. În curând se va votă din partea parla- 
mentului din Budapesta autonomia bisericii cato- 
lice, în care va intră, vrând nevrând, şi biserica noa- 
stră unită. Prin această autonomie statul desăvâr- 
şeşte opera Че desnaţionalizare îndreptată impotriva 
poporului românesc. E chestiune numai de timp ca 
sâ-şi ducă la indeplinire toate planurile. Корат ре 
domnii dela „Cultura creștină“ să ne lămurească: ce 
mijloace de împotrivire are biserica unità? Roma 
a părăsit-o, impăratul de asemenea. Ре ce se mai 
razimă deci puterea ei de rezistență? Să nu ne spună 
însă vorbe, ci fapte concrete. 

Insultele cu cari пе pratifică, precum şi amenințarea, 
că pentru „Luceafărul“ vor părăsi „Asociaţiunea“, 
îi priveşte. li rugăm, insă, să nu vorbească în nu- 
mele clerului unit, a bisericii unite, a membrilor uniţi 
ai „Asociaţiunii“, ci numai în numele lor, căci nu au 
nici un mandat dela nime şi ce-i mai trist pentru ei, 
nau nici consimţământul obștei unite. Noi credem, 
că preoțimea dela sate şi mirenii cărturari — de popor 
nici nu mai vorbim — sunt pata să facă orice jertfe, 
pentru a-şi арага neamul. Domnii dela „Cultura 
creștină“, dacă nu sunt capabili de asemenea jertfe 
naționale, să poftească a bate apa ?п piuă şi mai 
departe... Nu-i va conturbă nimeni. (Red). 


z 

Provincialul vorbeșțe... Să te ferească Dumnezeu 
să ajungi pe mâna unui provincial in vr'o discuție 
oarecare. Te distruge. ironia lui e lată ca muchea 
săcurii şi răutățile lui pline de pleava inteligenţii 
reduse. Să nu care cumva să-l contrazici că ţi-ai găsit 
beleaua: simțul tău estetic are să sufere mult. 

Potrivit acestei convingeri, nu ne-am prea prins 
vorba cu toţi literaţii noştri răspândiţi prin diferitele 
oraşe ale pământului românesc. De-au zis ceva despre 
поі, de n'au zis, noi ne-am văzut de treabă. 

De aceea, pentruce ne-am mai răsboi şi cu bietele 
„Rămurele“ craiovene, cari afirmă într'un număr 
mai пои al lor, probabil cu o grozavă ironie, că 
„Luceafârul“,.. moare? Zâmbim... și trecem mai 
departe. a 


O carte bună. Colaboratorul nostru 1. Enescu а 
scos acum de sub tipar o carte despre coopera- 
tivele sătești. În ea face un istoric al coope- 
raţiei, în streinătate şi la noi, apoi lâmuicşie toate 
ramurile cooperative cari pot fi de folos în societatea 
noastră. Cartea aceasta este rezultatul studiilor ре cari 
le-a făcut d-l |. Enescu anul trecut in Germania, 
cu multă pricepere şi devotament. O recomandăm 
cu căldură tuturor cărturarilor noștri cari se inte- 
resează de mişcarea noastră cooperativă, incă atât 
de nelămurită. Din ea poate să-și însușească ori- 
cine o privire limpede asupra cooperaţiui. Cartea 
d-lui Enescu câștigă importanță şi prin faptul că 
insuş 0-1 Vasile Stroescu, convingându-se despre 
marca ei utilitate, a cumpărat-o în 7000 de exemplare 

pentru Asociaţiune. Costă cor. 1.50 şi se găsește la 
toate librăriile noastre. 


Din carnetul unui dascăl. D-l lon Mateiu, unul 
dintre cei mai harnici muncitori ai generaţiei tinere, 
numit de curând coreferent școlar іп consistorul din 
Sibiiu, îşi adună sub acest titlu întrun volum o seamă 
de studii şi articole, publicate în diferite ziare și re- 
viste. Aceste studii şi articole sunt o contribuţie reală 
la cunoaşterea stării învățământului nostru. Ele merită 
să fie сене nu numai de învâţători ci şi de cărtu- 
rarii, cari îşi dau seama de importanţa problemei 
școlare. Dintre studii relevăm în special „CuJtura 
învăţătorimii noastre“ și „Inceputul şcoalelor ardelene“. 
Cartea se vinde numai cu сог, 1.50 şi e vrednică să 
aibă o răspândire cât mai mare. Нагпісіа şi stăruința 
d-lui 1. Mateiu poate servi totodată și ca o pildă 
pentru învățătorii noştri, dintre cari s'a ridicat şi 
autorul acestei cărţi. 


Dela adunarea „Asociaţiunii“... Se cunosc toate 
amănuntele dela adunarea generală a „Asociaţiunii“. 
Ziarele noastre le-au împărtăşit publicului nostru. Se 
ştie despre hotăririle importante ce s'au adus în che- 
stiunea cooperaţiei, care în vremea din urmă a pre- 
ocupat mult opinia noastră publică şi oamenii noştri 
specialişti, lumea noastră a aflat şi despre desvălirea 
monumentului lui Gh. Barițiu. Două momente im- 
portante în această adunare generală. Nouă nu ne 
rămâne decât să prindem pe hârtie o impresie ge- 
nerală. 

Adunările „Asociaţiunii“ sunt un bun prilej de studiu 
asupra societăţii noastre. Niciodată nu ţi se dă să 
vezi mai mulţi și mai tipici Români la un loc. Aici 
vin protopopi, advocaţi, medici, preoţi, dascăli şi 
câteodată și arhierei, aici vin şi ţăranii noştri când 
sunt aduși — nu ca acum la Sibiiu. Vin Români din 
Sătmar şi din Braşov, din Maramurâş şi Bănat. Un 
amalgam de fii ai naţiei, fiecare cu insuşirile {арте 
şi ținutului său. Tu, dacă stai într'un colţ şi eşti bun 
observator, poţi să înveţi și să povestești multe de- 
spre aceste reprezentative adunări. Din discursurile 
lungi şi dese culegi laudabila notă sentimentală a 
tuturor acţiunilor noastre. Din gesturile provinciale 
ale oamenilor noștri, atât în gândire cât şi in ale 
mânilor, prinzi primitivitatea noastră culturală. Din 
câte un асі răzleţ poţi să strângi puternice lumini cu 
cari să imprăştii о rază de înţelegere în sufletul so- 
cietăţii de astăzi. 

lată de pildă desvălirea bustului lui Barițiu! Cine 
poate spune, că acest bust nu este o serioasă do- 
vadă despre serioasele noastre tendinţe de progres 
cultural? Prin el am dovedit noi, că ştim să apreciem 
plasul subtil al bronzului, un fapt de o deosebită im- 
portanță în istoria unui popor, pentrucă a ridică monu- 
mente pentru oamenii mari însemnează să ai nu numai 
venerație şi înţelegere pentru faptele acelor oameni, 
dar însemnează să ai inţelegere și pentru artă, supe- 
rioara semnificaţie a culturii. A te ridică până la în- 

telegerea unui monument e lucru mare în vieață. 
Tocmai din pricina aceasta bustul lui Barițiu poate 
să fie privit... şi aici trebuie să facem o mică pa- 
ranteză cu întroducerea explicativă a unui mic act răzleţ 
de care pomenean. 

Adecă, deodată cu aducerea bustului lui Barițiu їп 
Ardeal, talentatul nostru sculptor Oscar Spaethe 
a adus şi alte lucrări de ale sale, făcând o mică ex- 
poziţie intro sală a muzeului „Asociaţiunii“, lucrări de 
artă cari au fost reproduse in fotografie şi de cătră 
revista noastră. Ei, ce credeţi, câţi dintre sutele de 
membri ai „Asociaţiunii“ prezenţi în Sibiiu au vizitat 
această expoziţie? Și dintre vizitatori câţi au mani- 
festat vreun interes deosebit pentru artă, cumpărând 
vreo lucrare de-a lui Spaethe? Puţini vizitatori au fost 
şi un Singur cumpărător — şi acesta un funcţionar 
sărac indrăgostit de frumos. 

Și acum să încheiem propoziţia dacă... ne dă 
mâna. Аг fi să о incheiem aşa: Tocmai din pricina 
aceasta bustul lui Barițiu poate să fie privit ca o 
biruință a culturii româneşti, ca un splendid semn 
despre uriaşele progrese ale neamului nostru, care 
іп vitregia veacurilor, etc. etc. Ar fi să o încheiem 
aşa dacă afurisitul act răzleţ de mai sus nu ne-ar 
potoli avântul, chemându-ne la realitate și spunân- 
du-ne: Barițiu va rămâneă singur în grădina şcoalei 
„Asociaţiunii“ şi odată va puteă fi dărâmat dacă voi 
nu-i veţi înțelege intreg rostul lui de a fi acolo. 

Şi câte altele nu s'ar mai puteă povesti despre о 
adunare generală а „Asociaţiunii“, unde se adună atâţi 
fii ai naţiei noastre, preoţi, protopopi, învăţători, advo- 
сај, medici, arhierei şi ţărani chiar, din toate colţurile 
țării 21... (Y). m 


* Din „Biblioteca scriitorilor dela noi“ ingrijită de 
4-1 Oct. C. Tăslăuanu, a apărut un nou volum: Schițe 
și povestiri, de lon Agârbiceanu. Se află de vân- 
zare la toate librăriile cu preţul de 2 cor. 


Aviz. 


Aducem la cunoștința on. noştri cetitori că, 
voind să facem ordine în încassarea abona- 
mentelor, am trimis tuturor restanţierilor ре 
mai mulți ani о scrisoare recomandată, ru- 
gându-i să-și achite datoriile ce le au јаја 
de revista noastră, ca să nu fim siliți a le 
încassă pe айа cale. 

Restanțierilor din anul acesta li se vor tri- 
mite în curând chitanțe prin poștă. - 

Îi rugăm pe toji şi la acest loc să bine- 
voiască a ne trimite sumele ce ne datorează. 

Numărul viitor al revistei noastre se va 
ocupă pe larg de răsboiul din Balcani, adu- 
când, pe lângă articole, și mai multe ilustraţii. 


Administratia. 

